ഒരേയൊരു ആബേലച്ചൻ : Deepika.com Sunday Special\nഗാനഗന്ധർവൻ പാടി അനശ്വരമാക്കിയ ഈ പാട്ടുവരികൾ ക്രൈസ്തവ വിശ്വാസികൾ മാത്രമല്ല, മലയാളികളുള്ളയിടത്തെല്ലാം പതിറ്റാണ്ടുകളായി ഏറ്റുപാടിക്കൊണ്ടിരിക്കുന്നു. ആബേലച്ചൻ എന്ന ബഹുമുഖപ്രതിഭ കുറിച്ചതാണ് എക്കാലത്തെയും പ്രിയപ്പെട്ട ഈ ഗാനം. തീരുന്നില്ല; ഈശ്വരനെത്തേടി ഞാൻ... എഴുന്നള്ളുന്നു രാജാവെഴുന്നള്ളുന്നു..., മനുഷ്യാ നീ മണ്ണാകുന്നു..., ഗാഗുൽത്താമലയിൽ നിന്നും..., നട്ടുച്ച നേരത്ത്... കാലത്തെ അതിജീവിച്ചും പാടി മതിവരാത്ത നൂറുകണക്കിനു പാട്ടുകളാണ് ആബേലച്ചന്‍റെ തൂലികയിൽ നിന്നു രൂപപ്പെട്ടത്.\nകേരളത്തിന്‍റെ കലാസംസ്കൃതിയിൽ അഭിമാനത്തിന്‍റെ തിളക്കം അടയാളപ്പെടുത്തിയ കലാഭവന്‍റെ സ്ഥാപകൻ ഫാ. ആബേൽ, പാട്ടെഴുത്തുകാരൻ, പത്രപ്രവർത്തകൻ, തികഞ്ഞ സംഘാടകൻ എന്നീ നിലകളിലെല്ലാം മികവറിയിച്ചു. അനേകം കലാകാരന്മാർക്കു വഴികാട്ടിയും പ്രചോദനവുമായി എന്നതാണു കലാകാരനായ ഈ വൈദികനെ കേരളത്തിന്‍റെ പൊതുസമൂഹത്തിനു മുന്പിൽ പ്രിയങ്കരനാക്കുന്നത്.\n1920 ജനുവരി 19ന് എറണാകുളം ജില്ലയിലെ മുളക്കുളത്താണ് ആബേലച്ചൻ എന്ന ഫാ. ആബേൽ പെരിയപ്പുറത്തിന്‍റെ ജനനം. മാത്തൻവൈദ്യരുടെയും ഏല്യാമ്മയുടെയും അഞ്ചാമത്തെ മകൻ. സ്കൂൾ പഠനകാലത്തു തന്നെ എഴുത്തിനോടും കലയോടും ആഭിമുഖ്യമുണ്ടായിരുന്നു. ചങ്ങന്പുഴയുടെയും കുമാരനാശാന്‍റെയും കവിതകൾ വായിക്കാനും ചൊല്ലാനും ഏറെ ഇഷ്ടമായിരുന്നു.\nസന്യാസിനിയും കവിയുമായിരുന്ന സിസ്റ്റർ മേരി ബനീഞ്ഞ (മേരി ജോണ് തോട്ടം) ബന്ധുവായിരുന്നുവെന്നതു കവിതകളോടുള്ള കന്പം ഇരട്ടിപ്പിച്ചു. പത്താം ക്ലാസിൽ പഠിക്കുന്പോൾ കർമല കുസുമം മാസികയിൽ അർഥം അനർഥം മൂലം എന്ന തലക്കെട്ടിൽ ആദ്യ കവിത പ്രസിദ്ധീകരിച്ചു.\nമാർ പാറേക്കാട്ടിലിന്‍റെ വിളി\n1965ൽ ആർച്ച്ബിഷപ് മാർ ജോസഫ് പാറേക്കാട്ടിൽ ആരാധനക്രമത്തിലെ പ്രാർഥനകളും പാട്ടുകളും സുറിയാനിയിൽ നിന്നു മലയാളത്തിലേക്കു മൊഴിമാറ്റം നടത്താനുള്ള ദൗത്യം ആബേലച്ചനെ ഏൽപിച്ചു. മൂന്നു വർഷം എറണാകുളം അരമനയിൽ താമസിച്ചാണ് ഈ വലിയ ദൗത്യം വിജയകരമായി പൂർത്തിയാക്കിയത്. ആരാധനക്രമത്തിലെ ഗാനങ്ങൾക്ക് ഈണമിട്ട് ഇടവകകൾക്കു ലഭ്യമാക്കാനുള്ള ക്രമീകരണമെന്ന നിലയിൽ ക്രിസ്ത്യൻ ആർട്സ് ക്ലബ് രൂപീകരിച്ചു. ആർച്ച്ബിഷപ്സ് ഹൗസിന്‍റെ വളപ്പിൽ പഴയ മലബാർ മെയിൽ-സത്യദീപം മന്ദിരത്തോടു ചേർന്നുള്ള മുറി ക്രിസ്ത്യൻ ആർട്സ് ക്ലബിന്‍റെ ആസ്ഥാനമായി. എം.കെ. ആന്‍റണി മാസ്റ്റർ, ദക്ഷിണാമൂർത്തി, റെക്സ് ഐസക്, എം.കെ. അർജുനൻ എന്നിവരെല്ലാം പാട്ടുവഴികളിൽ സഹായികളായെത്തി. ലിറ്റർജിക്കൽ ഗീതങ്ങളും പ്രാർഥനകളും തർജമ ചെയ്തു പുസ്തക രൂപത്തിലാക്കി വില്പന നടത്തിയാണു പ്രവർത്തനങ്ങൾക്കു തുക കണ്ടെത്തിയത്.\nഈ സമയത്താണു മരിച്ചവർക്കു വേണ്ടിയുള്ള തിരുക്കർമങ്ങൾ, റാസ, വെഞ്ചരിപ്പുകൾ, വർഷാരംഭം, വർഷാവസാനം, വിശുദ്ധവാര കർമങ്ങൾ തുടങ്ങി ഇപ്പോഴും ഉപയോഗിച്ചുവരുന്ന പ്രാർഥനകൾ ആബേലച്ചൻ തയാറാക്കിയത്. നോന്പുകാലത്ത് ഉപയോഗിക്കുന്ന പ്രസിദ്ധമായ ’കുരിശിന്‍റെ വഴി’യും ആബേലച്ചന്‍റെ സൃഷ്ടിയാണ്.\nക്രിസ്ത്യൻ ആർട്സ് ക്ലബ് എല്ലാ മതസ്ഥർക്കും ഗുണകരമാകുന്ന കലാസംരംഭമാക്കി മാറ്റാൻ ആബേലച്ചൻ ശ്രദ്ധിച്ചു. ഇതു കലാഭവന്‍റെ പിറവിയിലേക്കു വഴിതെളിച്ചു. 1969 സെപ്റ്റംബർ മൂന്നിനു ജസ്റ്റീസ് വി.ആർ. കൃഷ്ണയ്യർ കൊച്ചിൻ കലാഭവൻ ഉദ്ഘാടനം ചെയ്തു. മ്യൂസിക്കേൽ എന്ന പേരിൽ വാർഷിക സംഗീതമേളയായിരുന്നു ആദ്യഘട്ടത്തിലെ പ്രധാന പരിപാടി. ഇതിനു യേശുദാസും സഹകരിച്ചു.\nഎൽപി റിക്കാർഡിലും ഗ്രാമഫോണ് റിക്കാർഡിലും ശേഷം കാസറ്റുകളിലും യേശുദാസ് ഉൾപ്പെടെയുള്ള പ്രമുഖരുടെ ശബ്ദത്തിൽ അനേകം ഗാനങ്ങൾ കലാഭവനിൽ നിന്നു പുറത്തിറങ്ങി. ഗാനമേളകളുടെയും സ്റ്റേജ് ഷോകളുടെയും ഒരു സംസ്കാരം നിർമിക്കാൻ കലാഭവന്‍റെ പ്രവർത്തനങ്ങൾക്കായി.\nമിമിക്രിയെ മിമിക്സ് പരേഡ് എന്ന ബൃഹത്തായ അവതരണ സാധ്യതയിലേക്കു കൈപിടിച്ചതും ആബേലച്ചനും കലാഭവനുമാണ്. ഇന്നു വെള്ളിത്തിരയിൽ താരങ്ങളായ പലരും കലാഭവന്‍റെ മിമിക്സ് പരേഡുകളിലെ നിറസാന്നിധ്യങ്ങളായിരുന്നു. സംവിധായകൻ സിദ്ദിഖ്, നടന്മാരായ ലാൽ, ജയറാം, ദിലീപ്, സലിംകുമാർ, കലാഭവൻ മണി, സൈനുദ്ദിൻ എന്നിവർ ആ നിരയിലെ ചിലരാണ്.\nകലാരംഗത്തു കഴിവുകളുള്ളവരെ പരിശീലിപ്പിക്കാൻ കലാഭവൻ അക്കാദമി തുടങ്ങിയത് ശ്രദ്ധേയമായി. മഹാകവി ജി. ശങ്കരക്കുറുപ്പ് ഉൾപ്പെടെയുള്ളവർ കലാഭവൻ സന്ദർശിച്ചിട്ടുണ്ട്. എറണാകുളം നോർത്ത് റെയിൽവേ സ്റ്റേഷനടുത്ത് കർദിനാൾ മാർ ജോസഫ് പാറേക്കാട്ടിൽ ശിലാസ്ഥാപനം നടത്തിയ ഇപ്പോഴത്തെ കലാഭവൻ മന്ദിരത്തിന്‍റെ ഉദ്ഘാടനം നിർവഹിച്ചത് 1980 ഏപ്രിൽ 20നു കേന്ദ്രമന്ത്രി സി.എം. സ്റ്റീഫനായിരുന്നു.\nക്രൈസ്തവ സഭയ്ക്കും കേരളത്തിനാകെയും എന്നുമോർക്കാൻ ഒരുപിടി കലാസ്മൃതികൾ സമ്മാനിച്ച് 2001 ഒക്ടോബർ 27ന് ആബേലച്ചൻ ലോകത്തോടു യാത്ര പറഞ്ഞകന്നു. കലയെയും കലാകാരന്മാരെയും ആത്മാർഥമായി സ്നേഹിച്ച, അവയെ വളർത്താൻ ഏറെ അധ്വാനിച്ച പ്രിയപ്പെട്ട ആബേലച്ചനു പകരം ആബേലച്ചൻ മാത്രം.\nദീപിക, ദീപിക ബാലസഖ്യം\nഇരുപതാം വയസിലാണു സിഎംഐ സമൂഹത്തിൽ ചേർന്നു വൈദിക പരിശീലനം ആരംഭിച്ചത്. 1951ൽ ആർച്ച്ബിഷപ് മാർ മാത്യു കാവുകാട്ടിൽ നിന്നു പൗരോഹിത്യം സ്വീകരിച്ചു. ആറു മാസം ദീപികയിൽ സേവനം. ശേഷം പൊളിറ്റിക്കൽ സയൻസും ജേർണലിസവും പഠിക്കാൻ റോമിലേക്ക്. അവിടെ പൊളിറ്റിക്കൽ സയൻസിൽ ഉന്നതവിദ്യാഭ്യാസം. മടങ്ങിയെത്തിയശേഷം 1961 വരെ ദീപികയുടെ പത്രാധിപ സമിതിയിൽ സേവനം ചെയ്തു. ഇക്കാലഘട്ടത്തിൽ കുട്ടികൾക്കായുള്ള മഹത്തായ പ്രസ്ഥാനം ദീപിക ബാലസഖ്യത്തിന്‍റെ (ഡിസിഎൽ) അമരക്കാരനായിരുന്നു. കോഴിക്കോട് ദേവഗിരി കോളജിൽ സുറിയാനി ഭാഷാ പ്രഫസറും ഹോസ്റ്റൽ വാർഡനുമായി സേവനം ചെയ്തശേഷം കാൽ നൂറ്റാണ്ടു കാലം പ്രവർത്തന മേഖല എറണാകുളത്തായിരുന്നു.\nആലപ്പുഴത്തീരത്ത് മത്സ്യബന്ധനും വിപണനവും നിരോധിച്ചു


ഉള്ളി വില ഉയരുന്നു: 23 മാസത്തെ ഏറ്റവും താഴ്ന്ന നിരക്കില് പണപ്പെരുപ്പം\nNew Delhi, First Published 15, Jul 2019, 2:38 PM IST\nറിസര്‍വ് ബാങ്ക് ധനനയ അവലോകന തീരുമാനങ്ങളെടുക്കാന് റീട്ടെയ്ല് പണപ്പെരുപ്പ നിരക്കാണ് പരിഗണിക്കാറുളളത്.\nദില്ലി: മൊത്ത വിലയെ അടിസ്ഥാനമാക്കിയുളള പണപ്പെരുപ്പത്തില് രാജ്യത്ത് വലിയ ഇടിവ് രേഖപ്പെടുത്തി. ജൂണ് മാസത്തില് മൊത്ത വിലയെ അടിസ്ഥാനമാക്കിയുളള പണപ്പെരുപ്പം 2.02 ശതമാനമാണ്. 23 മാസത്തെ ഏറ്റവും കുറഞ്ഞ പണപ്പെരുപ്പ നിരക്കാണിത്.\nമെയ് മാസത്തില് പണപ്പെരുപ്പം 2.45 ശതമാനമായിരുന്നു. 2017 ജൂലൈയില് രേഖപ്പെടുത്തിയ 1.88 ശതമാനത്തിന് ശേഷമുളള ഏറ്റവും കുറഞ്ഞ നിരക്കാണിത്. കഴിഞ്ഞ വര്‍ഷം ജൂണില് 5.68 ശതമാനമായിരുന്നു മൊത്ത വിലയെ അടിസ്ഥാനപ്പെടുത്തിയുളള പണപ്പെരുപ്പ നിരക്ക്.\nഭക്ഷ്യവസ്തുക്കളുടെ പണപ്പെരുപ്പത്തില് നേരിയ കുറവ് രേഖപ്പെടുത്തി. മെയ് മാസത്തില് 6.99 ശതമാനമായിരുന്ന പണപ്പെരുപ്പം ജൂണില് 6.98 ശതമാനമായി കുറഞ്ഞു. എന്നാല്, ഭക്ഷ്യവസ്തുക്കളില് ഉള്ളിയുടെ മൊത്ത വിലയെ അടിസ്ഥാനമാക്കിയുളള പണപ്പെരുപ്പത്തില് വര്‍ധനവുണ്ടായി. മെയ് മാസത്തില് 15.89 ശതമാനമായിരുന്ന നിരക്ക് ജൂണ് ആയപ്പോള് 16.63 ശതമാനമായി ഉയര്‍ന്നു.\nLast Updated 15, Jul 2019, 2:38 PM IST\nwpi inflation decline\nഉള്ളി വില ഉയരുന്നു


truck accident | ട്രക്ക് നദിയിലേക്ക് മറിഞ്ഞ് മലയാളി ഉള്‍പ്പെടെ നാല് സൈനികര്‍ക്ക് ദാരുണാന്ത്യം - Malayalivartha.com Widgets Magazine\nട്രക്ക് നദിയിലേക്ക് മറിഞ്ഞ് മലയാളി ഉള്‍പ്പെടെ നാല് സൈനികര്‍ക്ക് ദാരുണാന്ത്യം\n10 DECEMBER 2019 02:09 PM IST\nട്രക്ക് നദിയിലേക്ക് മറിഞ്ഞ് മലയാളി ഉള്‍പ്പെടെ നാല് സൈനികര്‍ക്ക് ദാരുണാന്ത്യം. അരുണാചല് പ്രദേശില് ആണ് സൈനിക ട്രക്ക് മറിഞ്ഞത്. പാലക്കാട് എളവത്തൊടിയില് പവിത്രന് ആണ് മരിച്ച മലയാളി. സൈനികര് സഞ്ചരിച്ച ട്രക്ക് 1500 അടി താഴ്ചയില് നദിയിലേക്ക് മറിഞ്ഞാണ് അപകടം. നാലു സൈനികരും സംഭവസ്ഥലത്ത് തന്നെ മരിച്ചു. സഹപ്രവര്‍ത്തകര്‍ക്കൊപ്പം നാട്ടിലേക്ക് ഫോണ് ചെയ്യാന് പോകുന്നതിനിടെയാണ് അപകടം സംഭവിച്ചത്.\nക്യാംപില് മൊബൈല് ഫോണിന് റേഞ്ച് കിട്ടാത്തതിനാല് ഞായറാഴ്ചകളിലാണ് കിലോമീറ്ററുകള് അകലെയുള്ള ബൂത്തുകളില് ചെന്ന് വീടുകളിലേക്ക് ഫോണ് ചെയ്യുന്നത്. നാലു വര്‍ഷം മുമ്ബാണ് പവിത്രന് സേനയില് ചേര്‍ന്നത്. മൂന്നു മാസം മുമ്ബാണ് പവിത്രന് അവധിക്ക് വന്നുപോയത്. അടുത്ത ഫെബ്രുവരിയില് നാട്ടില് വരാനുള്ള തയ്യാറെടുപ്പിലാണ് പവിത്രന്. ഭൗതിക ശരീരം നടപടി ക്രമങ്ങള്‍ക്ക് ശേഷം വിമാനമാര്‍ഗം നാട്ടിലെത്തിക്കും.


ഡിജിറ്റൽ ഇടപാടുകൾ പ്രോത്സാഹിപ്പിക്കുന്നതിന് എൽഐസിയും-Good Returns-Business-Malayalam-WSFDV\nGood Returns | 7th Dec, 2019 05:42 PM\nഓൺലൈൻ വഴി എൽഐസി പ്രീമിയം അടയ്‌ക്കുന്നതെങ്ങനെ?\n1. ആദ്യം www.licindia.in എന്ന എൽഐസിയുടെ വെബ്‌സൈറ്റിൽ പ്രവേശിക്കുക. നിങ്ങളുടെ പ്രീമിയം അടയ്‌ക്കേണ്ട പോളിസികളുടെ ലിസ്റ്റ് കാണുന്നതിന് 'പേ പ്രീമിയം ഓൺ‌ലൈൻ' എന്ന ലിങ്കിൽ ക്ലിക്ക് ചെയ്യുക. അതിന് ശേഷം പ്രീമിയം അടയ്‌ക്കേണ്ട പോളിസികൾ തിരഞ്ഞെടുക്കുക. (പേയ്‌മെന്റ് നടത്തുന്നതിന് മുൻപ് നിങ്ങളുടെ പോളിസി ഇൻഷുറൻസ് കമ്പനിയുമായോ ഇൻഷുററുമായോ എൻറോൾ ചെയ്‌തിട്ടുണ്ടോയെന്ന് ഉറപ്പാക്കുക). നിങ്ങൾ ഉപഭോക്തൃ പോർട്ടൽ ഓപ്‌ഷൻ തിരഞ്ഞെടുക്കുകയാണെങ്കിൽ ക്രെഡൻഷ്യലുകൾ ഉപയോഗിച്ച് ലോഗിൻ ചെയ്യണം. പോർട്ടലിൽ രജിസ്റ്റർ ചെയ്യാൻ താൽപ്പര്യമില്ലെങ്കിൽ 'LIC PayDirect' ഓപ്‌ഷൻ ഉപയോഗിച്ച് പണമടയ്‌ക്കാം. ഇതിൽ നിങ്ങൾക്ക് പ്രീമിയം തുക അടയ്‌ക്കൽ, എൽഐസി പുതുക്കൽ, വായ്‌പ തിരിച്ചടയ്‌ക്കൽ തുടങ്ങിയവ ചെയ്യാം.\n2. മുകളിൽ പറഞ്ഞ ഘട്ടം കഴിഞ്ഞാൽ ഒരു പേജ് തുറക്കുന്നതാണ്. ഇതിൽ നിങ്ങളുടെ ഉപയോക്തൃ ഐഡി, പാസ്‌വേഡ് പോലുള്ള ലോഗിൻ വിശദാംശങ്ങൾ നൽകുക. ക്രെഡൻഷ്യൽ നൽകി കഴിഞ്ഞാൽ പേയ്‌മെന്റ് പേജിലേക്ക് പോകുന്നതാണ്. ഇവിടെ നിങ്ങൾക്ക് മൂന്ന് ഓപ്‌ഷൻ കാണാം - നെറ്റ് ബാങ്കിംഗ്, ക്രെഡിറ്റ് കാർഡ്, ഡെബിറ്റ് കാർഡ് എന്നിവ. പ്രീമിയം തുക അടയ്‌ക്കാൻ നിങ്ങൾക്ക് ഈ ഓപ്‌ഷൻ തിരഞ്ഞെടുക്കാം. ഇൻഷുറൻസ് കമ്പനിയുമായി പോളിസികൾ എൻറോൾ ചെയ്ത ഉപഭോക്താക്കൾക്ക് മാത്രമേ ഈ സൗകര്യം ലഭ്യമാകൂ.\n3. നിങ്ങൾ തിരഞ്ഞെടുത്തത് നെറ്റ്‌ബാങ്കിംഗ് ഓപ്‌ഷൻ ആണെങ്കിൽ നിങ്ങളുടെ ബാങ്ക് വെബ്‌സൈറ്റിലേക്ക് പോകുന്നതാണ്. ഇവിടെ ബാങ്ക് ക്രെഡൻഷ്യൽ ഉപയോഗിച്ച് ലോഗിൻ ചെയ്‌ത ശേഷം പണമടയ്‌ക്കാവുന്നതാണ്. ഇതിന് ശേഷം നിങ്ങളുടെ സ്‌ക്രീനിൽ എൽഐസിയ്‌ക്ക് പണം നൽകിയതായി സന്ദേശം ലഭിക്കും. ക്രെഡിറ്റ് അല്ലെങ്കിൽ ഡെബിറ്റ് കാർഡ് ഉപയോഗിച്ചാണ് നിങ്ങൾ പണമടയ്‌ക്കുന്നതെങ്കിൽ കാർഡിന്റെ ക്രെഡൻഷ്യൽ നൽകിയാൽ മതി.\nഡിജിറ്റൽ ഇടപാടുകൾ പ്രോത്സാഹിപ്പിക്കുന്നതിന്റെ ഭാഗമായി പൊതുമേഖലാ ഇന്‍ഷൂറന്‍സ് സ്ഥാപനമായ ലൈഫ് ഇൻഷൂറൻസ് കോർപ്പറേഷനും ( എൽഐസി) ഓൺലൈൻ പേയ്‌മെന്റുകൾ സ്വീകരിക്കാൻ തുടങ്ങി. ഇനിമുതൽ ഉപഭോക്താക്കൾക്ക് ക്രെഡിറ്റ്, ഡെബിറ്റ് കാർഡുകൾ ഉപയോഗിച്ചും ഓൺലൈൻ വഴിയും പ്രീമിയം അടയ്‌ക്കാൻ കഴിയും. ക്രെഡിറ്റ് കാർഡുകൾ ഉപയോഗിച്ച് നടത്തുന്ന ഇടപാടുകൾക്ക് (പ്രീമിയം പുതുക്കൽ, വായ്‌പ തിരിച്ചടയ്‌ക്കൽ) പ്രത്യേക ചാർജുകളൊന്നും ഈടാക്കില്ല.


എസ്.എസ്.എല്.സി: 96.59 % വിജയം • Suprabhaatham\nഎസ്.എസ്.എല്.സി: 96.59 % വിജയം\nApril 27, 2016 | 6:48 pm IST\nതിരുവനന്തപുരം: ഈ വര്‍ഷത്തെ എസ്.എസ്.എല്.സി പരീക്ഷാഫലം പ്രസിദ്ധീകരിച്ചു. 96.59 % ശതമാനം വിജയം. തെരഞ്ഞെടുപ്പ് പെരുമാറ്റച്ചട്ടം നിലനില്‍ക്കുന്നതിനാല് വിദ്യാഭ്യാസ മന്ത്രിക്കു പകരം ചീഫ് സെക്രട്ടറി പി.കെ മൊഹന്തിയാണ് ഫലം പ്രഖ്യാപിച്ചത്. 4.74 ലക്ഷം വിദ്യാര്‍ഥികളാണ് ഇത്തവണ പരീക്ഷ എഴുതിയിരുന്നത്.\nഇത്തവണ വിദ്യാര്‍ഥികള്‍ക്ക് മോഡറേഷന് നല്‍കിയിട്ടില്ല. 22,879 വിദ്യാര്‍ഥികള് എല്ലാ വിഷയത്തിലും എ പ്ലസ് നേടി. പത്തനംതിട്ട ജില്ലയിലാണ് ഏറ്റവും കൂടുതല് വിജയ ശതമാനം. (99.03) കുറവ് വയനാട് ജില്ലയിലും. കഴിഞ്ഞ വര്‍ഷത്തേക്കാള് വിജയശതമാനത്തില്2ശതമാനം കുറവുണ്ട്. 98.57 % ആയിരുന്നു\nകഴിഞ്ഞ വര്‍ഷത്തെ വിജയം. എ പ്ലസ് നേടിയവരുടെ എണ്ണത്തില് ഇത്തവണ വലിയ വര്‍ദ്ധനവുണ്ട്. 1207 സ്‌കൂളുകള് 100 % വിജയം നേടി.\nwww.results.itschool.gov.in, www.result.itschool.gov.in എന്നീ വെബ്‌സൈറ്റുകളില് ഫലം ലഭ്യമാണ്. മൊബൈല് ഫോണില് ലഭിക്കുന്നതിന് saphalam 2016 മൊബൈല് ആപ്ലിക്കേഷന്, എസ്.എം.എസ് വഴി ഫലം അറിയുന്നതിനുള്ള സംവിധാനം, ഐ.ടി സ്‌കൂള് പ്രോജക്ടിന്റെ സംസ്ഥാന ഓഫിസ്, ജില്ലാ ഓഫിസ് എന്നിവിടങ്ങളില് നിന്ന് ടെലിഫോണ് മുഖേന ഫലം അറിയുന്നതിനുള്ള സംവിധാനവും ഒരുക്കിയിട്ടുണ്ട്. സംസ്ഥാനത്തെ എല്ലാ എസ്.എസ്.എല്.സി പരീക്ഷാ കേന്ദ്രങ്ങളിലും ഫലം അറിയുന്നതിനുള്ള സംവിധാനമുണ്ട്. എസ്.എം.എസ് മുഖേന ഫലം അറിയുന്നതിന് 9645221221 എന്ന നമ്പറിലേക്ക് രജിസ്റ്റര് നമ്പര് മെസേജ് ചെയ്താല് മതി. ഫോണ് മുഖേന ഫലം അറിയുന്നതിന് 04846636966 എന്ന നമ്പറില് വിളിച്ചാല് മതി.\nമലപ്പുറം ജില്ലയിലെ എടരിക്കോട് പി.കെ.എം.എം.എച്ച്.എസ്.എസിലും തിരുവനന്തപുരം പട്ടം സെന്റ് മേരീസ് എച്ച്.എസ്.എസിലുമാണ് സംസ്ഥാനത്ത് ഏറ്റവും കൂടുതല് വിദ്യാര്‍ഥികള് പരീക്ഷ എഴുതിയത്. എടരിക്കോട് 2347 കുട്ടികളും പട്ടം സെന്റ് മേരീസില് 1647 കുട്ടികളുമാണ് പരീക്ഷ എഴുതിയത്.\nരാവിലെ 11ന് സെക്രട്ടേറിയറ്റിലെ പി.ആര് ചേംബറില് വച്ചാണ് ഫലം പ്രഖ്യാപിച്ചത്. ചടങ്ങില് പൊതു വിദ്യാഭ്യാസ വകുപ്പ് അഡീഷണല് ചീഫ് സെക്രട്ടറിയും ഡി.പി.ഐയും പങ്കെടുത്തു. കഴിഞ്ഞ വര്‍ഷം ഫലപ്രഖ്യാപനത്തില് വന്ന വീഴ്ച്ചകള് ഒഴിവാക്കാനായി കുറ്റമറ്റ സംവിധാനമാണ് ഇത്തവണ പൊതുവിദ്യാഭ്യാസ വകുപ്പ് ഒരുക്കിയിരിക്കുന്നത്.


'ധാര്‍മ്മികതയുടെ പേരിലെടുത്ത തീരുമാനമാണ്; അതിന്റെ പേരില് മമ്മൂട്ടിയുടെ രക്തത്തിനായി ആരും ദാഹിക്കണ്ട'; പിന്തുണയുമായി രാജ്‌മോഹന് ഉണ്ണിത്താന്, വീഡിയോ\n‘ധാര്‍മ്മികതയുടെ പേരിലെടുത്ത തീരുമാനമാണ്; അതിന്റെ പേരില് മമ്മൂട്ടിയുടെ രക്തത്തിനായി ആരും ദാഹിക്കണ്ട’; പിന്തുണയുമായി രാജ്‌മോഹന് ഉണ്ണിത്താന്, വീഡിയോ\nFriday 6th October 2017 9:42am\nകൊച്ചി: നടി ആക്രമിക്കപ്പെട്ട കേസില് അറസ്റ്റിലായ നടന് ദിലീപിനെ താരസംഘടനയായ അമ്മയില് നിന്നും പുറത്താക്കിയ നടപടിയില് മമ്മൂട്ടിയ്‌ക്കെതിരെ കഴിഞ്ഞ ദിവസം നടനും എം.എല്.എയുമായ കെ.ബി ഗണേശ് കുമാര് രംഗത്തെത്തിയിരുന്നു. മമ്മൂട്ടിയെടുത്ത നിലപാട് ശരിയാണെന്നു പറഞ്ഞു പിന്തുണയുമായി എത്തിയിരിക്കുകയാണ് കോണ്‍ഗ്രസ് നേതാവ് രാജ്‌മോഹന് ഉണ്ണിത്താന്.\nധാര്‍മ്മികതയുടെ പേരിലെടുത്ത തീരുമാനമായിരുന്നുവെന്നും ഇപ്പോള് മമ്മൂട്ടിയ്‌ക്കെതിരെ കരുനീക്കം ആരംഭിച്ചിരിക്കുകയാണെന്നും ഗണേശ് കുമാര് വരെ പരസ്യമായി മമ്മൂട്ടിയ്‌ക്കെതിരെ രംഗത്തെത്തിയെന്നും ഉണ്ണിത്താന് പറഞ്ഞു. ഇന്നലെ ഏഷ്യാനെറ്റ് ന്യൂസില് നടന്ന ചര്‍ച്ചയിലായിരുന്നു ഉണ്ണിത്താന്റെ പ്രസ്താവന.\nഅമ്മയിലെ ഒരംഗത്തെ പീഡിപ്പിച്ച ഒരാളെന്ന് വിശ്വസിക്കുന്നയാളെ അവസാന ശ്വാസം വരെ രക്ഷപ്പെടുത്താന് ശ്രമിച്ചു. എന്നാല് അയാളെ അറസ്റ്റ് ചെയ്തതോടെ സംരക്ഷിക്കാന് പറ്റാത്ത സാഹചര്യമുണ്ടായി. അപ്പോഴാണ് എക്‌സിക്യൂട്ടീവ് യോഗം വിളിച്ചു ചേര്‍ക്കാനും പുറത്താക്കല് തീരുമാനമെടുക്കാനും മമ്മൂട്ടി നിര്‍ബന്ധിതനായതെന്ന് ഉണ്ണിത്താന് ചൂണ്ടിക്കാണിക്കുന്നു.\nAlso Read: പൊലീസ് കേസ് എടുത്തില്ല; ബലാത്സംഗം ചെയ്തയാളുടെ ചെവി മുറിച്ചെടുത്ത് യുവതി എസ്.പി ഓഫീസില്\nഒരു സംഘടനയുടെ തലപ്പത്തിരിക്കുന്നയാള് അനുഭവിക്കുന്ന ബുദ്ധിമുട്ടുകള് അതുപോലൊരു സംഘടനയുടെ തലപ്പത്തിരിക്കുന്നയാള്‍ക്ക് മനസിലാകും. അത് അമ്മയെന്നല്ല ഏത് സംഘടനയായാലും. അദ്ദേഹം പറഞ്ഞു.\nഒരു സംഘടനയുടെ അകത്തുള്ളയാള് കുറ്റം ചെയ്താല് സംഘടനയുടെ തലപ്പത്തുള്ളയാളെന്ന നിലയ്ക്ക് അയാള്‍ക്ക് ചില സാമൂഹിക പ്രതിബദ്ധതയില്ലേയെന്നും രാജ്‌മോഹന് ഉണ്ണിത്താന് ചോദിക്കുന്നു. അത് മാത്രമാണ് മമ്മൂട്ടി ചെയ്തിട്ടുള്ളുവെന്നും അതിന് മമ്മൂട്ടിയുടെ രക്തത്തിനായി ആരും ദാഹിക്കേണ്ടെന്നും മമ്മൂട്ടിയെ ആരും തെറ്റ് പറയേണ്ടെന്നും അദ്ദേഹം കൂട്ടിച്ചേര്‍ത്തു.\nദിലീപിനെ അമ്മയില് നിന്നും പുറത്താക്കാന് മമ്മൂട്ടി തീരുമാനിച്ചത് പൃഥ്വിരാജിനെ പ്രീണിപ്പെടുത്താനായിരുന്നു എന്നായിരുന്നു ഗണേ് കുമാറിന്റെ പ്രസ്താവന.


സ്വയം നഷ്ടപ്പെട്ടുവെന്ന് ഒരാള്‍ക്ക് തോന്നുന്നത് അയാള്‍ക്ക് സ്വയം കണ്ടെത്താന് കഴിയാത്തതുകൊണ്ടാണ്. പുറത്ത് പലതും തേടിനടക്കുന്ന തിരക്കിലാണ് നമ്മള്. പക്ഷേ അതൊക്കെ തേടുന്ന നമ്മളെ കാണാന് നമുക്ക് കഴിയുന്നുമില്ല. ഞാനാരാണ്? നമ്മള് തേടുന്നു. പക്ഷേ തേടുന്നയാള് ആരാണ്? ‘ഞാന് ആത്മീയത ഇഷ്ടപ്പെടുന്ന ആളല്ല’ എന്ന് നിങ്ങള് പറയുമ്പോള് നിങ്ങള്‍ക്കറിയാമോ ആത്മീയത എന്താണെന്ന്? ആത്മാവിനെ തേടുന്നതാണ് ആത്മീയത. നിങ്ങള് വെറും ശരീരം മാത്രമല്ല; ശരീരത്തെ ജീവസുറ്റതാക്കുന്ന ആത്മാവുമാണ്. അത് കണ്ടെത്തിയില്ലെങ്കില് നിങ്ങള്‍ക്ക് നിങ്ങളെ നഷ്ടമാകും. നഷ്ടപ്പെട്ടവനെന്ന് തോന്നുന്നത് ഒരു രീതിയില് നല്ലതാണ്.\nനിങ്ങള് സ്വയം കണ്ടെത്തണമെന്നാണ് ഈ നഷ്ടബോധം നിങ്ങളോട് പറയുന്നത്.\nഞാന് പഞ്ചേന്ദ്രിയസുഖങ്ങള് ഇഷ്ടപ്പെടുന്ന വ്യക്തിയല്ല എന്ന് പറയുന്നതുകൊണ്ട് നിങ്ങള് എന്താണ് ഉദ്ദേശിക്കുന്നത്? നമുക്ക് പഞ്ചേന്ദ്രിയങ്ങള് ഉപയോഗിക്കേണ്ടതുണ്ട്. ആത്മീയത ഇഷ്ടപ്പെടുന്നയാളും പഞ്ചേന്ദ്രിയങ്ങള് ഉപയോഗിക്കുന്നു… ഉണ്ണുമ്പോള്, നടക്കുമ്പോള്, പാട്ടുകേള്‍ക്കുമ്പോള്. പഞ്ചേന്ദ്രിയങ്ങള് ഉപയോഗിച്ചുകൊണ്ട് ജീവിച്ചാല് മാത്രം പോര. അവ സൃഷ്ടിച്ച് ജീവന് നല്‍കിയവനെയും അറിയണം. നിങ്ങളുടെ നഷ്ടബോധം നിങ്ങളോട് പറയാനാഗ്രഹിക്കുന്നത് ഒരു നല്ല കാര്യമാണ്. ഇതേക്കുറിച്ച് ആഴത്തില് ചിന്തിക്കുക. അപ്പോള് ചില സന്ദേശങ്ങള് നിങ്ങള്‍ക്ക് ലഭിക്കും. അത് കണ്ടില്ലെന്ന് നടിക്കരുത്. അതിനെ കൂടുതല് അറിയുക.\nനിങ്ങളുടെ മനസ്സിന് സന്തോഷമില്ലാത്തതുകൊണ്ടാണ് നിങ്ങള് പ്രശ്നങ്ങള് സൃഷ്ടിച്ചുകൊണ്ടിരിക്കുന്നത്. ദുരാഗ്രഹം ഒരു മിഥ്യസൃഷ്ടിച്ചിട്ട് ഭാവിയാണ് വര്‍ത്തമാനകാലത്തേക്കാള് നല്ലതെന്ന് നിങ്ങളോട് പറയുന്നു. ഭൂതകാലം അങ്ങനെയായിരുന്നു, ഇങ്ങനെയായിരിക്കണമായിരുന്നു എന്നൊക്കെ നിങ്ങളുടെ മനസ്സിലെ മിഥ്യ പറയുന്നു. ഇത്തരത്തിലുള്ള മനസ്സുകൊണ്ട് കൂടുതലൊന്നും നിങ്ങള്‍ക്ക് പ്രതീക്ഷിക്കാന് കഴിയുകയുമില്ല. വൃത്തികെട്ടം വസ്ത്രം ധരിച്ചിട്ട് പനീര്‍പ്പൂവിന്റെ സുഗന്ധം പ്രതീക്ഷിക്കാന് കഴിയില്ലല്ലോ.\nസന്തോഷത്തെ കാണാന് നിങ്ങളുടെ മനസ്സ് പരിശീലിച്ചിട്ടില്ല. ഒന്നിനും സമ്മതിക്കാത്ത മനസ്സുമായി കഴിയുമ്പോള് നിങ്ങളുടെ ഓരോ നരച്ചമുടിയും നിങ്ങളുടെ കവിളിലെ ഓരോ ചുളിവും ദുഃഖത്തിന്റെ ഭാവമാണ് പ്രകടിപ്പിക്കുന്നത്. ഇത്തരം ചിന്താഗതി മാറ്റണം.\nഎല്ലാത്തിനേയും സ്വര്‍ഗതുല്യമാക്കി മാറ്റാനുള്ള രഹസ്യതാക്കോല് ഒരു ബുദ്ധിമാന്റെ കൈയിലുണ്ട്. അയാളുടെ പക്കല് അസ്വസ്ഥതയെ വിവേകമാക്കിയും നിരാശയെ ആശയാക്കിയും മാറ്റാനുള്ള സിദ്ധൗഷധമുണ്ട്. ഓരോ അവസരത്തെയും വളര്‍ച്ചയുടെ ഏണിപ്പടികളായി അയാള് ഉപയോഗിക്കുന്നു. എന്നാല് ബുദ്ധിയില്ലാത്ത മനുഷ്യന്റെ കൈയില് സ്വര്‍ഗത്തെ നരകമാക്കാനുള്ള താക്കോലാണുള്ളത്. എവിടെ പോകുന്നുവോ അവിടെയെല്ലാം അയാള് നരകം സൃഷ്ടിക്കുന്നു. അയാള്‍ക്ക് നരകത്തിലേക്ക് പോകേണ്ട ആവശ്യമില്ല. അയാള് പോകുന്നിടമെല്ലാം നരകമായി മാറുന്നു.\nനിങ്ങളിലെ ഊര്‍ജ്ജം സ്വര്‍ഗമാണോ നരകമാണോ സൃഷ്ടിക്കുന്നതെന്ന് ശ്രദ്ധിക്കുക. അപ്പോള് നിങ്ങള് ബുദ്ധിമാനാണോ അല്ലയോ എന്ന് നിങ്ങള്‍ക്ക് മനസ്സിലാവും. നിങ്ങള് സൃഷ്ടിക്കുന്നതെന്തോ അതിനനുസരിച്ചാണ് അത് മനസ്സിലാക്കേണ്ടത്.\nPosted by asif shameer at 11:29 PM


Home Plan Archives - MalayalamVaarthakal.com\nഗ്രീന്‍ഹോം/ബില്‍ഡിങ്ങ്സ്: കാലിക പ്രസക്തിയുള്ള വിഷയം\nവീട് നിര്‍മ്മിക്കുമ്പോള് ശ്രദ്ധിക്കേണ്ട 10 കാര്യങ്ങള്\nഗ്രീന്‍ഹോം/ബില്‍ഡിങ്ങ്സ്: കാലിക പ്രസക്തിയുള്ള വ...\nവീട് നിര്‍മ്മിക്കുമ്പോള് ശ്രദ്ധിക്കേണ്ട 10 കാര...\nനാം വസിക്കുന്ന ഭൂമി അനുദിനം മരുഭൂമിയായിക്കൊണ്ടിരിക്കുന്നു, ഇവിടെ മനുഷ്യ ജീവിതം ദുസ്സഹമാകുന്നതിന്‍റെ പ്രധാ ...\nനാം വസിക്കുന്ന ഭൂമി അനുദിനം മരുഭൂമിയായിക്കൊണ്ടിരിക്കുന്നു, ഇവിടെ മനുഷ്യ ജീവിതം ദുസ്സഹമാകുന്നതിന്‍റെ പ്രധാന കാരണം പ്രകൃതിയുടെ ശാപമാണ്. മരങ്ങളില്ല, പച്ചപ്പില്ല. ഭൂമിയുടെ ഐശ്വര്യമായ കാടും സസ്യങ്ങളും പച് ...\nവീട് എന്നത് പലര്‍ക്കും ജീവിതത്തില് ഒരിക്കല് മാത്രം സാധ്യമാവുന്ന സ്വപ്‌നമാണ്. അതുകൊണ്ടായിരിക്കാം വീടിനെച ...\nവീട് എന്നത് പലര്‍ക്കും ജീവിതത്തില് ഒരിക്കല് മാത്രം സാധ്യമാവുന്ന സ്വപ്‌നമാണ്. അതുകൊണ്ടായിരിക്കാം വീടിനെചുറ്റിപ്പറ്റി പലരും ഒരായിരം സ്വപ്‌നങ്ങള് നെയ്യുന്നത്. തൊട്ടതിനെല്ലാം പൊള്ളുന്ന വിലയും പണിക്കാരു ...


മദ്യപാനം, ഹൈക്കോടതി പൃഥ്വിരാജിനെ വെറുതെ വിട്ടു | highcourt dismisses case against actor prithviraj - Malayalam Oneindia\n21 min ago അവരെ 18 മാസത്തിനുള്ളില് മോചിപ്പിക്കും, കശ്മീര് വിഷയത്തില് കോണ്‍ഗ്രസിനെ ട്രോളി കേന്ദ്ര മന്ത്രി!\n21 min ago പാലാരിവട്ടം അഴിമതി: മുൻ മന്ത്രിക്ക് കത്രിക പൂട്ടിടാൻ വിജലൻസ്, അറസ്റ്റിന് സാധ്യത! വിമർശനവുമായി കോടതി!\nമദ്യപാനം, ഹൈക്കോടതി പൃഥ്വിരാജിനെ വെറുതെ വിട്ടു\nPublished: January 22 2016, 10:56 [IST]\nതിരുവനന്തപുരം: പ്രശസ്ത താരം പൃഥ്വിരാജിനെതിരെയുണ്ടായ കേസ് ഹൈക്കോടതി റദ്ദാക്കി. 'സെവന്‍ത് ഡേ' എന്ന ചിത്രത്തില് അഭിനയിച്ചതിലൂടെയാണ് പൃഥ്വിരാജിന് പണി കിട്ടിയിരുന്നത്. ചിത്രത്തിലെ മദ്യപാന രംഗവുമായി ബന്ധപ്പെട്ടാണ് കേസ് നിലനിന്നിരുന്നത്. സിനിമയില് മദ്യപിക്കുകയും, പുകവലിക്കുകയും ചെയ്യുമ്പോള് നിയമപ്രകാരമുള്ള മുന്നറിയിപ്പ് എഴുതി കാണിക്കണമെന്നാണ് നിര്‍ദ്ദേശം.\nഎന്നാല്, സെവന്‍ത് ഡേയില് ഇത്തരം രംഗങ്ങളില് നിയമപ്രകാരമുള്ള ഒരു മുന്നറിയിപ്പും ഉണ്ടായിരുന്നില്ലെന്നായിരുന്നു ആരോപണം. തിരുവനന്തപുരം ശ്രീവിശാഖ് തിയറ്ററില് ഇത്തരത്തിലുള്ള ഒരു മുന്നറിയിപ്പുമില്ലാതെയാണ് ചിത്രം പ്രദര്‍ശിപ്പിച്ചതെന്നായിരുന്നു പരാതി. സംഭവം ചൂണ്ടിക്കാട്ടി പരാതിക്കാരന് തിരുവനന്തപുരം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ് കോടതിയില് ഹര്‍ജി നല്‍കുകയായിരുന്നു.\nസെവന്‍ത് ഡേ സിനിമയുമായി ബന്ധപ്പെട്ട് പൃഥ്വിരാജിനെതിരെയുണ്ടായ കേസ് ഹൈക്കോടതി റദ്ദാക്കി.\nസിനിമയില് നിയമപ്രകാരമുള്ള മുന്നറിയിപ്പ് നല്‍കാനുള്ള ഉത്തരവാദിത്വം നിര്‍മാതാവിനും വിതരണക്കാരനുമാണുള്ളത്. അതില് അഭിനയിക്കുന്ന താരങ്ങളെ ഇത്തരം കേസില് പ്രതിചേര്‍ക്കാനാവില്ലെന്നാണ് കോടതി വ്യക്തമാക്കിയത്.\nസിനിമയില് മദ്യപിക്കുകയും, പുകവലിക്കുകയും ചെയ്യുമ്പോള് നിയമപ്രകാരമുള്ള മുന്നറിയിപ്പ് എഴുതി കാണിക്കണമെന്നാണ് നിര്‍ദ്ദേശം. എന്നാല്, സെവന്‍ത് ഡേ തിയറ്ററില് പ്രദര്‍ശിപ്പിച്ചത് ഇത്തരം മുന്നറിയിപ്പുകളൊന്നും എഴുതിക്കാണിച്ചില്ലെന്നാണ് ആരോപണം.\nപൃഥ്വി നാലാം പ്രതി\nപൃഥ്വിരാജിനെയും പ്രതി ചേര്‍ത്താണ് തിരുവനന്തപുരം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ് കോടതിയില് പരാതിക്കാരന് ഹര്‍ജി നല്‍കിയത്. പൃഥ്വി കേസിലെ നാലാം പ്രതിയാണ്.\nതനിക്കെതിരായ കേസ് റദ്ദാക്കണമെന്നാവശ്യപ്പെട്ട് പൃഥ്വി കോടതിയെ സമീപിച്ചിരുന്നു. പൃഥ്വി നല്‍കിയ ഹര്‍ജി പരിഗണിച്ച ജസ്റ്റിസ് ബി കമാല്‍പാഷ കേസ് റദ്ദാക്കുകയായിരുന്നു. ഹര്‍ജിയില് ചൂണ്ടിക്കാട്ടുന്ന പോലെ നിയമലംഘനത്തില് നടന് ബാധ്യതയുണ്ടെന്നു പറയുകയാണെങ്കില് ചിത്രത്തില് അഭിനയിച്ച മറ്റു താരങ്ങള്‍ക്കും ഇതില് പങ്കുണ്ടെന്ന് വരും. അത് ഒരിക്കലും സാധ്യമല്ലെന്ന് കോടതി പറയുകയായിരുന്നു.\nactor prithviraj highcourt film drink നടന് പൃഥ്വിരാജ് കേസ് ഹൈക്കോടതി സിനിമ മദ്യം\nHighcourt dismisses case against actor Prithviraj\nStory first published: Friday, January 22, 2016, 10:56 [IST]


covid 19 coronavirus wayanad വയനാട് ജില്ലയില് 18 പേര്‍ക്ക് കൂടി കൊവിഡ്; എല്ലാവര്‍ക്കും സമ്പര്‍ക്കത്തിലൂടെ\nവയനാട് ജില്ലയില് 18 പേര്‍ക്ക് കൂടി കൊവിഡ്; എല്ലാവര്‍ക്കും സമ്പര്‍ക്കത്തിലൂടെ\nവയനാട് ജില്ലയില് 18 പേര്‍ക്ക് കൊവിഡ് സ്ഥിരീകരിച്ചു. 47 പേര് രോഗമുക്തി നേടി. ഇന്ന് രോഗം സ്ഥിരീച്ചവര്‍ക്കെല്ലാം സമ്പര്‍ക്കത്തിലൂടെയാണ് രോഗം ബാധിച്ചത്. ഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 938 ആയി. ഇതില് 630 പേര് രോഗമുക്തരായി. മൂന്നു പേര് മരണപ്പെട്ടു. നിലവില് 305 പേരാണ് ചികിത്സയിലുള്ളത്. 288 പേര് ജില്ലയിലും 17 പേര് ഇതര ജില്ലകളിലും ചികിത്സയില് കഴിയുന്നു.\nമുട്ടില് സ്വദേശിയുടെ സമ്പര്‍ക്കത്തിലുള്ള പുതുശേരികടവ് സ്വദേശികളായ രണ്ട് കുട്ടികളും ഒരു സ്ത്രീയും (3, 2, 22), പുല്‍പ്പള്ളി സ്വദേശി ഡ്രൈവറുടെ സമ്പര്‍ക്കത്തിലുള്ള ഒരു മുള്ളന്‍കൊല്ലി സ്വദേശി (23) യും അഞ്ച് പെരിക്കല്ലൂര് സ്വദേശികളും (6 വയസുള്ള കുട്ടിയും നാല് സ്ത്രീകളും), കല്‍പ്പറ്റ സ്വദേശിയുടെ സമ്പര്‍ക്കത്തിലുള്ള നാല് കാക്കവയല് സ്വദേശികള് (രണ്ട് പുരുഷന്മാര്, രണ്ട് സ്ത്രീകള്), പടിഞ്ഞാറത്തറ സ്വദേശിയുടെ സമ്പര്‍ക്കത്തിലുള്ള പേരാല് സ്വദേശി (65), കുഞ്ഞോം സ്വദേശി(27), കോഴിക്കോട് മെഡിക്കല് കോളജ് ആശുപത്രിയില് ചികിത്സ തേടിയ രോഗിയുടെ കൂടെ നിന്ന കാവുംമന്ദം സ്വദേശി (36), വാളാട് സമ്പര്‍ക്കത്തില് ഉള്ള വാളാട് സ്വദേശി (40), മലപ്പുറത്ത് ജോലി ചെയ്യുന്ന പൊലീസ് ഉദ്യോഗസ്ഥനായ മൂടകൊല്ലി സ്വദേശി (29) എന്നിവര്‍ക്കാണ് രോഗം സ്ഥിരീകരിച്ചത്.\n191 പേര് പുതുതായി നിരീക്ഷണത്തില്:\nകൊവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 191 പേരാണ്. 165 പേര് നിരീക്ഷണ കാലം പൂര്‍ത്തിയാക്കി. 2800 പേരാണ് നിലവില് നിരീക്ഷണത്തിലുള്ളത്. ഇന്ന് വന്ന 41 പേര് ഉള്‍പ്പെടെ 351 പേര് ആശുപത്രിയില് നിരീക്ഷണത്തിലാണ്. ജില്ലയില് നിന്ന് ഇന്ന് 1045 പേരുടെ സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 29531 സാമ്പിളുകളില് 27920 പേരുടെ ഫലം ലഭിച്ചു. ഇതില് 26982 നെഗറ്റീവും 938 പോസിറ്റീവുമാണ്.


Arts & Lterature | Latest News in Arts & Lterature - Part 3\nMonday, July 06, 2020 00:04:09 AM\nസ്വന്തം ലേഖകന്: ഹാരി പോട്ടര് മടങ്ങിവരുന്നു, പരമ്പരയിലെ എട്ടാമത്തെ പുസ്തകം ഹാരി പോട്ടര് ആന്റ് ദി കര്‍സ്ഡ് ചൈല്‍ഡ് ജൂലൈ 31 ന് പുറത്തിറങ്ങും. ഒമ്പതു വര്‍ഷങ്ങള്‍ക്കു ശേഷം എത്തുന്ന പോട്ടര് പുസ്തകം പുസ്തകം വിപണിയില് മികച്ച മുന്നേറ്റമുണ്ടാക്കുമെന്നാണ് പ്രതീക്ഷ. പരമ്പരയിലെ എട്ടാമത്തെ പുസ്തകമാണെങ്കിലും ലണ്ടനിലെ പാലസ് തിയറ്ററില് അവതരിപ്പിച്ച നാടകത്തിന്റെ പുസ്തക രൂപമാണ് ഹാരി …\nഅപ്പച്ചന് കണ്ണഞ്ചിറ: ആയിരം ശിവരാത്രികള്,ആരും അല്ലാത്ത ഒരാള്,ഇലപൊഴിയും കാലം തുടങ്ങി മികവുറ്റ ഇരുപതോളം നോവലുകലുകളും,നിരവധി ചെറുകഥകളും,ഏതാനും കവിതകളും മലയാള ഭാഷക്ക് തന്റെ ശക്തമായ തൂലികയിലൂടെ സമ്മാനിച്ച ഡോ.ഓമന ഗംഗാധരന് മറ്റൊരു കരുത്തുറ്റ നോവലിന് പിറവി നല്‍കിക്കൊണ്ട് മലയാള സാഹിത്യ രംഗത്തു വീണ്ടും ശ്രദ്ധേയയാകുന്നു. ‘മണിവത്തൂരിലെ ആയിരം ശിവരാത്രികള്’ എന്ന പേരില് തന്റെ നോവല് സിനിമയായി ആസ്വാദകര് …\nസ്വന്തം ലേഖകന്: യൂറോപ്പില് തരംഗമാകാന് ഹിറ്റ്‌ലറുടെ ആത്മകഥ വീണ്ടും വരുന്നു. ലോകത്തില് ഏറ്റവും കുപ്രസിദ്ധമായ പുസ്തകം എന്ന ഖ്യാതിയുള്ള അഡോള്‍ഫ് ഹിറ്റ്‌ലറിന്റെ ആത്മകഥ മെയിന് കാഫ് വിപണിയില് വീണ്ടും പ്രചാരം നേടുന്നുവെന്നാണ് റിപ്പോര്‍ട്ടുകള് സൂചിപ്പിക്കുന്നത്. ഇറ്റലിയിലെ പ്രമുഖ പത്രമായ ജിയോണല് ശനിയാഴ്ച്ച മെയിന് കാഫിന്റെ കോപ്പികള് വിതരണം ചെയ്തിരുന്നു. പത്രത്തിന്റെ തീരുമാനത്തിനെതിരെ കടുത്ത പ്രതിഷേധമാണ് ഇറ്റലിയിലെ …\nസ്വന്തം ലേഖകന്: സ്‌കോളസ്റ്റിക് ഏഷ്യന് ബുക് പുരസ്‌കാരം ഇന്ത്യന് എഴുത്തുകാരിക്ക്. 31കാരിയായ അദിതി കൃഷ്ണകുമാറിന്റെ ‘കോഡക്‌സ് ദ ലോസ്റ്റ് ട്രഷര് ഓഫ് ഇന്‍ഡസ്’ എന്ന കൃതിക്കാണ് പുരസ്‌കാരം. ഇന്ത്യന് ചരിത്രത്തോട് അദിതിക്കുള്ള അഗാധമായ പ്രണയം വിളിച്ചോതുന്ന 32,000 വാക്കുകളുള്ള കൈയെഴുത്തുപ്രതിയാണിത്. 10,000 സിംഗപ്പൂര് ഡോളറാണ് പുരസ്‌കാരത്തുക. കഴിഞ്ഞ സെപ്റ്റംബറിലാണ് പുരസ്‌കാരത്തിനായി കൃതി സമര്‍പ്പിച്ചത്. മൂന്നു വര്‍ഷമായി …\nദക്ഷിണ കൊറിയന് എഴുത്തുകാരി ഹാന് കാങിന് മാന് ബുക്കര് പുരസ്‌കാരം\nസ്വന്തം ലേഖകന്: ദക്ഷിണ കൊറിയന് എഴുത്തുകാരി ഹാന് കാങിന് മാന് ബുക്കര് പുരസ്‌കാരം. എഴുത്തുകാരന് ഓര്‍ഹാന് പാമുക്ക് അടക്കം 155 പേരെ മറികടന്നാണ് ഹാന് കാങിന്റെ ദ വെജിറ്റേറിയന് എന്ന നോവല് 2016 ലെ പുരസ്‌കാരത്തിന് അര്‍ഹമായത്. ഡെബോറ സ്മിത്ത് ഇംഗ്ലീഷിലേക്ക് വിവര്‍ത്തനം ചെയ്ത നോവല് പോര്‍ട്ടോബെല്ലോ ബുക്ക്‌സാണ് പ്രസിദ്ധീകരിച്ചത്. സോള് ഇന്‍സ്റ്റിറ്റ്യൂട്ട് ഓഫ് ആര്‍ട്‌സില് …\nജനപ്രിയ അമേരിക്കന് എഴുത്തുകാരന് ജിം ഹാരിസണ് അന്തരിച്ചു\nസ്വന്തം ലേഖകന്: ജനപ്രിയ അമേരിക്കന് എഴുത്തുകാരന് ജിം ഹാരിസണ് അന്തരിച്ചു. 78 വയസ്സായിരുന്നു. മുപ്പതിലധികം പുസ്തകങ്ങള് സ്വന്തം പേരിലുള്ള ഹാരിസണ് ജീവിതത്തിന്റെ പച്ചയായ അവതരണത്തിലൂടെയാണ് ശ്രദ്ധേയനായത്. ലജന്‍ഡ്‌സ് ഓഫ് ഫാള് (1979), വോള്‍ഫ്, എ ഗുഡ് ഡേ ടു ഡൈ(1973), ഫാര്‍മര് (1976), വാര്‍ലോക് (1981) തുടങ്ങിയവ പ്രധാന നോവലുകളാണ്. ഡെഡ് മാന്‍സ് ഫ്‌ളോട്ട്, ലെറ്റേഴ്‌സ് …\n2014 ലെ കേരള സാഹിത്യ അക്കാദമി പുരസ്‌കാരങ്ങള് പ്രഖ്യാപിച്ചു, ഗോപീകൃഷ്ണനും ടിപി രാജീവനും പുരസ്‌കാരങ്ങള്\nസ്വന്തം ലേഖകന്: 2014 ലെ കേരള സാഹിത്യ അക്കാദമി പുരസ്‌കാരങ്ങള് പ്രഖ്യാപിച്ചു, ഗോപീകൃഷ്ണനും ടിപി രാജീവനും പുരസ്‌കാരങ്ങള്. ഇടിക്കാലൂരി പനമ്പട്ടടി എന്ന പുസ്തകത്തിന് പി.എന് ഗോപീകൃഷ്ണന് മികച്ച കവിതയ്ക്കുള്ള പുരസ്‌കാരം സ്വന്തമാക്കി. ‘കെ.ടി.എന് കോട്ടൂര്; എഴുത്തും ജീവിതവും’ എന്ന നോവലിന് ടിപി. രാജീവന് മികച്ച നോവലിനുള്ള പുരസ്‌കാരവും നേടി. വി.ആര് സുധീഷിന്റെ ഭവനഭേദനം എന്ന കഥയ്ക്ക് …\nഉംബെര്‍ട്ടോ എക്കോയും നെല്ലെ ഹാര്‍പ്പര് ലീയും ഓര്‍മ്മയായി, ലോക സാഹിത്യത്തിന് തീരാനഷ്ടം\nസ്വന്തം ലേഖകന്: ഉംബെര്‍ട്ടോ എക്കോയും നെല്ലെ ഹാര്‍പ്പര് ലീയും, ലോക സാഹിത്യത്തിലെ രണ്ട് അതികായര് അടുത്തടുത്ത ദിവസങ്ങളില് അന്തരിച്ചത് ലോക സാഹിത്യത്തിന് തീരാനഷ്ടമായി. പ്രശസ്ത ഇറ്റാലിയന് നോവലിസ്റ്റും തത്വചിന്തകനുമായ ഉംബര്‍ട്ടോ എക്കോ വടക്കന് ഇറ്റലിയിലെ സ്വവസതിയില് വെള്ളിയാഴ്ച രാത്രിയാണ് അന്തരിച്ചത്. 84 വയസുണ്ടായിരുന്ന എക്കോ നാളുകളായി കാന്‍സര് രോഗബാധിതനായിരുന്നു. നെയിം ഓഫ് ദ റോസ്, ഫുക്കോയുടെ …\nലോക സാഹിത്യത്തിന്റെ തമ്പുരാന് 400 മത്തെ ചരമവാര്‍ഷികം, വ്യത്യസ്തമായ ശ്രദ്ധാഞ്ജലി ഒരുക്കി ബര്‍മിങ്ഹാം സര്‍വകലാശാലാ വിദ്യാര്‍ഥികള്\nസ്വന്തം ലേഖകന്: ലോക സാഹിത്യത്തിന്റെ തമ്പുരാന് 400 മത്തെ ചരമവാര്‍ഷികം, വ്യത്യസ്തമായ ശ്രദ്ധാഞ്ജലി ഒരുക്കി ബര്‍മിങ്ഹാം സര്‍വകലാശാലാ വിദ്യാര്‍ഥികള്. വില്യം ഷേക്‌സ്പിയറുടെ 400 മത്തെ ചരമവാര്‍ഷിക ദിനമാണ് വിദ്യാര്‍ഥികളുടെ വ്യത്യസ്തമായ ശ്രദ്ധാഞ്ജലികൊണ്ട് ശ്രദ്ധേയമായത്. പേപ്പറും കാര്‍ഡ്‌ബോര്‍ഡും ഉപയോഗിച്ച് അദ്ദേഹത്തിന്റെ പ്രശസ്ത കൃതികളെല്ലാം ചേര്‍ത്ത സമ്പൂര്‍ണ ഇന്‍സ്റ്റലേഷനാണ് സര്‍വകലാശാലയിലെ വിദ്യാര്‍ഥികള് തയാറാക്കിയത്. 780 മീറ്റര് കാര്‍ഡ്‌ബോര്‍ഡും 5000ത്തോളം …\nഈ വര്‍ഷത്തെ ജ്ഞാനപീഠ പുരസ്‌കാരം ഗുജറാത്തി എഴുത്തുകാരന് രഖുവീര് ചൗധരിക്ക്\nസ്വന്തം ലേഖകന്: ഈ വര്‍ഷത്തെ ജ്ഞാനപീഠ പുരസ്‌കാരം ഗുജറാത്തി എഴുത്തുകാരന് രഖുവീര് ചൗധരിക്ക്. നോവലിസ്റ്റ്, കവി, വിമര്‍ശകന്, തത്വ ചിന്തകന് തുടങ്ങിയ മേഖലകളില് ശ്രദ്ധേയനാണ് രഖുവീര് ചൗധരി. ഗുജറാത്ത് സര്‍വകലാശാലയില് ഏറെക്കാലം അധ്യാപകനായിരുന്നു. 1977 ല് ചൗധരിയുടെ ‘ഉപര്‍വസ്’ എന്ന നോവലിന് കേന്ദ്ര സാഹിത്യ അക്കാദമി അവാര്‍ഡ് ലഭിച്ചിരുന്നു. സന്ദേഷ്, ജന്മഭൂമി, നീരീക്ഷക, ദിവ്യ ഭാസ്‌കര് …


kt ramees to produced before court സ്വർണക്കടത്ത് കേസ് : കെ.ടി.റമീസിനെ ഇന്ന് കോടതിയിൽ ഹാജരാക്കും\nസ്വർണക്കടത്ത് കേസ് : കെ.ടി.റമീസിനെ ഇന്ന് കോടതിയിൽ ഹാജരാക്കും\nതിരുവനന്തപുരം സ്വർണക്കടത്ത് കേസ് പ്രതി കെ.ടി റമീസിനെ ഇന്ന് കോടതിയിൽ ഹാജരാക്കും. കൊച്ചി പ്രത്യേക എൻഐഎ കോടതിയിലാണ് റമീസിനെ ഹാജരാക്കുക.അന്വേഷണ സംഘം ജയിലിലെത്തി റമീസിന്റെ അറസ്റ്റ് രേഖപ്പെടുത്തിയിരുന്നു. ഇന്ന് പ്രതിയെ കസ്റ്റഡിയിൽ ആവശ്യപ്പെടും.\nറമീസിന്റെ പങ്ക് സംബന്ധിച്ചുള്ള വിവരങ്ങൾ വെളിപ്പെടുത്തിയത് കേസിലെ പ്രതിയായ സന്ദീപാണ്. സ്വർണക്കടത്ത് കേസിലെ മുഖ്യ ആസൂത്രകർ സന്ദീപ് നായരും റമീസുമെന്നാണ് സ്വപ്‌ന സുരേഷും കസ്റ്റംസിന് മൊഴി നൽകിയിരുന്നു. ദുബായിൽ വച്ചാണ് റമീസും സന്ദീപും തന്നെ പരിചയപ്പെട്ടതെന്നും സ്വപ്‌ന പറഞ്ഞു.\nഅതേസമയം, കേസിൽ മുൻ പ്രിൻസിപ്പൽ സെക്രട്ടറി എം ശിവശങ്കറിനെ എൻഐഎ സംഘം ഇന്നും ചോദ്യം ചെയ്യും.\nനിലവിൽ ശിവശങ്കർ താമസിക്കുന്നത് എൻഐഎ എടുത്തുകൊടുത്തിരിക്കുന്ന താമസ സ്ഥലത്താണ്. പൂർണമായും എൻഐഎയുടെ നിരീക്ഷണത്തിലാണ് നിലവിൽ ശിവശങ്കർ. ഇന്നലെ ഒമ്പത് മണിക്കൂറാണ് ശിവശങ്കറിനെ എൻഐഎ ചോദ്യം ചെയ്തത്. കഴിഞ്ഞ ദിവസം അഞ്ച് മണിക്കൂർ എൻഐഎ ചോദ്യം ചെയ്തിരുന്നു.\nStory Highlights – kt ramees to produced before court


നീലച്ചിത്ര നിര്‍മ്മാണക്കേസ്; രാജ് കുന്ദ്രയ്ക്ക് ജാമ്യം – Media Mangalam\nമുംബൈ: നീലച്ചിത്ര നിര്‍മ്മാണക്കേസില് രാജ് കുന്ദ്രയ്ക്ക് മുംബൈ കോടതി ജാമ്യം അനുവദിച്ചു. കേസില് പോലീസ് നാലുപേര്‍ക്കെതിരെ അനുബന്ധ കുറ്റപത്രം സമര്‍പ്പിച്ചതിന് പിന്നാലെയാണ് രാജ് കുന്ദ്രയ്ക്ക് ജാമ്യം ലഭിച്ചത്. ബോളിവുഡ് നടി ശില്‍പ ഷെട്ടിയുടെ ഭര്‍ത്താവാണ് രാജ് കുന്ദ്ര. പോലീസ് കുറ്റപത്രത്തില് തനിക്കെതിരെ തെളിവുകളൊന്നും ഇല്ലെന്നും ജാമ്യം അനുവദിക്കണമെന്നും ആവശ്യപ്പെട്ട് ശനിയാഴ്ച കുന്ദ്ര കോടതിയില് ജാമ്യാപേക്ഷ നല്‍കിയിരുന്നു.\nഇത് പരിഗണിച്ച് 50,000 രൂപ ഈടിലാണ് കുന്ദ്രയ്ക്ക് ജാമ്യം അനുവദിച്ചത്. ഹോട്ട് ഷോട്ട് എന്ന ആപ്പ് വഴി നീല ചിത്രങ്ങള് വില്‍ക്കുന്നു എന്ന കേസില് കഴിഞ്ഞ ജൂലൈയിൽ രാജ് കുന്ദ്രയെ മുംബൈ പോലീസ് അറസ്റ്റ് ചെയ്തത്. നേരത്തെയും ജാമ്യത്തിന് വേണ്ടി കുന്ദ്ര ശ്രമിച്ചെങ്കിലും കോടതി അനുവദിച്ചില്ല. പോലീസും ജാമ്യത്തെ എതിര്‍ത്തു. അശ്ലീല ചിത്ര നിര്‍മ്മാണവുമായി ബന്ധപ്പെട്ട് നടി ഗഹന വസിഷ്ഠ അടക്കം എട്ടുപേര്‍ക്കെതിരെ മുംബൈ ക്രൈംബ്രാഞ്ച് കുറ്റപത്രം നല്‍കിയിട്ടുണ്ട്.\nവഞ്ചന, പൊതുസ്ഥലങ്ങളിൽ അശ്ലീല പ്രവർത്തിയിൽ ഏർപ്പെടുക, അശ്ലീല പുസ്തകങ്ങളോ സാഹിത്യങ്ങളോ പരസ്യമായി പ്രദർശിപ്പിക്കുകയോ പ്രചരിപ്പിക്കുകയോ ചെയ്യുക മുതലായ വകുപ്പുകൾ പ്രകാരവും ഇൻഫർമേഷൻ ടെക്നോളജി ആക്റ്റ് പ്രകാരവുമായിരുന്നു കേസ്. രാജ് കുന്ദ്രയ്‌ക്കും കൂട്ടാളികൾക്കുമെതിരെ നടിയും മോഡലുമായ പൂനം പാണ്ഡെയാണ് ബോംബെ ഹൈക്കോടതിയിൽ കേസ് ഫയൽ ചെയ്തത്. അവർ തമ്മിലുള്ള കരാർ അവസാനിപ്പിച്ചിട്ടും കുന്ദ്രയും കൂട്ടാളികളും നിയമവിരുദ്ധമായി തന്റെ ഉള്ളടക്കം ഉപയോഗിക്കുന്നുണ്ടെന്ന് ചൂണ്ടികാണിച്ചായിരുന്നു കേസ്. എന്നാൽ കുന്ദ്ര ഇത് നിഷേധിച്ചിരുന്നു.\nരാജ് കുന്ദ്രയുടെ ഉടമസ്ഥതയിലുള്ള ആംസ് പ്രൈം കമ്പനി നിർമ്മിച്ച മൊബൈൽ ആപ് വഴിയാണ് വരിസംഖ്യ ഈടാക്കി വിഡിയോകൾ പ്രദർശിപ്പിച്ചിരുന്നത്. ഈ ആപ് പിന്നീട്, കുന്ദ്രയുടെ ബന്ധുവിന്റെ കെന്റിൻ എന്ന സ്ഥാപനത്തിന് വിറ്റെന്നാണ് നേരത്തേ അറസ്റ്റിലായ ഉമേഷ് കാമത്തിന്റെ മൊഴി.\nലണ്ടനിൽ ജനിച്ചുവളർന്ന രാജ് കുന്ദ്ര 18-ാം വയസ്സ് മുതൽ ദുബായിലാണു താമസം. പിന്നീട് നേപ്പാളിലെത്തി ആഡംബര ഷാളുകളുടെ കയറ്റുമതി ആരംഭിച്ചു. വില കൂടിയ ലോഹങ്ങളുടെ ബിസിനസ്, കെട്ടിടനിർമ്മാണം, ഖനനം തുടങ്ങി പല മേഖലകളിലേക്കു പ്രവർത്തനം വ്യാപിച്ച കുന്ദ്ര സിനിമാ നിർമ്മാണത്തിനുള്ള ഫിനാൻസിങ്ങും തുടങ്ങി. സ്പോർട്സ്, റസ്റ്ററന്റ് മേഖലകളിലും നിക്ഷേപമുണ്ട്.\nമുൻപും വിവാദങ്ങളിൽ പെട്ടിട്ടുള്ള കുന്ദ്ര പലപ്പോഴും വിമർശനത്തിനും പാത്രമായിട്ടുണ്ട്. ഐപിഎലിൽ രാജസ്ഥാൻ റോയൽസ് ഉടമകളായിരുന്ന ശിൽപയും കുന്ദ്രയും വാതുവയ്പ്പ് വിവാദത്തിൽ പെട്ട് ടീമോടെ പുറത്താവുകയായിരുന്നു. അധോലോകഭീകരനായ ദാവൂദ് ഇബ്രാഹിം ഉൾപ്പെട്ട ഒരു റിയൽ എസ്റ്റേറ്റ് കേസിലും കുന്ദ്ര ഭാഗമായിരുന്നു. ആദ്യഭാര്യ കവിതയുമായി പിരിഞ്ഞ ശേഷം 2009ലാണു ശിൽപയെ വിവാഹം ചെയ്തത്. ശില്പക്കും കുന്ദ്രയ്ക്കും എതിരെ പലപ്പോഴും കവിത രംഗത്തെത്തിയിട്ടുണ്ട്.\nindia mumbai നീലച്ചിത്ര നിര്‍മ്മാണക്കേസ് രാജ് കുന്ദ്ര ശില്‍പ ഷെട്ടി\nമുഖ്യമന്ത്രിയുടെ നവമാധ്യമ സെല്ലിലേക്ക് കരാർ നിയമനം; സി-ഡിറ്റ് വഴിയുള്ള നിയമനം ഇത്തവണ പിആർഡി വഴി ; പുതിയ നിയമനം വളഞ്ഞവഴിയിലെ സ്ഥിരപ്പെടുത്തലിന്റെ തുടക്കമാണോ?


സ്വര്‍ണക്കടത്ത്: രക്ഷപ്പെടാൻ പ്രതികളുടെ ‘നയതന്ത്രം’ | trivandrum gold smuggling updates | Madhyamam\ndate_range 25 July 2020 6:09 PM GMT\nസ്വര്‍ണക്കടത്ത്: രക്ഷപ്പെടാൻ പ്രതികളുടെ ‘നയതന്ത്രം’\nയു.എ.ഇ കോൺസുലേറ്റിനെ പ്രതിക്കൂട്ടിലാക്കി മൊഴികൾ, തന്ത്രമാണോയെന്ന സംശയത്തിൽ അന്വേഷണ സംഘം\nതിരുവനന്തപുരം/കൊച്ചി: സ്വര്‍ണക്കടത്ത് കേസില് യു.എ.ഇ കോൺസുലേറ്റിലെ ഉന്നതരെ പ്രതിക്കൂട്ടിലാക്കി പ്രതികളുടെ മൊഴി. മുഖ്യപ്രതി സ്വപ്ന സുരേഷും സന്ദീപ് നായരും കസ്റ്റംസിന് നൽകിയ മൊഴികളിലാണ് സ്വർണക്കടത്തിന് യു.എ.ഇ കോണ്‍സൽ ജനറലിെൻറയും അറ്റാഷെയുടെയും സഹായം ലഭിച്ചിരുന്നതായി വെളിപ്പെടുത്തിയത്. എന്നാൽ, ഇത് അന്വേഷണം വഴിതിരിച്ചുവിടാനുള്ള ശ്രമമാണോയെന്ന് സംശയിക്കുന്നു.\nയു.എ.ഇ കോൺസുലേറ്റ് ഉന്നതരുടെ പേരുപറഞ്ഞാൽ ഇരുരാജ്യവും തമ്മിെല നയതന്ത്ര ബന്ധത്തെ ബാധിക്കും. ഇത് അന്വേഷണം മുന്നോട്ടുപോകുന്നതിനും പ്രതിബന്ധങ്ങൾ സൃഷ്ടിക്കും. അതു മുന്നിൽ കണ്ടാണോ ശ്രമം എന്നാണ് സംശയം. അറസ്റ്റിലായപ്പോൾതന്നെ അറ്റാഷെക്കെതിരെ നടപടി എടുക്കാത്തതിനെ സന്ദീപ് ചോദ്യം ചെയ്തിരുന്നു. കസ്റ്റംസിന് മുന്നിലും സന്ദീപ് അത് ആവർത്തിച്ചു. സ്വപ്നയും സമാന മൊഴിയാണ് നൽകിയത്. എന്നാൽ, മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം. ശിവശങ്കറിന് കേസിൽ ഒരുപങ്കുമില്ലെന്ന് സ്വപ്ന ശനിയാഴ്ചയും ആവർത്തിച്ചു. ശിവശങ്കറുമായി അടുത്ത സൗഹൃദമുണ്ട്. എന്നാലിത് സ്വർണക്കടത്തിന് ഉപയോഗപ്പെടുത്തിയിട്ടില്ലെന്നും സ്വപ്ന പറഞ്ഞു.\nവെള്ളിയാഴ്ചയാണ് സ്വപ്നയെ എൻ.ഐ.എ ഓഫിസിലെത്തി കസ്റ്റംസ് ചോദ്യം ചെയ്തത്. എൻ.ഐ.എയുടെ ചോദ്യം ചെയ്യലിൽ പറഞ്ഞ കാര്യങ്ങളാണ് കസ്റ്റംസിന് മുന്നിലും ഇവർ ആവർത്തിച്ചത്. അതേസമയം, കോൺസൽ ജനറൽ, അറ്റാഷെ എന്നിവരുടെ സഹായം സ്വർണക്കടത്തിന് ലഭിച്ചതായി സ്വപ്‌ന വ്യക്തമാക്കിയിട്ടുണ്ട്.\nഓരോ തവണ സ്വർണം കടത്തുേമ്പാഴും ഇവർക്ക് 1,500 ഡോളർ വീതം നൽകിയിരുന്നു. 2019 ജൂലൈ മുതലാണ് സ്വര്‍ണക്കടത്ത് ആരംഭിച്ചത്. റമീസ്, സരിത്ത്, സന്ദീപ് എന്നിവരായിരുന്നു കള്ളക്കടത്തിന് പദ്ധതിയിട്ടത്. ഗൾഫിൽവെച്ചാണ് ഇവരെ പരിചയപ്പെട്ടത്. നയതന്ത്ര ചാനലിലൂടെയുള്ള കള്ളക്കടത്തായതിനാല് കോണ്‍സൽ ജനറലിെൻറ സഹായം തേടിയാണ് അന്ന് കോണ്‍സൽ ജനറലിെൻറ എക്‌സിക്യൂട്ടിവ് സെക്രട്ടറിയായിരുന്ന തന്നെ ഇവർ സമീപിച്ചത്. തുടര്‍ന്ന് അദ്ദേഹത്തെ കള്ളക്കടത്തില് പങ്കാളിയാക്കി.\n2019 ജൂലൈ മുതല് ഈ വര്‍ഷം ജൂണ് 30 വരെ 18 തവണ സ്വര്‍ണം കടത്തി. കോവിഡ് വ്യാപിച്ചതോടെ കോണ്‍സൽ ജനറല് നാട്ടിൽ പോയി. ഇതോടെ അവിടത്തെ ചുമതല അറ്റാഷെ ഏറ്റെടുത്തു. അദ്ദേഹത്തെയും സ്വര്‍ണക്കടത്തിെൻറ ഭാഗമാക്കിയെന്നും സ്വപ്‌ന മൊഴി നൽകി.\nഗൂഢാലോചന 11 ഇടങ്ങളില്\nതിരുവനന്തപുരം: വിമാനത്താവളം വഴി സ്വര്‍ണം കടത്താന് പ്രതികള് 11 ഇടങ്ങളില് ഒത്തുകൂടി പദ്ധതി തയാറാക്കിയെന്ന് എന്.ഐ.എ. കോടതിയില് നല്‍കിയ റിപ്പോര്‍ട്ടിലാണ് ഈ വെളിപ്പെടുത്തൽ. പ്രതികള് ഒത്തുകൂടിയതിെൻറ ദൃശ്യങ്ങള് ലഭിച്ചതായും ഇത് പരിശോധിച്ചുവരുകയാണെന്നും റിപ്പോര്‍ട്ടില് വ്യക്തമാക്കി.\n11 ഇടങ്ങളിൽ നടന്ന ഗൂഢാലോചനയിൽ രണ്ടിടത്ത് എം. ശിവശങ്കറിെൻറ സാന്നിധ്യം എൻ.ഐ.എ സംശയിക്കുന്നുണ്ട്. അതിൽ വ്യക്തത വരുത്തുന്നതിന് വേണ്ടി കൂടിയാണ് അദ്ദേഹത്തെ വീണ്ടും ചോദ്യം ചെയ്യുന്നത്. ശിവശങ്കർ താമസിച്ചിരുന്ന ഹെതർ ഫ്ലാറ്റ്, സമീപത്തുള്ള നക്ഷത്ര ഹോട്ടൽ, അമ്പലംമുക്കിലെ സ്വപ്നയുടെ ഫ്ലാറ്റ് എന്നിവിടങ്ങളിലുൾപ്പെടെ ഗൂഢാലോചന നടന്നു.\nസൗഹൃദ കൂട്ടായ്മ എന്ന പേരിലായിരുന്നു ഇവ പലതും. ജൂൺ 30ന് എത്തിയ സ്വർണം കസ്റ്റംസ് തടഞ്ഞുെവച്ചതോടെ പ്രതികൾ മൂന്ന് ദിവസം ഒരുമിച്ച് കൂടി. തുടർന്നാണ് ബാഗേജ് തിരിച്ചയക്കാനുള്ള നീക്കവും നടത്തിയത്.\nNews Summary - trivandrum gold smuggling updates


എന്നും പാട്ടും ബഹളവും കളീം ചിരീം ആയി പോകുന്ന ബസ്സ് മരണവീട് പോലെ | ViralKerala.in\nHome Viral എന്നും പാട്ടും ബഹളവും കളീം ചിരീം ആയി പോകുന്ന ബസ്സ് മരണവീട് പോലെ\nഎന്നും പാട്ടും ബഹളവും കളീം ചിരീം ആയി പോകുന്ന ബസ്സ് മരണവീട് പോലെ\nസ്ഥിരമായി പോകുന്ന ബസിനോടും അതിലെ ജീവനക്കാരോടും നമുക്ക് എല്ലാവര്‍ക്കും ഒരു പ്രത്യേക അടുപ്പം തോന്നുന്നത് സ്വാഭാവികമാണ്. ആ യാത്രയില് കൂടെ കൂട്ടുകാര് ഉണ്ടെങ്കില് പിന്നെ പറയേണ്ട, അതിമനോഹരമായിരിക്കും ആ യാത്ര. ഇവിടെ സ്ഥിരമായി യാത്ര ചെയ്തുകൊണ്ടിരുന്ന ബസിലെ കണ്ടക്ടറുടെ മരണത്തെക്കുറിച്ച് ഒരു കുറിപ്പ് എഴുതിയിരിക്കുകയാണ് ആരതി ജെഹ്നാര എന്ന പെണ്‍കുട്ടി.\nസ്ഥിരമായി തന്നെ നോക്കി പുഞ്ചിരിക്കുന്ന ആ മുഖം ഇനിയില്ലെന്ന നോവ് കണ്ണീരോടെയാണ് ആരതി കുറിച്ചിരിക്കുന്നത്. ജോലി കിട്ടിയതു മുതല് സ്ഥിരം കയറുന്ന ബസ്സുണ്ടായിരുന്നു. റൂട്ടില് വളരെ കുറച്ചോടുന്ന വണ്ടികളെന്ന നിലയില് രാവിലെ സ്ഥിരം കയറുന്ന ജോലിക്കാര് നിറഞ്ഞ വണ്ടി. സമാധാനപ്രിയനായ ഡ്രൈവറും വളരെ സാധുവായ ഒരു കണ്ടക്ടറും.\nസാധാരണ കാണുന്ന മൂരാച്ചി കണ്ടക്ടര്‍മാരില് നിന്ന് വ്യത്യസ്തനായി സ്‌കൂള് കുട്ടികളെ മുഴുവന് കയറ്റുകയും അവരെ സീറ്റിലിരിക്കാന് അനുവദിക്കുകയും എല്ലാവരേയും സ്റ്റോപ്പിലിറക്കി വിട്ട് ടാറ്റായും കൊടുത്തു വിടുന്ന ഒരു മനുഷ്യന്. ചെറുപ്പക്കാരന്.. ഒന്നോ രണ്ടോ മിനിറ്റ് ലേറ്റ് ആയാലും സ്ഥിരം കയറുന്ന ആളുകള്‍ക്കായി കുറച്ചുനേരം കാത്ത് അവരേയും കൊണ്ടു പൊയ്‌ക്കോണ്ടിരുന്നവര്.\nകഴിഞ്ഞ കുറേ മാസങ്ങളായി സ്‌കൂട്ടറിലാണ് യാത്ര. സ്ഥിരം റൂട്ട് ആയതുകൊണ്ട് ഇടയ്ക്കിടെ ആ ബസ്സ് കാണുമായിരുന്നു. വണ്ടീലിരുന്ന് ചിരിച്ചോ കൈ പൊക്കി കാണിച്ചോ ഒക്കെ സ്‌നേഹം പ്രകടിപ്പിച്ചിരുന്നു. ഇന്ന് സ്‌കൂട്ടറെടുക്കാതെ ബസ്സിനു കയറാന് വന്നു രാവിലെ. ബസ്സ് ദൂരേന്ന് വരുന്നതിനു മുന്നേ തന്നെ മുന്നില് വച്ചിരുന്ന സ്റ്റിക്കര് ‘ആദരാഞ്ജലികള്’.\nആ ചിരിക്കുന്ന കൈ കാട്ടുന്ന മുഖം തന്നെ.. അകത്തു കയറി പുതിയ കണ്ടക്ടറോട് കാര്യം ചോദിച്ചു. ഇന്നലെ സ്വയം അവസാനിപ്പിച്ചുത്രേ.. എന്നും പാട്ടും ബഹളവും കളീം ചിരീം ആയി പോകുന്ന ബസ്സ് മരണവീട് പോലെ.. കണ്ണൊക്കെ നിറഞ്ഞ് ഓരോന്നോര്‍ത്ത് സ്റ്റോപ്പ് കഴിഞ്ഞ് മാറി പോയിറങ്ങി.\nഇനി അതില് കയറുമ്പോഴൊക്കെ ഓര്‍ക്കണം, ‘സ്വപ്നം കണ്ടിരിക്കുവാണോ, റയില്‍വേ എത്തി’ എന്ന് വിളിച്ചിറക്കാന് എനിക്ക് ആളില്ല എന്ന്.. തൊണ്ടയിലിരുന്നു വിങ്ങുന്ന സങ്കടം മുഴുവനും നിങ്ങളാണ്.\nPrevious article“ഇവിടെ പാത്രം കഴുകാറൊന്നൂല്ലേ..?” പതിവില്ലാതെ എന്റെ അടുക്കള ഡിപ്പാർട്ട്മെന്റ്നെ കുറിച്ച് കെട്ടിയോന്റെ ഒരു ചോദ്യം..\nNext articleട്രോളന്‍മാര്‍ക്ക് ചാകര സമ്മാനിച്ച് നരേന്ദ്ര മോഡി


ബാങ്ക് അക്കൗണ്ടിൽ 100 രൂപ പോലും ബാലൻസ് ഇല്ലാതിരുന്ന കാലത്തും സഹോദരന് കൊടുത്ത വാക്ക് പാലിച്ചു; മനസ്സ് തുറന്ന് ടോവിനോ\nYou are at:Home»News»Malayalam»ബാങ്ക് അക്കൗണ്ടിൽ 100 രൂപ പോലും ബാലൻസ് ഇല്ലാതിരുന്ന കാലത്തും സഹോദരന് കൊടുത്ത വാക്ക് പാലിച്ചു; മനസ്സ് തുറന്ന് ടോവിനോ\nഅഭിനയ മോഹവുമായി സിനിമ പശ്ചാത്തലം ഇല്ലാത്ത ഒരു കുടുംബത്തിൽ നിന്നും സ്വപ്നം കണ്ട ജീവിതം സാക്ഷാത്ക്കരിക്കാനായി ജോലി രാജി വെയ്ക്കുകയും പിന്നീട് സിനിമയിൽ സ്വന്തം കഴിവു തെളിയിക്കുകയും ചെയ്ത നടനാണ് ടൊവിനോ തോമസ്. ബാങ്ക് അക്കൗണ്ടിൽ 100 രൂപ പോലും ബാലൻസ് ഇല്ലാതിരുന്ന ഒരു കാലം തനിക്ക് ഉണ്ടായിരുന്നു എന്ന് തുറന്നുപറയുകയാണ് താരം. ടൊവിനോയുടെ വിവാഹത്തിനുമുൻപ് സഹോദരൻ വിവാഹം കഴിച്ചിരുന്നു. തനിക്ക് യാതൊരു ജോലിയും കൂലിയും ഇല്ലാത്ത സമയത്ത് സഹോദരന്റെ വിവാഹവസ്ത്രം താൻ വാങ്ങിത്തരാമെന്ന് വാക്ക് ടൊവിനോ നൽകിയിരുന്നു. അതെങ്ങനെ വാങ്ങിക്കൊടുക്കും എന്നതിനെപ്പറ്റിയുള്ള ആശങ്ക ഉണ്ടായിരുന്നു. ക്ലബ്ബ് എഫ് എമിന് നൽകിയ അഭിമുഖത്തിലാണ് താരം ഇത് തുറന്നു പറഞ്ഞത്.\nവിവാഹ വസ്ത്രം വാങ്ങിക്കാൻ 10000 രൂപയെങ്കിലും ആകും എന്ന് ടോവിനോക്ക് അറിയാമായിരുന്നു. അങ്ങനെ വിഷമിച്ചിരുന്ന അവസരത്തിലാണ് എന്ന് നിന്റെ മൊയ്തീൻ എന്ന ചിത്രത്തിന്റെ അഡ്വാൻസ് ലഭിക്കുന്നത്. അങ്ങനെ താരം ആ വാക്കു പാലിച്ചു. അഭിമുഖത്തിൽ ജീവിതം ഇങ്ങനെയാണെന്നും ചില പ്രതിസന്ധിഘട്ടങ്ങളിൽ നമ്മളെ കൊണ്ട് ചെന്നെത്തിക്കും എന്നാൽ പിന്നീട് ഇരട്ടി മധുരം നൽകും എന്നും താരം പറഞ്ഞു. ജോലി രാജി വെച്ചപ്പോൾ ചെലവുകളെല്ലാം വഹി ച്ചത് ചേട്ടനാണെന്നും ഇഷ്ടമില്ലാത്ത ജോലി ചെയ്യേണ്ട എന്നും പാഷന് പുറകെ പോകാൻ പ്രചോദനം നൽകിയത് ചേച്ചി ആണെന്നും അദ്ദേഹം തുറന്നു പറയുന്നു.\nPrevious Article“ഇതായിരുന്നു എന്റെ മനസ്സിലെ ഫസ്റ്റ് ലുക്ക്”; ലൗ ആക്ഷൻ ഡ്രാമയിലെ പുതിയ പോസ്റ്റർ പുറത്ത് വിട്ട് അജു വർഗീസ്\nNext Article ബാഹുബലി പോലെയല്ല മാമാങ്കം, ഇത് പരാജയപ്പെട്ട നായകന്റെ കഥ: എം പദ്മകുമാർ


1 unit. ലക്ഷ്മണ സാന്ത്വനം – Endz\n1 unit. ലക്ഷ്മണ സാന്ത്വനം\nകവികുല ഗുരുവായ എഴുത്തച്ഛന്‍റെ അധ്യാത്മരാമായണം കിളിപ്പാട്ടിലെ അയോധ്യാകാണ്ഡത്തിലുള്ള “ലക്ഷ്മണോപദേശം’ എന്ന ഭാഗത്തു നിന്നാണ് പാഠഭാഗത്തിലെ വരികൾ എടുത്തിരിക്കുന്നത്. അധ്യാത്മരാമായണത്തിലെ ഏറ്റവും പ്രൗഡമായ ഒരു ഭാഗമാണിത്.\nസൂര്യകുല വംശജനായ ദശരഥന് തന്‍റെ പുത്രനായ രാമനെ യുവരാജാവാക്കാന് തീരുമാനിച്ചു. തന്‍റെ മകൻ ഭരതനെ രാജാവാക്കണമെന്ന് ദശരഥന്‍റെ പത്നിമാരില് ഒരാളായ കൈകേയി വാശി പിടിക്കുന്നു. സത്യം തെറ്റാതിരിക്കാൻ പണ്ടു നൽകി വരത്തിന്‍റെ പേരിൽ ദശരഥൻ വഴങ്ങി. കൈകേയിക്ക് വരം നല്‍കിയതോടെ രാമന്‍റെ അഭിഷേകം മുടങ്ങി. ശ്രീരാമന്‍റെ പട്ടാഭിഷേകം മുടങ്ങിയതറിഞ്ഞു അനുജന് ലക്ഷ്മണന് കുപിതനായി. പിതാവിനെ ബന്ധിച്ചാലും വേണ്ടില്ല രാമന്‍റെ അഭിഷേകം നടത്തണമെന്ന് ലക്ഷ്മണന് വാശി പിടിക്കുന്നു. ലക്ഷ്മണന്‍റെ കോപശക്തി അറിയാവുന്ന രാമന് ലക്ഷ്മണനെ ഉപദേശത്തിലൂടെ സാന്ത്വനിപ്പിക്കുന്നതാണ് പാഠഭാഗം. ആത്മീയതയുടെ ശക്തിയും മനുഷ്യശരീരത്തിന്‍റെ നശ്വരതയും ചൂണ്ടിക്കാട്ടിയാണ് രാമന് അനുജനെ സാന്ത്വനിപ്പിക്കുന്നത്.\nതുഞ്ചത്ത് എഴുത്തച്ഛന് (16-ാം നൂറ്റാണ്ട്)\nതൃക്കണ്ടിയൂര് തിരൂര് തുഞ്ചന് പറമ്പില് ജനനം. ആധുനിക മലയാള ഭാഷയുടെ പിതാവ്, കിളിപ്പാട്ട് പ്രസ്ഥാനത്തിന്‍റെ ഉപജ്ഞാതാവ് എന്നീ നിലകളില് പ്രസിദ്ധന്. തൃക്കണ്ടിയൂരിലും ചിറ്റൂരിലും പാഠശാലകള് സ്ഥാപിച്ച് വിദ്യാപ്രചരണം നടത്തി.അദ്ധ്യാത്മരാമായണം കിളിപ്പാട്ട് , മഹാഭാരതം കിളിപ്പാട്ട് , ദേവീമഹാത്മ്യം, ബ്രഹ്മാണ്ഡപുരാണം ,ഹരിനാമകീര്‍ത്തനം, ശതമുഖപുരാണം ചിന്താരത്നം തുടങ്ങിവ കൃതികളാണ്\nഅനുജ , ലക്ഷ്മണ ,കുമാര നീ മത്സരബുദ്ധിയുപേക്ഷിച്ച് എന്‍റെ (രാമന്‍റെ ) വാക്കുകള് കേള്‍ക്കണം. നിന്‍റെ യാഥാര്‍ത്ഥ്യം ഞാന് മനസ്സിലാക്കുന്നു . എന്നോട് നിനക്കുള്ളതു – പോലെ സ്നേഹം മറ്റാര്‍ക്കുമില്ല . നീ നിശ്ചയിച്ചാല് നടക്കാത്തതായി ഒരു കാര്യവുമില്ലെന്നും അറിയാമെങ്കിലും നീ ഒരു കാര്യം മനസ്സിലാക്കണം . ഇക്കാണുന്ന ലോകവും രാജ്യവും ധനധാന്യാദികളും യാഥാര്‍ത്ഥ്യമാണെങ്കില് നിന്‍റെ പ്രയത്നം കൊണ്ട് അര്‍ത്ഥമുണ്ട് . അല്ലെങ്കില് അതുകൊണ്ട് എന്താണ് ഫലം ? ലൌകിക സുഖങ്ങളെല്ലാം മിന്നല്‍പ്പിണര് പോലെ പെട്ടെന്ന് മറയുന്നവയാണ്. അതുപോലെ വേഗത്തില് നമ്മുടെ ആയുസ്സും നഷ്ടമാകുമെന്ന് നീ അറിയണം. ചുട്ടുപഴുത്ത ലോഹപാത്രത്തില് വീണ നീര്‍ത്തുള്ളി പോലെ പെട്ടെന്ന് നശിച്ചുപോകുന്നതാണ് മനുഷ്യജന്മം. പാമ്പിന്‍റെ വായിലകപ്പെട്ട തവള ഇരതേടാനായി വായ് പൊളിക്കുന്നത് പോലെ കാലമാകുന്ന പാമ്പിന്‍റെ വായിലകപ്പെട്ട മനുഷ്യര് ചഞ്ചല മനസ്സോടെ സുഖങ്ങള് അന്വേഷിക്കുന്നു. പുത്രന്മാര് ,മിത്രങ്ങള്, ഭാര്യ , സമ്പത്ത് ഇവരോടൊക്കെ ചേര്‍ന്നുള്ള ജീവിതം അല്പകാലത്തേക്ക് മാത്രമുള്ളതാണ്. ക്ഷീണിതരായ വഴിയാത്രക്കാര് പെരുവഴിയമ്പലത്തില് ഒത്തുചേര്‍ന്ന് പിരിഞ്ഞുപോകുന്നത് പോലെയും നദിയിലൂടെ ഒഴുകിവരുന്ന തടികള് ഒത്തുചേര്‍ന്നൊഴുകി പിരിഞ്ഞുപോകുന്നത് പോലെയും അസ്ഥിരമാണ് ഗാര്‍ഹിക ജീവിതം. ഐശ്വര്യം മനുഷ്യര്‍ക്ക് സ്ഥിരമായിരിക്കുകയില്ല. യൌവ്വനം എക്കാലവും നിലനില്‍ക്കുകയില്ല. ഭാര്യാസുഖം വെറും സ്വപ്നം പോലെയാണ് . ജീവിതം അല്പകാലത്തേക്ക് മാത്രമേയുള്ളൂ എന്നറിയുക. രാഗം,ദ്വേഷം ,മദം,മാത്സര്യം എന്നിവ ഇടകലര്‍ന്നുള്ള ലൌകിക ജീവിതം ആകെക്കൂടി ചിന്തിച്ചാല് സ്വപ്നതുല്യമാണ്.\nഈ ശരീരമാണ് ഏറ്റവും വലുതെന്നു വിചാരിച്ച് ഊറ്റം കൊള്ളുന്നവര്, ഞാന് ബ്രാഹ്മണനാണ് , ഞാന് രാജാവാണ് , ഞാന് ആഢ്യനാണ് എന്നൊക്കെ ചിന്തിച്ച് അഹങ്കരിക്കുമ്പോള് ശരീരം ചിലപ്പോള് ജന്തുക്കള് ഭക്ഷിച്ച് കാഷ്ഠിച്ച് പോകാം, ദഹിച്ച് ചാമ്പലായി പോകാം,അല്ലെങ്കില് മണ്ണിട്ടുമൂടി കൃമികളായി തീര്‍ന്നേക്കാം. അതുകൊണ്ട് ശരീരത്തോടുള്ള ആഗ്രഹം നല്ലതല്ല. പഞ്ചഭൂതങ്ങളാല് (പൃഥ്വി, അപ് , തേജസ്സ്, വായു , ആകാശം)നിര്‍മ്മിതമായ ശരീരം ത്വക്ക്, മാംസം, രക്തം, മലം, മൂത്രം, ശുക്ലം ഇവയുടെ ചേരുവയാണ്. മായാമയവും നിരന്തരം മാറ്റത്തിന് വിധേയവുമായ ശരീരം അസ്ഥിരമാണ് . ഈ ശരീരത്തിലുള്ള അഭിമാനമാണ് ഈ ലോകത്തെ ദഹിപ്പിക്കാന് നീ തയ്യാറാകാന് കാരണം. അനുജാ, ഇത് നിന്‍റെ അറിവുകേടാണെന്ന് നീ ചിന്തിക്കണം. ശരീരം നിമിത്തമാണ് എല്ലാ ദോഷങ്ങളും ഉണ്ടാകുന്നത്. ഈ ശരീര- മാണ് ഞാന് എന്ന ചിന്ത മനുഷ്യര്‍ക്ക് മോഹത്തെ ജനിപ്പിക്കുന്ന അവിദ്യയാകുന്നു. ഞാന് ശരീരമല്ല ആത്മാവാണെന്ന ബോധം മോഹത്തെ ഇല്ലാതാക്കുന്ന വിദ്യയാകുന്നു. ലൌകികദുഃഖങ്ങള് അവിദ്യയുടെ സൃഷ്ടിയാണ് . ലൌകികദുഃഖത്തെ നശിപ്പിക്കുന്നത് അറിവും. അതിനാല് മോക്ഷപ്രാപ്തിക്ക് ഏകാഗ്രതയോടെ വിദ്യ നേടണം. ഈ ലോകജീവിതത്തില് കാമം, ക്രോധം,ലോഭം,മോഹം മുതലായ ശത്രുക്കളെ മനുഷ്യന് തിരിച്ചറിയണം. ഇവയില് ക്രോധത്തിന് മോക്ഷത്തെ നശിപ്പിക്കാന് കഴിയുമെന്നറിയുക. മാതാവ് ,പിതാവ് ,സഹോദരന് , സുഹൃത്ത് എന്നിവരെക്കൂടി ക്രോധത്താല് മനുഷ്യന് കൊല്ലുന്നു. ക്രോധം മനോദുഖത്തിന് കാരണമാകുന്നു. മനുഷ്യര്‍ക്ക് ലൌകിക ബന്ധനം ഉണ്ടാക്കുന്നതും ധര്‍മ്മത്തെ ക്ഷയിപ്പിക്കുന്നതും ക്രോധമാണ്. അതുകൊണ്ട് ബുദ്ധിമാന് ക്രോധം ഉപേക്ഷിക്കുക തന്നെ വേണം.


Bihar election 2020: party leaders seeks ticket for sons to contest bihar election | ബീഹാര് തെരഞ്ഞെടുപ്പ്; മക്കളെ കളത്തിലിറക്കാന് ഒരുങ്ങി 40 ലേറെ നേതാക്കള്; പാര്‍ട്ടിയില് സമ്മര്‍ദം - Malayalam Oneindia\n41 min ago ജിഗ്നേഷ് മേവാനി ജനറല് സെക്രട്ടറിയാവും? കനയ്യകുമാര് ദേശീയ തലത്തില്, രാഹുലിന്റെ വരവ് അടുത്ത വര്‍ഷം\nUpdated: Tue, Sep 29, 2020, 14:26 [IST]\nപട്‌ന: ബീഹാറില് തെരഞ്ഞെടുപ്പ് കൂടിയാലോചനകള് തകൃതിയായി നടക്കുകയാണ്. സീറ്റ് പങ്കിടല് സംബന്ധിച്ചും പ്രതിപക്ഷ സഖ്യത്തെക്കുറിച്ചുമെല്ലാം നിര്‍ണ്ണായക ചര്‍ച്ചകള്. ഇതുവരേയും സീറ്റ് പങ്കിടലിനെ കുറിച്ചോ സ്ഥാനാര്‍ത്ഥികളെ സംബന്ധിച്ചോ കൃത്യമായ വിവരങ്ങള് പുറത്ത് വന്നിട്ടില്ല. എന്നാല് ഇത്തവണ ആര്‍ജെഡി മേധാവി ലാലു പ്രസാജ് യാദവിന്റെ മക്കളായ തേജസ്വി യാദവിനും തേജ് പ്രതാപ് യാദവിനും പുറമേ തെരഞ്ഞെടുപ്പില് 40 നേതാക്കളെങ്കിലും ബന്ധുക്കള് മത്സരിപ്പിക്കാനുള്ള തീരുമാനത്തിലാണെന്നാണ് റിപ്പോര്‍ട്ടുകള്.\nകൊവിഡ് പ്രതിസന്ധികള്‍ക്കിടയിലും കൃത്യമായ മാര്‍ഗ നിര്‍ദേശങ്ങള് പാലിച്ച ഒക്ടോബര് മാസത്തില് തെരഞ്ഞെടുപ്പ് നടത്താനാണ് തീരുമാനം. എന്‍ഡിംഎ സഖ്യത്തിന്റെ മുഖമായി നിതീഷ് കുമാറിന്റെ പേര് ത്‌ന്നെയാണ് ഉയരുന്നത്. എന്നാല് ഇത്തവണ സഖ്യത്തോടൊപ്പം എല്‍ജെപി ഉണ്ടാവുന്നത് സംബന്ധിച്ച് കൃത്യമായ സൂചനകളൊന്നും വന്നിട്ടില്ല. സീറ്റ് പങ്കിടല് സംബന്ധിച്ച് പ്രശ്‌നമാണ് അസ്വാരസ്യങ്ങള്‍ക്ക് കാരണം.\nഎന്നാല് ഇത്തവണ കോണ്‍ഗ്രസിന്റേത് ഉള്‍പ്പെടെ 40 ല് അധികം നേതാക്കളുടെ ബന്ധുക്കള് തെരഞ്ഞെടുപ്പില് മത്സരിക്കാനുള്ള ഒരുക്കത്തിലാണ്.ആര്‍ജെഡി, ജെഡിയു, ബിജെപി തുടങ്ങി വിവിധ പാര്‍ട്ടികളില് നിന്നും 40 ലധികം നേതാക്കളുടെ ബന്ധുക്കള് തെരഞ്ഞെടുപ്പില് ടിക്കറ്റ് തേടുന്നുവെന്നാണ് സൂചന.\nജെഡിയു സംസ്ഥാന പ്രസിഡണ്ട് വസിസ്ത നാരായണ് സിംഗ്, ആര്‍ജെഡി സംസ്ഥാന പ്രസിഡണ്ട് ജഗദാനന്ദ് സിംഗ്, കോണ്‍ഗ്രസ് സംസ്ഥാന അധ്യക്ഷന് മദന് മോഹന് എന്നിവര് തങ്ങളുടെ മക്കള്‍ക്കായി ടിക്കറ്റ് തേടുന്നതായാണ് സൂചന. അര മണ്ഡലത്തില് നിന്നും മകന് സോനു സിംഗ് മത്സരിക്കണമെന്നാണ് നാരായണ് സിംഗിന്റെ ആവശ്യം.\nരാംഗഡ് നിയോജക മണ്ഡലത്തില് നിന്നും മകന് സുധാകര് സിംഗ് മത്സരിക്കണമെന്നാണ് ജഗദാനന്ദ് സിംഗ് ആവശ്യപ്പെടുന്നത്. മൂന്ന് പാര്‍ട്ടികളുടേയും സംസ്ഥാന മേധാവിമാര് മാത്രമല്ല, എംഎല്‍എമാരും എംപിമാരും മന്ത്രിമാരും വരെ ഉറ്റ ബന്ധുക്കളെ തെരഞ്ഞെടുപ്പ് കളത്തിലിറക്കാനുള്ള നീക്കത്തിലാണ്. കേന്ദ്ര മന്ത്രിയായ അശ്വിന് സിംഗ് ചൗബേ മകന് അര്‍ജിതിനെ മത്സരിപ്പിക്കാനുള്ള ശ്രമത്തിലാണ്. 2015 ലെ നിയമസഭാ തെരഞ്ഞെടുപ്പില് ഭഗല്‍പൂര് മണ്ഡലത്തില് മത്സരിച്ചിരുന്നുവെങ്കിലും പരാജയപ്പെടുകയായിരുന്നു.\nമക്കള്‍ക്ക് ടിക്കറ്റ് തേടുന്നു\nസിക്കിം ഗവര്‍ണറായ ഗംഗ പ്രസാദിന്റെ മകന് സജ്ഞീവ് ചൗരസ്യ നിലവില് ദിഗ മണ്ഡലത്തില് നിന്നുള്ള എംഎല്‍എയാണ്. ഇതേ മണ്ഡലം നിലനിര്‍ത്താനുള്ള ശ്രമത്തിലാണ് അദ്ദേഹം. മുന് മന്ത്രിയും എംപിയുമായ രാം കൃപാല് യാദവ്, രാജ്യസഭ എംപി ഗോപാല് നാരായണ് സിംഗ്, ബിജെപി മുന് മന്ത്രി അവദേശ് നാരായണ് സിംഗ് തുടങ്ങിയവരെല്ലാം സ്വന്തം മക്കള്‍ക്കായി ടിക്കറ്റ് തേടുകയാണ്.\nബിജെപിയില് മാത്രമല്ല ഇത്തരമൊരു ട്രെന്റ് കാണുന്നത്. ഒട്ടും മറിച്ചല്ല ആര്‍ജെഡിയിലും. തേജസ്വി യാദവിവും തേജ് പ്രദാപിനും പുറമേ നിരവധി നേതാക്കള് മക്കള്‍ക്കായി ടിക്കറ്റ് തേടുന്നുവെന്നാണ് സൂചന. മുതിര്‍ന്ന നേതാവ് ശിവാനന്ദ് തിവാരി മകന് രാഹുല് തിവാരിയെ മത്സരിപ്പിക്കാനുള്ള ശ്രമത്തിലാണ്. നിലവില് ഷഹ്പൂരില് നിന്നുള്ള എംഎല്‍എയാണ് രാഹുല്. നേരത്തെ നാല് തവണ എംപിയായിരുന്ന പ്രഭുനാഥ് സിംഗ് മകള് മധു സിംഗിനെയും മത്സരിക്കിപ്പില് ആഗ്രഹിക്കുന്നു. മുന് മന്ത്രി കാന്തി സിംഗ് മകന് പ്രിന്‍സ് കുമാറിനെ മത്സരിപ്പിക്കാനുള്ള ശ്രമത്തിലാണ്.\nകോണ്‍ഗ്രസിലും ജെഡിയുവിലും സ്ഥിതി ഒട്ടും വ്യത്യസ്തമല്ല. ജെഡിയു സംസ്ഥാന പ്രസിഡണ്ടിന് പുറമേ മുന് എംപി മീന സിംഗ്, ആര്‍ജെഡിയില് നിന്നും പാര്‍ട്ടിയിലെത്തിയ രാധ ചരണ് സാഹ എന്നിവരും മക്കളെ തെരഞ്ഞെടുപ്പില് മത്സരിപ്പിക്കണമെന്ന ഉദ്ദേശത്തിലാണ്. മുന് എംപി സൂരജ് ഭന് സിംഗ് തന്റെ സഹോദരന് ചന്ദന് സിംഗിനായി ടിക്കറ്റ് തേടുകയാണ്.\nbihar election ബീഹാര് നിയമസഭാ തെരഞ്ഞെടുപ്പ് bihar assembly election 2020\nBihar election 2020: party leaders seeks ticket for sons to contest bihar election


covid 19 coronavirus wayanad വയനാട് ജില്ലയില് ഇന്ന് 19 പേര്‍ക്ക് കൂടി കൊവിഡ്;19 പേര്‍ക്ക് രോഗമുക്തി\nവയനാട് ജില്ലയില് ഇന്ന് 19 പേര്‍ക്ക് കൂടി കൊവിഡ്;19 പേര്‍ക്ക് രോഗമുക്തി\nവയനാട് ജില്ലയില് ഇന്ന് 19 പേര്‍ക്ക് കൊവിഡ് സ്ഥിരീകരിച്ചു. എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ. 19 പേര് രോഗമുക്തി നേടി. ഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 689 ആയി. ഇതില് 337 പേര് രോഗമുക്തരായി. നിലവില് 351 പേരാണ് ചികിത്സയിലുള്ളത്. ഇതില് 336 പേര് ജില്ലയിലും 15 പേര് ഇതര ജില്ലകളിലും ചികിത്സയില് കഴിയുന്നു.\nകൊവിഡുമായി ബന്ധപ്പെട്ട് ജില്ലയില് ഇന്ന് 222 പേരെ കൂടി നിരീക്ഷണത്തില് പ്രവേശിച്ചു.\n198 പേര് നിരീക്ഷണ കാലാവധി പൂര്‍ത്തിയാക്കി. നിലവില് ജില്ലയില് ആകെ 2864 പേരാണ് നിരീക്ഷണത്തിലുള്ളത് . ഇന്ന് വന്ന 33 പേര് ഉള്‍പ്പെടെ 368 പേര് ആശുപത്രിയില് നിരീക്ഷണത്തിലാണ്. ജില്ലയില് നിന്ന് ഇന്ന് 1156 പേരുടെ സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 22401 സാമ്പിളുകളില് 21300 പേരുടെ ഫലം ലഭിച്ചു. ഇതില് 20661 നെഗറ്റീവും 689 പോസിറ്റീവുമാണ്.


ശിഥില ചിന്തകള്: 09/2009\nതുറന്നു പറയുക എളുപ്പമല്ല !\nഎല്ലാവര്‍ക്കും സുകുമാര് അഴീക്കോട് ആകാന് കഴിയില്ല എന്നാണ് സെബാസ്റ്റ്യന് പോള് ഇപ്പോള് തെളിയിച്ചിരിക്കുന്നത്. മാധ്യമങ്ങള് കേസ് അന്വേഷിക്കേണ്ടതില്ല എന്നാണ് സുകുമാര് അഴീക്കോട് വിധിച്ചു കളഞ്ഞത്. സത്യത്തില് സി.പി.എം. മാധ്യമസ്വാതന്ത്ര്യത്തിന് എതിരല്ല. അവരെക്കുറിച്ച് ഒന്നും എഴുതരുത് എന്ന് മാത്രം. ഇതാണ് ജനാധിപത്യപ്രസ്ഥാനങ്ങളും കമ്മ്യൂണിസ്റ്റുപര്‍ട്ടികളും തമ്മിലുള്ള വ്യത്യാസം. കേരളത്തെ പ്രകമ്പനം കൊള്ളിക്കുകയും, കരുണാകരന് മുഖ്യമന്ത്രിസ്ഥാനം രാജി വെക്കുന്നതില് എത്തിക്കുകയും ചെയ്ത ചാരക്കേസ് വെറും പത്രങ്ങളുടെ സൃഷ്ടിയായിരുന്നു. ദേശാഭിമാനി തന്നെയായിരുന്നു അതിന് തുടക്കമിട്ടത്. കോണ്‍ഗ്രസ്സിലെ കരുണാകരവിരുദ്ധര് അത് ആളിക്കത്തിച്ചു. മറ്റ് പത്രങ്ങളും അതേറ്റുപിടിച്ച് ആഘോഷിച്ചു. മാസങ്ങളോളം എല്ലാ പത്രങ്ങളുടെയും വെണ്ടയ്ക്കാതലക്കെട്ട് ചാരക്കേസ് തന്നെയായിരുന്നു. എന്നാല് അന്നൊന്നും പത്രങ്ങള് കേസ് അന്വേഷിക്കേണ്ട എന്നാരും പറഞ്ഞില്ല. കമ്മ്യൂണിസ്റ്റുകാര്‍ക്ക് സ്വാതന്ത്ര്യവും ജനാധിപത്യവും എല്ലാം വേണം. അത് പക്ഷെ തങ്ങള്‍ക്ക് മാത്രമാണ്. തങ്ങളെ എതിര്‍ക്കാന് ആര്‍ക്കും സ്വാതന്ത്ര്യവും ജനാധിപത്യവും ഉണ്ടാകരുത്. ഈ ആശയത്തിന്റെ പേരാണ് കമ്മ്യൂണിസം. അഴീക്കോട് മാഷും ഇതംഗീകരിച്ചിട്ടുണ്ട്. മുഖ്യമന്ത്രിയെക്കാളും സമൂഹത്തില് സ്പേസ് ഉള്ള ആളല്ലെ,പറഞ്ഞാല് അപ്പീലില്ല.\nഅടിയന്തിരാവസ്ഥക്കാലത്തെ അനുസ്മരിപ്പിക്കുന്നതാണ് ഇപ്പോഴത്തെ മാധ്യമവിരോധം എന്നാണ് മുന് മാധ്യമവിചാരക്കാരനായ സെബാസ്റ്റ്യന് പോള് തുറന്നടിച്ചത്. ഇതിനെക്കുറിച്ച് ഒന്നും പ്രതികരിക്കുന്നില്ല എന്ന മുഖ്യമന്ത്രിയുടെ പ്രതികരണത്തില് തന്നെ പ്രതികരണങ്ങളുടെ ഒരഗ്നിപര്‍വ്വതം പുകയുന്നുണ്ട്. സെബാസ്റ്റ്യന് പോള് പറഞ്ഞതില് വളരെ പ്രസക്തമായ കാര്യം ഉപജാപക സംഘത്തിന്റെ പിടിയിലാണ് പാര്‍ട്ടി സെക്രട്ടരി എന്നതല്ല. അതൊക്കെ എല്ലാവര്‍ക്കും അറിയാം. കണ്ണൂര് ലോബ്ബിയുടെ കൈകളിലാണ് പാര്‍ട്ടി എന്നാര്‍ക്കാണറിയാത്തത്. കമ്മ്യൂണിസ്റ്റ് പാര്‍ട്ടി സെറ്റപ്പില് പാര്‍ട്ടി സെക്രട്ടരി എന്നാല് പാര്‍ട്ടി ഏകാധിപതിയാണ്. ഏത് ഏകാധിപതികള്‍ക്ക് ചുറ്റിലും ഉപജാപകവൃന്ദം ഒന്ന് ഉരുത്തിരിഞ്ഞുവരും. “പാര്‍ട്ടിയുടെ ശക്തി അംഗങ്ങളില് മാത്രമല്ല, പാര്‍ട്ടിച്ചട്ടക്കൂടിന് പുറത്തും അതിന്റെ സംരക്ഷകരുണ്ട്. അവരുടെ സഹായം, പ്രവര്‍ത്തനം നിരാകരിച്ചുകൊണ്ട് പൊതുസമൂഹവുമായുള്ള ബന്ധം മുറിച്ചുമാറ്റാനാണ് ഇപ്പോഴത്തെ ശ്രമം” എന്ന സെബാസ്റ്റ്യന് പോളിന്റെ നിരീക്ഷണമാണ് പ്രധാനം. അങ്ങനെ ഒരാള് കൂടി കമ്മ്യൂണിസ്റ്റ് വിരുദ്ധനാവുന്നു.\nതുറന്ന് പറയേണ്ടത് ഇപ്പോള് കേരളത്തിന്റെ ആവശ്യമാണെന്ന് സെബാസ്റ്റ്യന് പോള് പറയുമ്പോള് അദ്ദേഹം എന്റെ അഭിപ്രായം ശരിവെക്കുകയാണ് ചെയ്യുന്നത്. ഇപ്പോള് കേരളത്തില് ആരും ഒന്നും മനസ്സ് തുറന്ന് ഉറക്കെ പറയുന്നില്ല. അതാണ് എല്ലാ തിന്മകളും പെരുകാന് കാരണം. ആളുകള് അദൃശ്യമായ എന്തിനെയോ ഭയപ്പെടുന്നു. വെറുതെ എന്തിനു റിസ്ക്ക് എടുക്കണം എന്നാണ് എല്ലാവരുടെയും മനോഭാവം. ഭയത്തിന്റെ ഈ മാനസികാവസ്ഥ സമൂഹമനസ്സില് അടിച്ചേല്‍പ്പിച്ചത് സി.പി.എം. എന്ന പാര്‍ട്ടിയാണ്. അത് കൊണ്ട് സെബാസ്റ്റ്യന് പോള് പറയുന്ന പോലെ തുറന്ന് പറയുക എന്നത് അത്ര എളുപ്പമല്ല. എന്നാല് പൊതുസമൂഹത്തില് നിന്ന് ഇന്ന് സി.പി.എം വളരെ വേഗത്തില് അകന്നുകൊണ്ടിരിക്കുന്നുണ്ട്. ജനങ്ങളുടെ ഭയം മാറിക്കിട്ടും എന്ന് പ്രത്യാശിക്കാം. ആള്‍ബലം മാത്രമാണ് സി.പി.എമ്മിന്റെ ശക്തി. അല്ലാതെ അവരുടെ കൈയ്യില് ആധുനികായുധങ്ങളൊന്നും ഇല്ല. എന്തിനും കുറെ ആളുകളെ സംഘടിപ്പിക്കാന് കഴിയും. മറ്റൊരു പാര്‍ട്ടിക്കും അങ്ങനെ സാധിക്കില്ല.\nഞാന് അല്പസ്വല്പം ചില കാര്യങ്ങള് ബ്ലോഗില് തുറന്നെഴുതുന്നുണ്ട്. എന്നെ പറ്റി ഏതോ ഒരു ബ്ലോഗില് ഒരാള് ഇങ്ങനെ കമന്റ് എഴുതിക്കണ്ടു: “പേരും ഫോട്ടോവും നാളും നക്ഷത്രവും ഒക്കെ ഇങ്ങനെ പബ്ലിക്ക് ആക്കിയിട്ട് ബ്ലോഗ് എഴുതി സമാധാനത്തോടെ ജീവിയ്ക്കുന്നത് കാണുമ്പോള് ഇടത് പക്ഷത്തിന്റെ സഹിഷ്ണുതയില് ബഹുമാനം തോന്നുന്നു” എന്ന്. എനിക്കത് വായിച്ചപ്പോള് ചിരിക്കാനാണ് തോന്നിയത്. ഞാന് എഴുതുന്നത് വായിച്ചു മനസ്സ് വിഷമിച്ചിട്ടായിരിക്കുമല്ലോ അപ്രകാരം കമന്റ് എഴുതിയിരിക്കുക. എന്നാല് പ്രാദേശിക നേതാക്കളുടെ ചെയ്തികളും പണം സമ്പാദിക്കുന്ന രീതികളും കണ്ട് പാര്‍ട്ടി അനുഭാവികളുടെ മനസ്സ് എത്രമാത്രം വിഷമിക്കുന്നുണ്ടെന്ന് ഇവരുണ്ടോ അറിയുന്നു. നാട്ടില് ഇപ്പോഴൊരു തമാശ പറച്ചിലുണ്ട്, മാര്‍ക്സിസ്റ്റുകാരുടെ കിണറ്റിലെ പച്ചവെള്ളത്തിനു പോലും ഇന്ന് പൈസയാണെന്ന്. കാര്യം കള്ളുഷാപ്പുകള് നടത്തുന്നത് സൊസൈറ്റികളാണ്. ചെത്തിക്കിട്ടുന്ന കള്ള് എത്ര കുറവായാലും കുടിക്കാന് എത്ര ആളുകള് പോയാലും കള്ള് കിട്ടാതെ മടങ്ങാറില്ല. കള്ള് എപ്പോഴും സുലഭം.\nപൊതുവെ പണാര്‍ത്തി പിടിച്ച സമൂഹം. പണം ഉണ്ടാക്കാവുന്ന എല്ലാ വഴികളിലും പാര്‍ട്ടിക്കാരുമുണ്ട്. എന്നാല് ബഹുഭൂരിപക്ഷം വരുന്ന സാധാരണക്കാര്‍ക്ക് ലോട്ടറി ടിക്കറ്റുകള് വാങ്ങി കീശയിലിട്ട് പണവരവ് സ്വപ്നം കാണാമെന്നല്ലാതെ, പണം ഉണ്ടാക്കാവുന്ന വഴികള് അവരുടെ മുമ്പില് തുറക്കപ്പെടുന്നില്ല. കാര്‍ഷികകടം എഴുതിത്തള്ളിയപ്പോള് പോലും രക്ഷപ്പെട്ടത് വലിയ തുകകള് വായ്പ എടുത്ത ചെറുകിട നേതാക്കള് . ചെറിയ വായ്പ എടുത്ത സാധാരണക്കാരെ ഭീഷണിപ്പെടുത്തി അടപ്പിക്കുകയോ ലോണ് പുതുപ്പിക്കുകയോ ചെയ്തിരുന്നു. ധനസമ്പാദനത്തിന് ഇന്ന് എത്രയോ വഴികളാണുള്ളത്. പഞ്ചായത്തുകള്‍ക്ക് അധികാരപരിധി കൂടിയത് കൊണ്ടാണ് ഇതൊക്കെ സാധ്യമാവുന്നത്. കേന്ദ്രസഹായ പദ്ധതികളുടെ പണം അധികവും അടിച്ചുമാറ്റപ്പെടുകയാണ്. എന്നിട്ടും അനുവദിക്കപ്പെട്ടതില് നാല്പത് ശതമാനം മാത്രമെ ചെലവാക്കുന്നുള്ളു പോലും. മണല് വാരാന് ലൈസന്‍സ് അനുവദിക്കുന്ന പഞ്ചായത്തുകളില് ഒരു ലോഡ് പൂഴി കിട്ടാന് പാവപ്പെട്ടവര് രാത്രിയേ പോയി ക്യൂ നില്‍ക്കുന്നു. എന്നാല് ടോക്കണ് കൊടുക്കാന് ചുമതലപ്പെട്ടവന് പകുതി ടോക്കണ് ലോറി ഉടമകള്‍ക്ക് ബ്ലേക്കില് നല്‍കുന്നു. നമ്മുടെ സഖാവ് തന്നെയാ പറഞ്ഞിട്ടെന്താ എന്നാണ് ഒരു പാര്‍ട്ടി ബന്ധു എന്നോട് പറഞ്ഞത്. ഇതൊന്നും ബ്ലോഗിലോ പത്രങ്ങളിലോ വരില്ല. പക്ഷെ ആളുകള് എല്ലാം മനസ്സിലാക്കുന്നുണ്ട്.\nസെബാസ്റ്റ്യന് പോള് പ്രശ്നത്തില് പി.ബി.ഇടുപെടുമോ? ഇവിടെ വായിക്കുക!\nഎഴുതിയത്: K.P. Sukumaran at Sunday, September 27, 2009 22 comments: Links to this post\nLabels: രാഷ്ട്രീയം, സെബാസ്റ്റ്യന് പോള്\nഎഴുതിയത്: K.P. Sukumaran at Thursday, September 10, 2009 280 comments: Links to this post\nബ്ലോഗില് എണ്ണം പറഞ്ഞ കുറെ ഇടത് മഹാബുദ്ധിജീവികള് ഉണ്ട്. സി.പി.എമ്മിനെതിരെ ഒന്ന് വിരല് ചൂണ്ടിയാല് വെട്ടുകിളികളെ പോലെ ഇവര് കൂട്ടത്തോടെ പാഞ്ഞ് വന്ന് കടന്നാക്രമിക്കും. സംഘബലം പെരുപ്പിച്ചുകാണിക്കാന് പല പല ഐഡികളില് പോസ്റ്റ് ഇട്ടും കമന്റുകള് എഴുതിയും ബൂലോഗം വരുതിയിലാക്കാന് ശ്രമിക്കാറുള്ള ഈ ബുദ്ധിരാക്ഷസന്മാര് ഇപ്പോഴും ബ്ലോഗില് സജീവമാണോ എന്നറിയില്ല. കാരണം അഗ്രഗേറ്ററുകള് നോക്കി ഞാനിപ്പോള് ബ്ലോഗ് വായിക്കാറില്ല. മറുമൊഴിക്കമന്റുകള് എന്റെ മെയിലില് വരുത്താറുമില്ല. പത്രങ്ങള് വായിക്കാനാണ് നെറ്റ് കൂടുതലായി ഞാനിപ്പോള് ഉപയോഗിക്കുന്നത്. ബ്ലോഗിലെ മാരീചക്കോലങ്ങളെ എന്തിന് ചുമ്മാ കാശ് കൊടുത്ത് സഹിക്കണം.\nഇന്നിപ്പോള് പത്രങ്ങള് വായിക്കുമ്പോള് സങ്കടം തോന്നുന്നു. ഈ സി.പി.എമ്മിന് എന്ത് പറ്റി? പഴമക്കാര് പറയുമ്പോലെ ശനിദശ ബാധിച്ചതാണോ. അവര് ഒരു തെറ്റ് തിരുത്തല് രേഖ വളരെ പണിപ്പെട്ട് ഉണ്ടാക്കിക്കൊണ്ടിരിക്കുന്നുണ്ട്. ഞാന് ബ്ലോഗില് പറയാറുള്ള കാര്യങ്ങള് തന്നെയാണു അവരിപ്പോള് തിരുത്തല് വേണം എന്ന് ചിന്തിക്കുന്നത്. ആഡംബരജീവിതശൈലി,അടങ്ങാത ധനാര്‍ജ്ജനത്വര എന്നിവ. ഞാന് പറയുമ്പോള് മാര്‍ക്സിസ്റ്റ് വിരുദ്ധന് . സത്യത്തില് ഞാന് മാര്‍ക്സിസ്റ്റ് വിരുദ്ധനല്ല.എനിക്ക് വിരോധിക്കാന് മറ്റെത്ര പാര്‍ട്ടികളുണ്ട്. നേതാക്കളുടെയും പ്രവര്‍ത്തകരുടെയും മോറല് സൈഡ് ആലോചിച്ചാല് പിണറായിയെ പോലും ഞാന് ആരാധിക്കും. തിരുത്തിയാല് നന്നായിരുന്നു. കാരണം നല്ലവരായ ലക്ഷക്കണക്കിന് പ്രവര്‍ത്തകരെ ഉള്‍ക്കൊള്ളുന്ന സി.പി.എം. എന്ന രാഷ്ട്രീയപ്രസ്ഥാനം നാടിന്റെ സാംസ്ക്കാരിക രംഗത്ത് നിലനില്‍ക്കേണ്ടതുണ്ട്.\nഎന്നാല് ഇന്നിപ്പോള് എന്താ സ്ഥിതി? ഒരു പറ്റം ക്വട്ടേഷന്‍കാരും ഗുണ്ടാത്തലവന്മാരും,നേതൃപുത്രന്മാരും ഒരു ചില പോലീസ് ഉന്നതരും ആഭ്യന്തരവകുപ്പും ഒക്കെ ചേര്‍ന്ന് സി.പി.എമ്മിനെ എങ്ങോട്ടേക്കാണ് കൊണ്ടുപോകുന്നത്. സകലനിയമങ്ങളും മറികടന്ന് മന്ത്രിസഭാരേഖകള് പിണറായിയ്ക്ക് വേണ്ടി ചോര്‍ത്തിയത് അവിടെയിരിക്കട്ടെ. ഈ ഗുണ്ടാ-മാഫിയ അവിശുദ്ധകൂട്ട്കെട്ട് സി.പി.എമ്മിന് വരുത്തിവെച്ച നാണക്കേട് എങ്ങനെ തിരുത്തും? ആഭ്യന്തരമന്ത്രിയുടെ നിഷ്ക്കളങ്കമായ പാല്‍പ്പുഞ്ചിരി ടിവിയില് കാണുമ്പോള് നാണം തോന്നുന്നു. എന്തോ ഒരു അശ്ലീലം ആ ചെറുചിരിയില് പതുങ്ങിയിരിക്കുന്നപോലെ. ഞാന് മുന്‍പേ പറയാറുണ്ട്, സി.പി.എമ്മിനെ ഈ കണ്ണൂര് ലോബ്ബിയുടെ നീരാളിപ്പിടുത്തത്തില് നിന്ന് മോചിപ്പിക്കണമെന്ന്. ആര് കേള്‍ക്കാന് . പറഞ്ഞാല് വിരുദ്ധനല്ലേ വിരുദ്ധന് . എക്കേടെങ്കിലും കെട്ട് പോട്ടേ എന്ന മട്ടിലാണ് ഇപ്പോഴത്തെ എന്റെ വിമര്‍ശനങ്ങള് . ഈ ഗുണ്ടാ-മാഫിയ ബന്ധം തിരുത്താന് അഞ്ച് കൊല്ലം കഴിഞ്ഞ് രേഖ ഉണ്ടാക്കുമായിരിക്കും. അപ്പോള് ഇപ്പോഴത്തെ രേഖയുടെ ഗതിയോ? ആ......\nഎഴുതിയത്: K.P. Sukumaran at Wednesday, September 09, 2009 23 comments: Links to this post\nLabels: മാര്‍ക്സിസ്റ്റ് വിരോധം\nബ്ലോഗ് എഴുതാനോ വായിക്കാനോ ഇപ്പോഴൊന്നും അത്ര താല്പര്യം തോന്നുന്നില്ല. എന്താണെന്നറിയില്ല. സ്വാഭാവികമായ മടുപ്പ് ആയിരിക്കാം. ആദ്യമൊക്കെ ബ്ലോഗ് ചര്‍ച്ചകളില് പങ്കെടുക്കാനും സഹബ്ലോഗര്‍മാരെ പരിചയപ്പെടാനും നല്ല ഉത്സാഹമായിരുന്നു. ഇപ്പോഴും നിത്യേന നിരവധി ബ്ലോഗ് പോസ്റ്റുകള് പബ്ലിഷ് ചെയ്യപ്പെടുന്നുണ്ട്. പുതിയവര് എഴുതിത്തുടങ്ങുന്നുമുണ്ട്. അങ്ങിങ്ങായി ബ്ലോഗ് കൂട്ടായ്മകളും നടക്കുന്നുണ്ട്. ഇക്കഴിഞ്ഞ ചെറായിമീറ്റ് ആയിരുന്നു ശ്രദ്ദേയമായത്. എന്നാലും അവിടെ നൂറില് താഴെ ബ്ലോഗ്ഗേര്‍സ് മാത്രമായിരുന്നു പങ്കെടുത്തിരുന്നത്. ബ്ലോഗ് എഴുതുന്ന ഏതാനും പേരുടെ സൌഹൃദസംഗമം മാത്രമായിരുന്നു ആ മീറ്റ്. അതിനപ്പുറം ബ്ലോഗുമായി ആ സംഗമത്തിന് ബന്ധമൊന്നുമില്ലായിരുന്നു. സംഘാടകരും അത്രയേ ഉദ്ദേശിച്ചിരുന്നുള്ളൂ. ബ്ലോഗ്ഗര്‍മാരുടെ ഒരു സംഘടന രൂപീകരിക്കുന്നതില് തെറ്റൊന്നുമില്ലായിരുന്നു. ആ വഴിക്കുള്ള ഒരു ശ്രമമാകാമായിരുന്നു കേരള ബ്ലോഗ് അക്കാദമിയുടെ രൂപീകരണം. എന്നാലത് അലസിപ്പോയി. ആരെങ്കിലും മുന്‍കൈ എടുത്താലേ ഇനിയൊരു ബ്ലോഗ് മീറ്റ് നടക്കൂ. പക്ഷെ ബ്ലോഗിന്റെ വളര്‍ച്ചക്കും വ്യാപനത്തിനും സംഭാവനയൊന്നും ചെയ്യാന് കഴിയാത്ത മീറ്റുകള്‍ക്ക് എന്ത് പ്രസക്തി.\nകേരളത്തിന്റെ സ്ഥിതി ഓര്‍ക്കുമ്പോള് ഭയം തോന്നുന്നു. ഇപ്പോള് ക്വട്ടേഷന്‍കാര്‍ക്ക് നല്ല കാലമാണ്. രാഷ്ട്രീയക്കാരും,ക്വട്ടേഷന്‍കാരും,പോലീസിലെ ചിലരും,മാഫിയകളും,മന്ത്രിപുത്രന്മാരും ഒക്കെ നല്ല ബന്ധത്തിലാണെന്ന് തോന്നുന്നു. അറിവില്ലാത്ത സാക്ഷരര് ഏറ്റവും അധികം ഉള്ള നാടാണ് കേരളം എന്ന സുനിതാകൃഷ്ണന്റെ നിരീക്ഷണം എത്ര ശരി.\nഎഴുതിയത്: K.P. Sukumaran at Saturday, September 05, 20095comments: Links to this post\nപോസ്റ്റ് ഓപ്പറേറ്റീവ് ചിന്തകള്\nപേടിച്ച് പേടിച്ച് ഒടുവില് ഞാന് സ്പൈന് സര്‍ജ്ജറിയ്ക്ക് വിധേയനായി. 22-8-09 ശനിയാഴ്ച കോയമ്പത്തൂര് ഗംഗ ഹോസ്പിറ്റലില് വെച്ചായിരുന്നു ഓപ്പറേഷന് നടന്നത്. ഇന്നലെ (1-09-09) ഡിസ്ചാര്‍ജ്ജ് ചെയ്യപ്പെട്ട് കണ്ണൂരിലെ വീട്ടിലെത്തി. രണ്ട് വര്‍ഷമായി നടുവേദന എന്നെ അലട്ടുന്നുണ്ടായിരുന്നു. അഞ്ചെട്ട് മാസമായി നടക്കാനും പ്രയാസമായി. ഫ്യൂഷന് സര്‍ജ്ജറിയ്ക്കാണ് ഞാന് വിധേയനായത്. ഗംഗ ഹോസ്പിറ്റലില് എത്തിപ്പെട്ടതും ഡോ.രാജശേഖരന്റെ അപ്പോയ്ന്റ്മെന്റ് ലഭിച്ചതും ഒരു ഭാഗ്യം തന്നെ. ഈ ഹോസ്പിറ്റലിനെപ്പറ്റി എനിക്ക് ഏറെ പറയാനുണ്ട്. ഡോക്ടര്‍മാര് മുതല് മുഴുവന് സ്റ്റാഫും കാണിക്കുന്ന ഹ്യൂമാനിറ്റിയും ശ്രദ്ധയും മറ്റ് ഏതെങ്കിലും ഇന്ത്യന് ഹോസ്പിറ്റലുകളില് ഇന്ന് ലഭ്യമാണോയെന്ന് സംശയമാണ്. സര്‍ജ്ജറിയ്ക്ക് വിധേയമാവാനുള്ള ധൈര്യവും, സര്‍ജ്ജറിയ്ക്ക് ശേഷം ആത്മവിശ്വാസവും പകര്‍ന്ന് നല്‍കുക വഴി ആയുസ്സ് തന്നെയാണ് ഗംഗ ഹോസ്പിറ്റലില് നിന്ന് എനിക്ക് നീട്ടിക്കിട്ടിയത്. ഹ്യൂമാനിറ്റി എന്നത് അപൂര്‍വ്വമായ ഔഷധം തന്നെ എന്ന് പറയാതിരിക്കാന് വയ്യ. വിതുമ്പിക്കൊണ്ടാണ് ഞാന് ഹോസ്പിറ്റലില് നിന്ന് വിട പറഞ്ഞത്. സര്‍ജ്ജറിയ്ക്ക് മുന്‍പും പിന്‍പും ഉള്ള എന്റെ ചിന്തകളില് മൌലികമായ മാറ്റങ്ങള് ഉണ്ടായി. അതിനെ പറ്റിയൊക്കെ വഴിയെ എഴുതാം....\nഎഴുതിയത്: K.P. Sukumaran at Wednesday, September 02, 20095comments: Links to this post


K Surendran against both fronts at Trikakara | മത്സരം എൻഡിഎയുടെ പാണ്ഡവപക്ഷവും ഇടത്-വലത് കൗരവപക്ഷവും തമ്മിൽ; കൗരവന്മാർ 100 പേരുണ്ടായിട്ടും പാണ്ഡവപടയാണ് കുരുക്ഷേത്ര യുദ്ധത്തിൽ ജയിച്ചത്; തൃക്കാക്കരയിലെ എൻഡിഎ വികസന രേഖ പ്രകാശനത്തിൽ കെ.സുരേന്ദ്രൻ - MarunadanMalayalee.com\nMay 26, 202205:52 PM IST Permalink\nകൊച്ചി: തൃക്കാക്കരയിൽ എൻഡിഎയുടെ പാണ്ഡവപടയും ഇടതുപക്ഷവും യുഡിഎഫും അടങ്ങിയ കൗരവപടയും തമ്മിലാണ് മത്സരമെന്ന് ബിജെപി സംസ്ഥാന അദ്ധ്യക്ഷൻ കെ.സുരേന്ദ്രൻ. ഇടതുപക്ഷത്തിന് ഒരു സീറ്റ് കൂടിയാൽ സെഞ്ചുറി അടിക്കുമെന്നാണ് മുഖ്യമന്ത്രി പറയുന്നത്. കൗരവന്മാർ 100 പേരുണ്ടായിരുന്നു. എന്നാൽ പാണ്ഡവപടയാണ് കുരുക്ഷേത്ര യുദ്ധത്തിൽ ജയിച്ചത്. ദേശീയ ജനാധിപത്യ സഖ്യത്തിന്റെ തൃക്കാക്കരയിലെ വികസനരേഖ പ്രകാശനത്തിൽ അദ്ധ്യക്ഷ പ്രസംഗം നടത്തുകയായിരുന്നു അദ്ദേഹം. രാജ്യത്ത് കോൺഗ്രസ് ഓരോ ദിവസവും തകർന്നടിയുകയാണ്. കപിൽസിബൽ പോലും കോൺഗ്രസ് കൂടാരം വിട്ടുകഴിഞ്ഞു. കേരളത്തിലും ഇനി അവർക്ക് ഒന്നും ചെയ്യാനില്ല.\nതൃക്കാക്കര തിരഞ്ഞെടുപ്പിന്റെ ആദ്യഘട്ടത്തിൽ എൻഡിഎയെ അവഗണിച്ചവർ ഇപ്പോൾ എൻഡിഎ മുന്നോട്ട് വെച്ച വിഷയം ചർച്ച ചെയ്യുകയാണ്. തൃക്കാക്കരയുടെ സമഗ്രമായ വികസനമാണ് ദേശീയ ജനാധിപത്യ സഖ്യത്തിന്റെ പ്രധാനപ്പെട്ട വാഗ്ദാനം. അതിന് നരേന്ദ്ര മോദിയുടെ മാതൃക തന്നെ വേണമെന്ന് സുരേന്ദ്രൻ പറഞ്ഞു.\nസംസ്ഥാനത്തെ ചീഫ്‌സെക്രട്ടറി ഗുജ്‌റാത്തിൽ പോയി മോദി മോഡൽ പഠിച്ച് കേരളത്തിൽ അവതരിപ്പിച്ചത് എൻഡിഎക്ക് തൃക്കാക്കരയിൽ ഗുണം ചെയ്യും. കേരള മോഡലിന്റെ പൊള്ളത്തരവും ഗുജ്‌റാത്ത് മോഡലിന്റെ മികവും തൃക്കാക്കരയിൽ ചർച്ചയായി. ശമ്പളവും പെൻഷനും കൊടുക്കാൻ പോലും കടംവാങ്ങേണ്ട ഗതികേടുള്ള സംസ്ഥാന സർക്കാർ തൃക്കാക്കരയ്ക്ക് വേണ്ടി എന്തു ചെയ്യാനാണ്. കൊച്ചി നഗരത്തിൽ നടന്ന എല്ലാ വികസനവും കേന്ദ്രസർക്കാർ നൽകിയതാണ്. മെട്രോയും സ്മാർട്ട് സിറ്റിയും അമൃത് പദ്ധതിയും കേന്ദ്രസർക്കാരിന്റേതാണ്. ബിപിസിഎൽ നവീകരണത്തിന് 6,750 കോടി രൂപയാണ് മോദി സർക്കാർ കൊടുത്തത്. എഫ്എസിടി അടച്ചുപൂട്ടാതെ പോയത് കേന്ദ്രത്തിലെ എൻഡിഎ സർക്കാരിന്റെ സഹായം കൊണ്ടാണ്. കൊച്ചി നഗരത്തിന് രണ്ട് മുഖങ്ങളുണ്ട്. ഒരു വികസനവുമെത്താത്ത കോളനികളാണ് അതിലൊന്ന്. വെള്ളക്കെട്ടും മാലിന്യവും ഗതാഗതകുരുക്കും പരിഹരിക്കാനാവാത്ത കൊച്ചിയാണ് മറ്റൊന്ന്. അടിസ്ഥാന വികസനം തൃക്കാക്കരയ്ക്കും കൊച്ചിക്കും എത്തിക്കാൻ എഎൻ രാധാകൃഷ്ണൻ വിജയിക്കണമെന്നും കെ.സുരേന്ദ്രൻ പറഞ്ഞു.\nനരേന്ദ്ര മോദി എന്നാൽ വെറും പേരല്ല വികസനത്തിന്റെ വിശ്വാസത്തിന്റെ പര്യായമാണെന്ന് വികസനരേഖ പ്രകാശനം ഉദ്ഘാടനം ചെയ്ത ബിജെപി ദേശീയ സെക്രട്ടറി അരവിന്ദ് മേനോൻ പറഞ്ഞു. തൃക്കാക്കരയിൽ എൻഡിഎയെ വിജയപ്പിച്ചാൽ കേരളത്തിന് മോദിയുടെ വികസനം ലഭിക്കുമെന്നും അദ്ദേഹം പറഞ്ഞു. യുപിഎ സർക്കാരിന്റെ കാലത്ത് എ ടു സെഡ് അഴിമതിയായിരുന്നുവെങ്കിൽ ഇപ്പോൾ വികസനം മാത്രമേയുള്ളൂ. തൃക്കാക്കരയിലൂടെ കേരളത്തിലും മാറ്റങ്ങളുണ്ടാവുമെന്നും അരവിന്ദ് മേനോൻ പറഞ്ഞു.\nപതിറ്റാണ്ടുകളായി കൊച്ചിയിലെ വിവിധ മേഖലകളിലായി ശുചീകരണ പ്രവർത്തനങ്ങൾ ചെയ്യുന്ന കടവന്ത്ര സ്വദേശിനി തങ്കമണിക്ക് നൽകിയാണ് എൻഡിഎ വികസന രേഖ പ്രകാശിപ്പിച്ചത്. ബിഡിജെഎസ് സംസ്ഥാന അദ്ധ്യക്ഷൻ തുഷാർ വെള്ളാപ്പള്ളി, ബിജെപി ദേശീയ നിർവാഹകസമിതി അംഗം പികെ കൃഷ്ണദാസ്, തൃക്കാക്കര എൻഡിഎ സ്ഥാനാർത്ഥി എഎൻ രാധാകൃഷ്ണൻ, ബിജെപി അഖിലേന്ത്യാ അദ്ധ്യക്ഷൻ എപി അബ്ദുള്ളക്കുട്ടി, എൽജെപി സംസ്ഥാന അദ്ധ്യക്ഷൻ എം.മെഹബൂബ്, നാഷണലിസ്റ്റ് കേരള കോൺഗ്രസ് ചെയർമാൻ കുരുവിള മാത്യു, എസ്‌ജെഡി സംസ്ഥാന അദ്ധ്യക്ഷൻ വിവി രാജേന്ദ്രൻ, ബിജെപി സംസ്ഥാന ജനറൽസെക്രട്ടറി ജോർജ് കുര്യൻ, ജില്ലാ ജനറൽസെക്രട്ടറി കെഎസ് ഷൈജു, വൈസ്പ്രസിഡന്റ് എസ്.ഷൈജു എന്നിവർ ചടങ്ങിൽ സംസാരിച്ചു.\nഇ.ശ്രീധരന്റെ വീട്ടിലെത്തി അനുനയിപ്പിച്ച് കെ.സുരേന്ദ്രൻ


ബഹറിനില് മലയാളി യുവാവ് കൊല്ലപ്പെട്ട നിലയില് - Kannur Varthakal Online\nബഹറിനില് മലയാളി യുവാവ് കൊല്ലപ്പെട്ട നിലയില്\nതാമരശേരി: ബഹറിനില് ജോലി ചെയ്യുന്ന മലയാളി യുവാവിനെ കൊല്ലപ്പെട്ട നിലയില് കണ്ടെത്തി. കോഴിക്കോട് താമരശേരി\nപരപ്പന്പൊയില് ജിനാന്തൊടുക ജെ.ടി. അബ്ദുള്ളക്കുട്ടിയുടെ മകന് അബ്ദുള് നഹാസി (33) നെയാണ് ഹൂറ എക്സിബിഷന് റോഡില് അല് അസൂമി മജ്ലിസിന് സമീപത്തെ താമസസ്ഥലത്ത് കൊല്ലപ്പെട്ട നിലയില് കണ്ടെത്തിയത്.\nഞായറാഴ്ച രാത്രി ഒന്പതിന് സുഹൃത്തുക്കള്ക്ക് ഫോണില് ലഭിക്കാതായതിനെ തുടർന്ന് താമസ സ്ഥലത്തു ചെന്നു നോക്കിയപ്പോഴാണ് മുറിയില് മരിച്ചുകിടക്കുന്ന നിലയില് നഹാസിനെ കണ്ടത്. കൈകള് പിറകില് കെട്ടി തലയ്ക്കടിച്ച് കൊലപ്പെടുത്തിയ നിലയിലായിരുന്നു. മുറിയില് പലവ്യഞ്ജനങ്ങളും, മുളക് പൊടി എന്നിവയും വാരി വിതറിയ നിലയിലായിരുന്നുവെന്ന് സുഹൃത്തുക്കള് പറയുന്നു.\nമൃതദേഹം സല്മാനിയ ആശുപത്രി മോര്ച്ചറിയിലേക്ക് പോസ്റ്റ്മോര്ട്ടത്തിനായി മാറ്റി. പോലീസും വിരലടയാള വിദഗ്ധരും സംഭവസ്ഥലത്തെത്തി അന്വേഷണം ആരംഭിച്ചിട്ടുണ്ട്. ഏഴ് വര്ഷമായി നിഹാസ് വിദേശത്താണ് ജോലിചെയ്യുന്നത്. നാല് വര്ഷം ഖത്തറിലും ഇപ്പോള് മൂന്ന് വര്ഷമായി ബഹറിനിലും ജോലി ചെയ്ത് വരുകയായിരുന്നു.\nPrevious കടകളിൽ ജോലി ചെയ്യുന്ന സ്ത്രീകളുടെ സുരക്ഷ ഉറപ്പാൻ നിയമം ഭേദഗതി ചെയ്യുന്നു\nNext നെടുമ്പാശ്ശേരി വിമാനത്താവളത്തിൽ വൻ സ്വർണ്ണ വേട്ട: കണ്ണൂർ സ്വദേശി പിടിയിൽ


പെണ്‍കുട്ടിയുടെ കുടുംബവുമായുള്ള അടുപ്പം മുതലെടുത്തു; മൊഴി നല്‍കി ഇമാം | Kasaragod.com\nപെണ്‍കുട്ടിയുടെ കുടുംബവുമായുള്ള അടുപ്പം മുതലെടുത്തു; മൊഴി നല്‍കി ഇമാം\nതിരുവന്തപുരം : തൊളിക്കോട് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് പ്രതി ഷെഫീഖ് അല് ഖാസിമി കുറ്റം സമ്മതിച്ചു. പെണ്‍കുട്ടിയുടെ കുടുംബവുമായുള്ള അടുപ്പം മുതലെടുത്താണ് ലൈംഗികപീഡനം നടത്തിയതെന്ന് തൊളിക്കോക്കോട് പള്ളിയിലെ മുന് ഇമാമായ ഖാസിമി പൊലീസിനോട് പറഞ്ഞു. ഈ പരിചയത്തിന്റെ പേരിലാണു പെണ്‍കുട്ടി വാഹനത്തില് കയറാന് തയാറായത്. പീഡനവിവരം പുറത്തുപറയരുതെന്ന് പെണ്‍കുട്ടിയോട് ആവശ്യപ്പെട്ടിരുന്നുവെന്നും ഖാസിമി മൊഴി നല്‍കി. പ്രതിയെ നെടുമങ്ങാട് കോടതിയില് ഹാജരാക്കും.\nമൂന്നാഴ്ചയിലേറെയായി ഒളിവിലായിരുന്ന അല് ഖാസിമിയെയും സഹായി ഫാസിലിനിയെയും മധുരയിലെ ലോഡ്ജില് നിന്നാണ് പിടികൂടിയത്. നീണ്ട താടിയും മുടിയുമുണ്ടായിരുന്ന ഇമാം അതെല്ലാം മാറ്റിയാണ് ഒളിവില് കഴിഞ്ഞത്. പൊള്ളാച്ചി, കോയമ്പത്തൂര്, വിജയവാഡ, വിശാഖപട്ടണം തുടങ്ങി നാല് സംസ്ഥാനങ്ങളിലായി പതിനാറിടങ്ങളില് ഒളിവില് കഴിഞ്ഞ ശേഷമാണ് മധുരയിലെത്തിയത്.\nആദ്യഘട്ടത്തില് ഒളിവില് കഴിയാന് സഹായിച്ചിരുന്ന സഹോദരന് നൗഷാദ് നാല് ദിവസം മുന്‍പ് പിടിയിലായിരുന്നു.നൗഷാദ് നല്‍കിയ മൊഴിയാണ് ഇമാമിനെ കണ്ടെത്തുന്നതില് നിര്‍ണായകമായത്. തമിഴ്‌നാട്ടിലെ അതിര്‍ത്തി നഗരങ്ങളിലുണ്ടെന്ന് പറഞ്ഞതിനൊപ്പം ഇമാം സഞ്ചരിക്കുന്ന വാഹനത്തിന്റെ നമ്പരും കൂടെയുള്ള ഫാസിലിന്റെ മൊബൈല് നമ്പരും പറഞ്ഞു. ഇത് പിന്തുടര്‍ന്നായിരുന്നു അന്വേഷണം. പ്രത്യേകസംഘത്തിന് നേതൃത്വം നല്‍കിയ ഡിവൈഎസ്പി: ഡി.അശോകന്റെ നേതൃത്വത്തില് തിരുവനന്തപുരം റൂറല് ഷാഡോ പൊലീസ് സംഘമാണ് ഖാസിമിയെ പിടികൂടിയത്. പഠനം കഴിഞ്ഞ് മടങ്ങിയ പെണ്‍കുട്ടിയെ വനപ്രദേശത്തെത്തിച്ച് പീഡിപ്പിക്കാന് ശ്രമിച്ചത് തൊഴിലുറപ്പ് തൊഴിലാളികള് കണ്ടതോടെയാണ് പുറത്തറിഞ്ഞത്.\nPrevious അയോധ്യ പ്രശ്‌നപരിഹാരത്തിന് മൂന്നംഗ മധ്യസ്ഥ സമിതി\nNext കുമ്മനം രാജി സമര്‍പ്പിച്ചു: തിരുവനന്തപുരത്ത് സ്ഥാനാര്‍ഥിയാകും


വരുമോ കൂടുതൽ നിയന്ത്രണങ്ങൾ ? കൊവിഡ് പ്രതിരോധം തീരുമാനിക്കാൻ ഇന്ന് അവലോകനയോഗം – Kerala Times\nവരുമോ കൂടുതൽ നിയന്ത്രണങ്ങൾ ? കൊവിഡ് പ്രതിരോധം തീരുമാനിക്കാൻ ഇന്ന് അവലോകനയോഗം\nതിരുവനന്തപുരം: കൊവിഡ് വ്യാപനത്തിൻറെ പശ്ചാത്തലത്തിൽ സംസ്ഥാനത്ത് കൂടുതൽ നിയന്ത്രണങ്ങൾ ഏർപ്പെടുത്തുന്നതിൽ ഇന്ന് തീരുമാനം ഉണ്ടാകും. മുഖ്യമന്ത്രിയുടെ അധ്യക്ഷതയിൽ ചേരുന്ന അവലോകനയോഗം നിർണ്ണായക തീരുമാനമെടുക്കും. സ്‌കൂളുകളിൽ നിയന്ത്രണം കൊണ്ടുവരുന്നതിലും തീരുമാനം വരും. ഞായറാഴ്ച അടച്ചിടൽ, രാത്രികാല കർഫ്യു അടക്കം വരുമോ എന്നുള്ളതാണ് അറിയേണ്ടത്.\nഒന്നു മുതൽ ഒൻപത് വരെയുള്ള ക്ലാസുകളിൽ കൂടുതൽ നിയന്ത്രണം വരാൻ സാധ്യതയുണ്ട്. നിലവിലെ ക്ലാസുകളുടെ സമയം കുറക്കുന്നതും ഓൺലൈനിലേക്ക് മാറ്റുന്നതും പരിഗണിക്കുന്നുണ്ട്. എന്നാൽ പത്ത്, പന്ത്രണ്ട് ക്ലാസുകൾ ഓഫ് ലൈനായി തുടരാനാണ് സാധ്യത. മാർച്ച് അവസാനം നിശ്ചയിച്ച വാർഷിക പരീക്ഷകൾ മാറ്റാനിടയില്ല.\nകൊവിഡ് കേസുകൾ കുത്തനെ കൂടിയാൽ മൂന്ന് ഘട്ടങ്ങളായുള്ള പ്രത്യേക കർമ്മപദ്ധതി നടപ്പിലാക്കാനാണ് ആരോഗ്യവകുപ്പിൻറെ ആലോചന. സ്വകാര്യ ആശുപത്രികളെ കൂടി സജ്ജമാക്കാനും കോവിഡിതര ചികിത്സകൾ നിയന്ത്രിക്കാനും നിർദേശിച്ചാണ് മുന്നൊരുക്കം. ക്ലസ്റ്ററുകളിൽ ഒമിക്രോൺ ജനിതക പരിശോധനയും റാൻഡം പരിശോധനയും നടത്തും. ആരോഗ്യ പ്രവർത്തകരുടെ കുറവ് നേരിടാൻ ഹോമിയോ, ഡെന്റൽ ഡോക്ടർമാരെയും നിയോഗിക്കും. ഓക്‌സിജൻ, ഐസിയു, വെന്റിലേറ്റർ സംവിധാനങ്ങൾ പരമാവധി ശേഷിയിലെത്തിക്കാനും പകരം സംവിധാനങ്ങൾ കരുതാനും ഒരുക്കം തുടങ്ങി.\nമൂന്ന് ഘട്ടം നിശ്ചയിച്ചാണ് സംസ്ഥാനത്തെ ഒരുക്കം. നിലവിലെ ചികിത്സാ സംവിധാനങ്ങളെ കൊവിഡിലേക്ക് ശ്രദ്ധ കേന്ദ്രീകരിക്കുന്ന പഴയരീതി വീണ്ടും കൊണ്ടുവരും. ജനുവരി ഒന്നിലെ കണക്കിൽ നിന്നും, ആശുപത്രി കേസുകൾ ഇരട്ടിയാവുകയും ഗുരുതര കേസുകളിൽ 50 ശതമാനം വർധനവും ഉണ്ടായാൽ ആദ്യഘട്ടം. ഈ ഘട്ടത്തിൽ പ്രാഥമിക ചികിത്സാ കേന്ദ്രങ്ങൾ തുറക്കണം. ഓക്്‌സിജൻ, ഐ സിയു, വെന്റിലേറ്റർ സംവിധാനങ്ങൾ കൊവിഡിനായി 20 ശതമാനം വർധിപ്പിക്കണം. ഹോമിയോ, ഡെന്റൽ അടക്കം മറ്റു വിഭാഗങ്ങളെ കോവിഡ് ചികിത്സയിലേക്ക് കൊണ്ടുവരണം. ക്ലസ്റ്ററുകളിൽ പരിശോധന കൂട്ടി ഒമിക്രോൺ ജനിതക പരിശോധനയും നടത്തണം. ഐസൊലേഷൻ നടപ്പാക്കണം. മരുന്നുകളും ഓക്‌സിജനും കൂടുതലായി സംഭരിക്കണം.\nഐസിയു കേസുകൾ ഇരട്ടിയാവുകയും, രോഗികളുടെ എണ്ണം എണ്ണം ജില്ലയിലെ മൊത്തം ആശുപത്രി അഡ്മിഷന്റെ പത്ത് ശതമാനമെത്തുകയും ചെയ്താൽ രണ്ടാംഘട്ടം. ഈ ഘട്ടത്തിൽ കൂടുതൽ ചികിത്സാ കേന്ദ്രങ്ങൾ തുറക്കും. കോവിഡിതര ചികിത്സകൾ നിയന്ത്രിക്കും. ഐസിയു, വെന്റിലേറ്റർ സംവിധാനം 30 ശതമാനം കൂടി കൂട്ടും. കരുതൽ സംഭരണം നൂറുശതമാനമാക്കണം. ഈ ഘട്ടത്തിൽ ശ്വാസകോശ പ്രശ്‌നങ്ങളുള്ളവർക്ക് പൂർണമായും ഹോം ഐസോലേഷനാണ്. പനിയുണ്ടെങ്കിൽ നിർബന്ധ പരിശോധന. കൊവിഡ് ചികിത്സയിലുള്ളവരുടെ എണ്ണം മൊത്തം ചികിത്സയിലുള്ളവരുടെ എണ്ണത്തിന്റെ നാലിലൊന്നായാൽ മൂന്നാംഘട്ടം. ഈ ഘട്ടത്തിൽ കൊവിഡ് ചികിത്സയിലുള്ളവരുടെ എണ്ണം 70 ശതമാനം കടന്നാൽ റഫർ ചെയ്യാൻ സ്വകാര്യ ആശുപത്രികളെക്കൂടി സജ്ജമാക്കണം. കുടുംബാരോഗ്യ കേന്ദ്രങ്ങൾ മെഡിക്കൽ കോളേജുകൾ വരെ പ്രത്യേകം കോവിഡ് കിടക്കകൾ സജ്ജീകരിക്കും. ഓക്‌സിജൻ വാർറൂമുകൾ തുറക്കും.\nനിലവിൽ കേരളം മേൽപ്പറഞ്ഞ ഘട്ടത്തിലൊന്നും എത്തിയിട്ടില്ല. അതേസമയം, ഹോം ഐസോലേഷനിൽ ഉള്ളവർ കുറഞ്ഞത് ഏഴ് ദിവസം വീട്ടിലിരിക്കണം. അവസാനിപ്പിക്കാൻ പരിശോധന വേണ്ട. കോൺടാക്റ്റിൽ ഉള്ള ലക്ഷണമില്ലാത്തവർക്ക് ഹോം ഐസലേഷൻ വേണ്ട.\nപത്മിനി പുരസ്‌കാര സമർപ്പണം, കലാപാഠശാല, ആർട്ടിസ്റ്റ് ഡയറക്ടറി പ്രകാശനം


രഹസ്യവിവാഹം ചെയ്തത് സ്റ്റാറ്റസിന് ചേരാത്ത പെണ്ണിനെ: കൊന്നാലേ ഒഴിവാക്കാനാകൂ എങ്കിൽ അങ്ങനെയെന്ന് ഐപിഎസുകാരന്റെ ഭീഷണി - Janayugom Online\nHome / TOP NEWS / രഹസ്യവിവാഹം ചെയ്തത് സ്റ്റാറ്റസിന് ചേരാത്ത പെണ്ണിനെ: കൊന്നാലേ ഒഴിവാക്കാനാകൂ എങ്കിൽ അങ്ങനെയെന്ന് ഐപിഎസുകാരന്റെ ഭീഷണി\nPosted on October 30, 2019, 9:28 pm\nഹൈദരാബാദ്: ഐപിഎസ് കിട്ടിയതോടെ തന്നെ ഒഴിവാക്കി മറ്റൊരു വിവാഹത്തിനായി ഭർത്താവ് ശ്രമിക്കുന്നു എന്ന പരാതിയുമായി യുവതി. ഇതിനായി ഭർത്താവ് തന്നെ നിരന്തരം ഭീഷണിപ്പെടുത്തുന്നു എന്നു കാട്ടി ഹൈദരാബാദ് സ്വദേശി ബ്രിദുല ഭാവന എന്ന 28കാരി പൊലീസിന് പരാതി നൽകി. മസൂറിയിലെ ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനിൽ പരിശീലനത്തിലുള്ള ഭർത്താവ് ഭർത്താവ് വെങ്കട്ട മഹേശ്വര റെഡ്ഡി വിവാഹ മോചനം വേണമെന്നാവശ്യപ്പെട്ട് ഭീഷണിപ്പെടുത്തുന്നു എന്നാണ് ബ്രിദുലയുടെ പരാതി. ഓസ്മാനിയ സർവകലാശാലയിൽ പഠിക്കുമ്പോഴാണ് ബ്രിദുല ഭാവനയെ വെങ്കട്ട മഹേശ്വര റെഡ്ഡി പരിചയപ്പെടുന്നത്. പിന്നീട് മഹേശ്വർ പ്രണയാഭ്യർഥന നടത്തി. ഒൻപതു വർഷം നീണ്ട പ്രണയത്തിന് ഒടുവിലായിരുന്നു വിവാഹം. 2018ൽ ആണ് ബ്രിദുലയും മഹേശ്വര റെഡ്ഡിയും വിവാഹിതരായത്. ബ്രിദുല ദളിത് വിഭാഗത്തിൽപ്പെട്ട വ്യക്തി ആയതിനാൽ മാതാപിതാക്കൾ സമ്മതിക്കില്ലെന്നും സിവിൽ സർവീസ് നേടിക്കഴിഞ്ഞ് അവരോടു പറയാം എന്നായിരുന്നു മഹേശ്വർ നിലപാട്. ഇതിനാൽ യുവതി താൻ വിവാഹിതയായ കാര്യം എല്ലാവരോടും മറച്ച് വെക്കുകയായിരുന്നു.\nവിവാഹത്തിന് ശേഷം തന്റെ ഭർത്താവിനെ സാമ്പത്തികമായി ഒരുപാട് സഹായിച്ചിരുന്നു എന്നും യുവതി പരാതിയിൽ വ്യക്തമാക്കുന്നു. യുപിഎസി പരീക്ഷ വിജയിക്കുന്നതിന് മഹേശ്വറിനെ സാമ്പത്തിമായി സഹായിച്ചു. കുടുംബം പുലർത്താൻ സ്വന്തം ജോലിയിലും ഉയർച്ചയിലും വിട്ടുവീഴ്ച ചെയ്തു. യുപിഎസി വിജയിച്ചു കഴിഞ്ഞാൽ ശോഭനമായൊരു ഭാവിയുണ്ടാകുമല്ലോ എന്ന പ്രതീക്ഷയിലായിരുന്നു ഈ ത്യാഗം എന്നും യുവതി പറയുന്നു.\n2019ൽ യുപിഎസി പരീക്ഷയിൽ 126-ാം റാങ്ക് നേടിയ മഹേശ്വർ ഐപിഎസ് സ്വന്തമാക്കി. എന്നാൽ മസൂറിയിൽ പോയതിന് ശേഷം മഹേശ്വർ തന്നെ അവഗണിക്കുകയാണ്. മറ്റൊരു വിവാഹം കഴിക്കാനായി വിവാഹമോചനം വേണമെന്നാണ് ആവശ്യം. വിവാഹക്കാര്യം പുറത്തു പറഞ്ഞാൽ കൊല്ലുമെന്ന് ഭീഷണപ്പെടുത്തിയതായും ബ്രിദുല ആരോപിക്കുന്നു. ഉയർന്ന വിഭാഗത്തിൽപ്പെട്ട ഒരു പെൺകുട്ടിയെ വിവാഹം കഴിക്കാനാണ് ഇപ്പോൾ മഹേശ്വർ ശ്രമിക്കുന്നത്. അതിനായി തന്നെ ഒഴിവാക്കുകയാണ്. വകവരുത്തുമോ എന്ന് ഭയമുണ്ട്, അതിനാൽ സംരക്ഷണം അനുവദിക്കണമെന്നും ബ്രിദുല പരാതിയിൽ പറയുന്നു. ട്വിറ്ററിലൂടെ തങ്ങളുടെ വിവാഹഫോട്ടോയും സർട്ടിഫിക്കറ്റുകളും ബ്രിദുല പങ്കുവച്ചിട്ടുണ്ട്. പരാതിയുടെ അടിസ്ഥാനത്തിൽ മഹേശ്വറിനെതിരെ കേസ് രജിസ്റ്റർ ചെയ്തു.\nCouple bangalore couples\nബീഫ് വില്‍പ്പന; യുപിയിൽ ദമ്പതികളെ പൊലീസ് അറസ്റ്റ് ചെയ്തു\nSree / Mar 5\nഇന്‍ഡോറില് കെട്ടിടം തകര്‍ന്നു വീണ് പത്ത് പേര് മരിച്ചു\nട്രെയിനിന് മുകളിലൂടെ സാഹസികമായി നടക്കാന് ശ്രമം: യുവാവ് ഷോക്കേറ്റ് മരിച്ചു


'തീവണ്ടി' വൈകിയെങ്കിലും പ്രേക്ഷകര് കൈവിടില്ലെന്ന് ഉറപ്പാണ്; സംഗീതസംവിധായകന് കൈലാസ് മേനോന് സംസാരിക്കുന്നു | DoolNews\n'തീവണ്ടി' വൈകിയെങ്കിലും പ്രേക്ഷകര് കൈവിടില്ലെന്ന് ഉറപ്പാണ്; സംഗീതസംവിധായകന് കൈലാസ് മേനോന് സംസാരിക്കുന്നു\nFriday, 7th September 2018, 5:18 pm\n“ജീവാംശമായി പ്രാണനില്”….. എന്നുതുടങ്ങുന്ന തീവണ്ടിയിലെ ഗാനത്തോളം ഹിറ്റായ ഒരു ഗാനവും സമീപകാലത്ത് മലയാളത്തില് ഉണ്ടായിട്ടില്ല. കൊച്ചുകുട്ടികള് മുതല് പ്രായമായവര് വരെ തീവണ്ടിയിലെ ഗാനങ്ങള് മൂളി നടക്കുന്നു. ഈ ഗാനങ്ങള് ഹിറ്റായതിന് പിന്നില് കൈലാസ് മേനോന് എന്ന് യുവ സംഗീത സംവിധായകന്റെ പങ്ക് വളരെ വലുതാണ്.\nചില കാരണങ്ങളാല് തീവണ്ടി “ഓടിയെത്താന്” വൈകിയെങ്കിലും ചിത്രത്തെ പ്രേക്ഷകര് ഏറ്റെടുക്കുമെന്ന് തന്നെയാണ് കൈലാസിന്റെ വിശ്വാസം. ചിത്രത്തെ കുറിച്ചും തന്റെ സംഗീത ജിവിതത്തെ കുറിച്ചുമെല്ലാം ഡൂള്‍ന്യൂസിനോട് മനസ്തുറക്കുകയാണ് കൈലാസ് മേനോന്\n“തീവണ്ടി” ഇത്തിരി വൈകിയാണെങ്കിലും ഓടിയെത്തിയിരിക്കുകയാണ്, ചിത്രത്തിലെ ഗാനങ്ങള് എല്ലാം റിലീസിന് മുമ്പ് തന്നെ ഹിറ്റുമാണ്, എന്തൊക്കെയാണ് പ്രതീക്ഷകള് ?\nനല്ല ആത്മവിശ്വാസമുണ്ട് ഇപ്പോള്. കാരണം സിനിമ കണ്ടതിന് ശേഷമാണ് നമ്മള് പശ്ചാത്തല സംഗീതം ചെയ്യുന്നത്. ഒരു പ്രേക്ഷകന് എന്ന നിലയില് എന്നെയും വളരെ രോമാഞ്ചം കൊള്ളിച്ച സിനിമയാണ് ഇത്. ഞാന് പ്രവര്‍ത്തിച്ച സിനിമയാണെന്ന് കരുതാതെ വളരെയേറെ ആസ്വദിച്ച് സംഗീതം ചെയ്ത സിനിമയാണിത്. ഇതൊരു ഫണ് മൂവിയാണ്. ആ ഒരു ടീം തന്നെ ഫ്രണ്ടിലി ആയിട്ടുള്ളതാണ്.\nഒരു ഫ്രണ്ട്‌സ് ടീം തന്നെയാണ് ഈ സിനിമ ചെയ്യുന്നത്. സിനിമയിലെ നായകനായ ടൊവിനോ ആ ഫ്രണ്ട് ലിസ്റ്റില് ഉള്ളതാണ്. ഒരു സിനിമ എന്നതിനേക്കാളുപരി അതിന്റെ ഒരു വൈബ് ആക്ഷന് ഓരോ രംഗത്തും നിറഞ്ഞു നില്‍ക്കുന്നുണ്ട്. അതുകൊണ്ട് തന്നെ വലിയൊരു പ്രതീക്ഷയാണ് പടത്തില്.\nജീവാംശമായി എന്ന ഗാനം ഒരു കോടിയിലധികം ആളുകളാണ് കേട്ടത്, ഗാനം ഇത്തരത്തില് ആളുകള് ഏറ്റെടുക്കുമെന്ന് കരുതിയിരുന്നോ ?\nജീവാംശമായി എന്ന പാട്ട് ഇത്രത്തോളം പ്രേക്ഷകര് ഏറ്റെടുക്കുമെന്ന് പ്രതീക്ഷിച്ചില്ല. ഒന്നേമുക്കാല് കോടി ആളുകളാണ് ഈ പാട്ട് കണ്ടത്. എനിക്കി പണ്ട് മുതലേ ആത്മാര്‍ത്ഥമായി നല്ല പാട്ടുകള് ചെയ്യണമെന്ന ഭയങ്കരമായ ആഗ്രഹമുണ്ടായിരുന്നു. അതായത് തൊട്ട് മുന്‍പ് ഹിറ്റായ പാട്ട് ഇത്തരത്തിലാണ് അതുകൊണ്ട് ആ ട്രന്റ് നഷ്ടമായി എന്ന് പറയുന്നതിലുപരി നമ്മള് ചെയ്യുന്ന പാട്ടുകള് നല്ല പാട്ടുകളായിരിക്കണം.\nവര്‍ഷങ്ങള് കഴിഞ്ഞാലും നമ്മുടെ പാട്ടിനെക്കുറിച്ച് സംസാരിക്കണം എന്ന ആഗ്രഹമൊക്കെ ഉണ്ട്. പക്ഷേ ഈ ഒരു കാര്യത്തില് കഴിഞ്ഞ പത്ത് വര്‍ഷത്തെ പാട്ടുകള് എടുത്തു കഴിഞ്ഞാല് അത് ഇത്തരത്തില് ഉള്ള പാട്ടുകളാണെന്ന് പറയാന് കഴിയില്ല. കുറെക്കൂടെ വെസ്‌ന്റേണ് ഫീല് ഓറിയന്റഡ് ആയിട്ടും വളരെ ഹാപ്പി,പ്ലസ്ന്റ് ഫീല് ആയിട്ടുള്ള പാട്ടുകളാണ് ഉള്ളത്.\nഎനിക്ക് തോന്നിയിട്ടുള്ളത് വിവിധ തരത്തിലുള്ള ഇമോഷന്‍സിനെക്കാളുപരി സന്തോഷം എന്ന ഒരൊറ്റ ഇമോഷന്‍് മാത്രമാണ് പലപ്പോഴും എല്ലാ പാട്ടുകളിലും ഫീല് ചെയ്യാറുള്ളത്. ഞാനൊക്കെ എ.ആര്.റഹ്മാന്, ഇളയരാജ, ഔസേപ്പച്ചന് സര്, രവീന്ദ്രന് മാഷ്, ശരത് സര് എന്നിവരുടെ പാട്ടുകള് കേട്ടാണ് വളര്‍ന്നത്. അതുകൊണ്ട് തന്നെ എന്റെ ഉള്ളിലുള്ള മെലഡീസെന്‍സ് എന്ന് പറഞ്ഞാല് അങ്ങനെ ഉള്ളതാണ്.\nഭയങ്കരമായിട്ടുള്ള ഹൃദയസ്പര്‍ശിയായ പാട്ടുകള് ഇഷ്ടപ്പെടുന്ന ഓരാളാണ് ഞാന്. വെറുതെ ഒരു “ഹാപ്പി, ഹാപ്പി” പാട്ടുകളേക്കാള് അങ്ങനെ ഒരു പാട്ടാണ് ഞാന് ആഗ്രഹിക്കുന്നത്. പിന്നെ നമ്മള് അങ്ങനെ ഒരു പാട്ട് ചെയ്താല് അത് ഇപ്പോഴത്തെ രീതിയിലുള്ള ആളുകള്‍ക്ക് ഇഷ്ട്‌പ്പെടുമോ, അല്ലെങ്കില് ഇപ്പോഴത്തെ ട്രെന്റ് എന്നുള്ള നിലയ്ക്ക് ഇത് മാറി നില്‍ക്കുമോ എന്നുള്ള സംശയമുണ്ടായിരുന്നു. അതിന് കാരണം പാട്ട് ചെയ്ത സമയത്ത് സംവിധായകന് ഇഷ്ടപ്പെട്ടെങ്കിലും ബാക്കിയുള്ള ആളുകള്‍ക്ക് ഇഷ്ട്‌പ്പെട്ടിരുന്നില്ല. ഷൂട്ടിന്റെ സമയത്ത് പാട്ട് മാറ്റണം എന്ന് പറഞ്ഞ് ബഹളമായിരുന്നു. ഇങ്ങനെയുള്ള പാട്ടുകളും ഇത്തരത്തിലുള്ള വരികളും ഇക്കാലത്ത് ആരെങ്കിലും കേള്‍ക്കുമോ എന്നൊക്കെ പലരും പറഞ്ഞു. പാട്ടൊന്ന് മാറ്റിപ്പിടിച്ചൂടെ സീനുകളായൊന്നും സാമ്യം ആകുന്നില്ലെന്നും പറഞ്ഞു.\nഎന്നാല് അവിടെ നമ്മുടെ ആത്മവിശ്വാസവും സംവിധായകന്റെ പിന്തുണയും അവര് നമ്മളില് അര്‍പ്പിച്ച വിശ്വാസവും എല്ലാംകൊണ്ടാണ് അവസാന നിമിഷം ഈ പാട്ട് തന്നെ മതി എന്ന് പറയുന്നത്. അതില് സംവിധായകനോട് ഞാനൊരു കാര്യം പറഞ്ഞിരുന്നു. നമ്മുടെ സിനിമ ചെയ്യുന്നവരുടെ പ്രശ്‌നം എന്ന് പറയുന്നത് നമ്മള് പ്രേക്ഷകരെ വല്ലാതെ തെറ്റിദ്ധരിക്കുന്നുണ്ട്.\nആസ്വദിക്കുന്നവര്‍ക്ക് ഇതാണ് വേണ്ടത് കേള്‍ക്കുന്നവര്‍ക്ക് ഇതാണ് വേണ്ടതെന്ന് നമ്മള് അങ്ങ് തീരുമാനിക്കും. എന്നാല് കേള്‍ക്കുന്ന ആളുകള് ഓപ്പണ് ടു എനിത്തിംഗ് എന്ന രീതിയിലാണ്. അതില് നല്ല പാട്ടുകള് കേള്‍ക്കാന് ഇഷ്ടപ്പെടുന്നവരാണ്. അപ്പോള് അങ്ങനെ ആദ്യമേ ജഡ്ജ് ചെയ്യരുത്. നമുക്ക് നല്ലത് എന്ന് തോന്നുന്നത് ചെയ്യുക ബാക്കി വരുന്നിടത്ത് വച്ച് കാണാം എന്ന രീതിയില് വിടുക.\nപിന്നെ എല്ലാ ജനറേഷന്റെയും അടുത്ത് ഇത് എത്തുമോയെന്ന് സംശയം ഉണ്ടായിരുന്നു. കാരണം ഇതിനപ്പുറത്തുള്ള പാട്ടുകള് ഒരു 30 വയസ്സായിട്ടുള്ള ആളുകളിലും എത്തുമെന്ന് നമുക്കറിയാം. കാരണം അവരുടെ ഓര്‍മ്മകളിലൂടെയാണല്ലോ അത്തരം പാട്ടുകള് വരുന്നത്. പക്ഷേ യുവാക്കളില് അത് എത്രത്തോളം എത്തുമെന്ന് സംശയമായിരുന്നു. എന്നാല് പാട്ട് ഇറങ്ങിക്കഴിഞ്ഞത് തൊട്ട് രണ്ട് മൂന്ന് മാസം പ്രായമുള്ള കുട്ടികള് മുതല് പ്രായമുള്ള ആളുകള് വരെ പാട്ടിനെ മനസ്സറിഞ്ഞ് സ്വീകരിച്ചു എന്ന പോസ്റ്റീവായിട്ടുള്ള മറുപടികളാണ് വന്നത്. അതുകൊണ്ട് തന്നെ വളരെയേറെ സന്തോഷവുമുണ്ട്.\nപൊതുവേ സംഗീതത്തിന് അനുസരിച്ച് വരികള് എഴുതിച്ചേര്‍ക്കുന്ന രീതിയാണ് പലപ്പോഴും കാണാറുള്ളത്. ഇത്തരത്തില് സംഗീതത്തിന് അനസരിച്ച് വരികള് ഒപ്പിക്കുന്നതിനോട് എന്താണ് അഭിപ്രായം ?\nനമുക്കുള്ളില് വരുന്ന വരികള് ഒരുപാട് അതിനെ ആശ്രയിച്ചിരിക്കും. വളരെ കഴിവുള്ള ആളുകളാണ്. അപ്പോള് സംഗീത സംവിധായകന്റെയും പടം ചെയ്യുന്ന സംവിധായകന്റെയും ഇടപെടലുകള് ഭയങ്കരമായിട്ട് വരികളില് ഉണ്ടാകും. അപ്പോള് അവരുടെ ഒരു സെന്‍സ് എത്രത്തോളമുണ്ട് എന്നതിനെ ആശ്രയിച്ചിരിക്കും ഒരു പാട്ടിന്റെ വരികള് നന്നാവുകയെന്നത്.\nഎന്റെ വ്യക്തിപരമായ ഇടപെടല് വരികള് നന്നായിരിക്കണമെന്നതാണ്. എന്തെങ്കിലും വരികള് ചേര്‍ത്തുണ്ടാക്കുന്ന പാട്ടുകള് എനിക്ക് ഇഷ്ടപ്പെടാറില്ല, ചിലപ്പോള് അതിന്റെ സംഗീതം നല്ലതായിരിക്കും. പക്ഷേ വരികള് ആസ്വദിക്കാന് പറ്റുന്ന രീതിയിലുള്ളതായിരിക്കില്ല. അതിന്റെ അര്‍ത്ഥം പോലും മനസ്സിലായെന്ന് വരില്ല. അങ്ങനെ ആവരുത് എന്റെ പാട്ടുകള് എന്നൊരു നിര്‍ബന്ധം എനിക്കുണ്ടായിരുന്നു. ഒരു പാട്ട് നമ്മള് കേള്‍ക്കുമ്പോള് നമുക്ക് മനസ്സിലാകണം. കേള്‍ക്കുന്നവര്‍ക്ക് ആസ്വാദ്യകരമായിരിക്കണം.\nചിത്രത്തിലെ ഏറ്റവും ഹിറ്റായ ഗാനമാണ് ജീവാംശമായി ഈ ഗാനത്തിന്റെ പിറവി എങ്ങിനെയായിരുന്നു ?\nഹരിനാരായണന് ഈ പാട്ടിന്റെ സംഗീതം കിട്ടിയപ്പോള് എന്നെ വിളിച്ചിട്ട് പറഞ്ഞു ഞാന് ഇപ്പോള് തന്നെ വരികള് എഴുതാന് പോവുകയാണെന്ന്. 10-15 മിനിറ്റിനിടയില് തന്നെ ആദ്യ വരി എഴുതി തന്നു. ജീവാംശമായി എന്ന് തുടങ്ങുന്നതായിരുന്നു ആ വരി. ആദ്യം തന്നെ എനിക്കും സംശമായി. കാരണം, ജീവാംശമായി എന്ന വാക്ക് അധികമാരും കേട്ടിട്ടില്ലാത്തതാണ്.\nജീവന് എന്ന വാക്കും ജീവന്റെ അംശമായി എന്ന വാക്കുകളുമാണ് കേട്ടിട്ടുള്ളത്. എന്നാല് ജീവാംശമായി എന്ന് കൂട്ടിച്ചേര്‍ത്ത വാക്ക് കേട്ടിട്ടില്ല. മാത്രവുമല്ല നമ്മള് ആ പാട്ടിന് സംഗീതം ചെയ്യുമ്പോള് ആ ഒരു ശബ്ദമായിരുന്നില്ല ഉദ്ദേശിച്ചിരുന്നത്. ആദ്യം ആ വരി ഉള്‍ക്കൊള്ളാന് പറ്റിയില്ലെങ്കിലും ഒന്ന് രണ്ട് വട്ടം മൂളി നോക്കിയപ്പോള് അതിന്റെ അര്‍ത്ഥം, അതായത് “ജീവന്റെ അംശമായി താനെ നീയെന്നില് കാലങ്ങള് മുന്നെ വന്നൂ” എന്ന് പറയുമ്പോള് തന്നെ എത്ര വര്‍ഷങ്ങളായി ആഴത്തിലുള്ള ബന്ധമാണെന്ന് ആ വരികളില് കിട്ടി.\nആ പാട്ട് ഇറങ്ങുന്നതിന് തലേദിവസം വരെ പല പല അഭിപ്രായങ്ങളാണ് വന്നുകൊണ്ടിരുന്നത്. വരികള് മാറ്റണം എന്ന രീതിയിലൊക്കെ. കൂറേ പേര് പൈങ്കിളിയാണെന്ന് വരെ പറഞ്ഞിട്ടുണ്ട്. നമുക്ക് പൈങ്കിളിയാണെന്ന് അനുഭവപ്പെടുന്നത് ഇപ്പോഴത്തെ രീതിയിലുള്ള പാട്ടുകള് കേട്ട് ശീലിച്ചതുകൊണ്ട് ഇങ്ങനെയുള്ള നല്ല വരികള് വരുമ്പോള് അത് പെട്ടെന്ന് ഉള്‍ക്കൊള്ളാന് പറ്റില്ല.\nകാല്‍പ്പാടുതേടിയലഞ്ഞു ഞാന് എന്നൊക്കെ പറയുമ്പോള് അത് പൈങ്കിളിയല്ല, അതിന് കവിതയുടെ ഭംഗിയാണ് വരുന്നത്. ഒരുപാട് അഭിപ്രായ വ്യത്യാസങ്ങള് വന്നപ്പോള് സംവിധായകന് തന്ന ആത്മവിശ്വാസത്തിന്റെ പുറത്താണ് പാട്ട് ഇറങ്ങുന്നത്. വ്യത്യസ്തമായൊരു സംഗീതം നമ്മള് കൊണ്ട് വരുമ്പോള് അത് ഇഷ്ടപ്പെട്ടാല് ഇഷ്ടപ്പെട്ടു എന്ന ഉറപ്പിച്ചു പറയുന്നവരാകണം. അല്ലാതെ പാട്ട് ഇഷ്ടപ്പെട്ടു പക്ഷേ വരികള് അങ്ങനെ മാറ്റിക്കൂടെ എന്നൊക്കെ പറയുന്നതില് ഒര്‍ത്ഥവുമില്ല.\nപക്ഷേ ഒരു സമയത്ത് മാത്രമാണ് സംവിധായകന് കേട്ട ഉടനെ തന്നെ ഇതല്ലടാ നമ്മുടെ ഫീല് എന്നു പറഞ്ഞതുകൊണ്ട് ചെറിയ രീതിയിലുള്ള വ്യത്യാസം വരുത്തിയിരുന്നു. പിന്നീട് അദ്ദേഹം എന്റെ രീതിയില് തന്നെ വിട്ടു. അതിന് മുന്‍പേ ഒരു അഭിമുഖത്തില് വിദ്യാസഗറിനോട് ചോദിച്ച ചോദ്യം എന്റെ ശ്രദ്ധയില്‍പ്പെട്ടിരുന്നു.\nഎങ്ങനെയാണ് ലാല്‍ജോസിന്റെ കൂടെ വര്‍ക്ക് ചെയ്യുമ്പോള് മാത്രം ഇത്രയും മനോഹരമായ പാട്ട് വരുന്നതെന്ന്. ലാല്‍ജോസ് അത്രയധികം പാട്ടുകളില് സ്വാധീനം ചെലുത്തുന്നുണ്ടോ എന്ന ചോദ്യത്തിന് വിദ്യാസാഗര് നല്‍കിയ മറുപടി ലാല്‍ജോസ് എന്ന വ്യക്തി അത്രയും സ്വാതന്ത്യം തരുന്നുണ്ട്. അത്രയും സ്വാതന്ത്യം നമുക്ക് അവര് തരുമ്പോള് നമ്മള് ചെയ്യുന്ന ജോലിയിലും നമ്മള് ആ പ്രാധാന്യം കൊടുക്കും.\nഈ സിനിമ പേരിനെ അന്വര്‍ത്ഥമാക്കുമ്പോലെ ഒരു പാട് പ്രാവശ്യം ലേറ്റ് ആയിട്ടാണ് വരുന്നത്, റിലീസ് പലപ്രാവശ്യം മുടങ്ങിയത് ആശങ്കയിലാഴ്ത്തിയിരുന്നോ ?\nനമ്മള് വിചാരിച്ച പല കാരണങ്ങള് കൊണ്ടല്ല ഈ സിനിമ ഇത്രയും വൈകിയത്. നമ്മുടെ കയ്യില് നില്‍ക്കാത്ത കുറേ കാരണങ്ങള് കൊണ്ടാണ് ഇത്തരത്തില് റിലീസുകള് മാറ്റി വയ്‌ക്കേണ്ടി വന്നത്. ചിലപ്രശ്നങ്ങള് കാരണം ആദ്യം വൈകിയത്. പിന്നീട് പ്രളയം വന്നപ്പോള് ഓണത്തിന് ഇറക്കാന് പറ്റിയില്ല. അങ്ങനെ പല കാരണങ്ങളും ഉണ്ട്.\nവ്യക്തിപരമായി നോക്കുകയാണെങ്കില് സിനിമ വൈകിയെങ്കിലും എനിക്ക് ആശങ്കയുണ്ടായിരുന്നില്ല. കാരണം അത് എപ്പോഴായാലും റിലീസ് ആവും എന്നും അത് പ്രേക്ഷകര് ഏറ്റെടുക്കുമെന്നും എനിക്ക് പൂര്‍ണ ബോധ്യമുണ്ട. എന്നാല് ഈ സിനിമയില് പ്രവര്‍ത്തിച്ച പലര്‍ക്കും അതില് ഭയങ്കര വിഷമം ഉണ്ടായിരുന്നു. ചോദിക്കുന്നവരോട് എന്ത് പറയണമെന്ന് അറിയില്ല എന്നൊക്കെയുള്ള അവസ്ഥ.\nഇപ്പോള് അത് കറങ്ങി തിരിഞ്ഞ് കൃത്യമായ സമയത്താണ് വന്ന് നില്‍ക്കുന്നത്. ജൂണ് 29 ന് ഇറങ്ങാനായിരുന്നു ഉദ്ദേശിച്ചിരുന്നത്. എന്നാല് മറഡോണ ഇറങ്ങുന്നതിനാല് ആ തിയ്യതി പിന്നെയും മാറ്റുകയായിരുന്നു. പ്രളയം ഒരുപാട് സിനിമയെ അത് ബാധിച്ചിട്ടുണ്ട്. എനിക്ക് തോന്നുന്നു ശരിക്കും സിനിമ ഇറങ്ങാനുള്ള ശരിയായ ടൈം ഇത്തന്നെയാണെന്ന്.\nസംവിധായകനെ സംബന്ധിച്ചിടത്തോളം സിനിമ ഇറങ്ങുക എന്നതിലാണല്ലോ കാര്യം, അത് വൈകുമ്പോള് കൂടുതള് പ്രയാസം തോന്നും. ടൊവിനോയെ സംബന്ധിച്ച് ഈ പടത്തിന് വേണ്ടിയാണ് മറഡോണ ആദ്യം മാറ്റിവച്ചത്. പിന്നീട് മറഡോണയും ഇറങ്ങിയില്ല, തീവണ്ടിയും ഇറങ്ങിയില്ല. അവരെ സംബന്ധിച്ച് നോക്കുമ്പോള് വളരെ സങ്കടമുണ്ടാക്കുന്ന കാര്യമാണ്. ഇനി അതിനെപ്പറ്റി പറഞ്ഞിട്ട് കാര്യമില്ലല്ലോ.\nആകെയുള്ളൊരു വിഷമം ജീവാംശമായി എന്ന പാട്ട് വന് ഹിറ്റായ ആ ഒരു ആഴ്ച തന്നെ സിനിമ ഇറക്കാന് പറ്റിയിരുന്നെങ്കില് അതിന്റെ ഒരു പ്രതിഫലനം സിനിമയിലേക്ക് ആളുകളെ ആകര്‍ഷിക്കുന്നതിന് പ്രധാനകാരണമായേനെ. അത് നഷ്ടപ്പെട്ടു പോയതിന്റെ സങ്കടം ഉണ്ടായിരുന്നു. പക്ഷേ അതിന് പകരമായിരിക്കാം ടൊവിനോയ്ക്ക് ഇപ്പോള് ലഭിക്കുന്ന പിന്തുണ.\nഇതിന് മുമ്പുള്ള വര്‍ക്കുകള് ഏതൊക്കെയായിരുന്നു ?\nകഴിഞ്ഞ 10 വര്‍ഷമായി പരസ്യങ്ങള് ചെയ്യുന്നതിലായിരുന്നു എന്റെ ശ്രദ്ധ, ആയിരത്തിലേറെ പരസ്യങ്ങള് ഞാന് ചെയ്തിട്ടുണ്ട്. അതിനിടയിലാണ് 2011ല് പകര്‍ന്നാട്ടം എന്നൊരു സിനിമയാണ് ചെയ്യുന്നത്. പകര്‍ന്നാട്ടത്തിന് പശ്ചാത്തലസംഗീതമാണ് ചെയ്തത്.\nജയരാജ് സര് സംവിധാനം ചെയ്ത് നല്ലൊരു സിനിമയായിരുന്നു അത്. എന്നാല് ഒരു അവാര്‍ഡ് എന്ന നിലയ്ക്ക് ആ സിനിമ അധികം ശ്രദ്ധിക്കപ്പെട്ടില്ല. പിന്നീട് 2013 ലാണ് സ്റ്റാറിംഗ് പൗര്‍ണ്ണമി എന്ന സിനിമയാണ് ഒരു ബ്രെയ്ക്ക് എന്ന നിലയ്ക്ക് ആദ്യം വരേണ്ടിയിരുന്ന പടം. കാരണം അതില് നാലഞ്ച് പാട്ടുകള് ഉണ്ടായിരുന്നു. എല്ലാപാട്ടുകളും വര്‍ക്ക് ഔട്ട് ആകുന്ന നല്ല പോസിറ്റിവിറ്റിയുളള പാട്ടുകളായിരുന്നു.\nഎന്റെ ഫ്രണ്ട്‌സ് പോലും പറഞ്ഞിരുന്നത് ഈ പാട്ടിനേക്കാള് ശ്രദ്ധിക്കപ്പെടുന്ന പാട്ടുകളായിരുന്നു സ്റ്റാറിംഗ് പൗര്‍ണ്ണമി എന്ന സിനിമയിലേത് എന്ന്. പക്ഷേ നിര്‍ഭാഗ്യവശാല് ആ സിനിമയുടെ പകുതി ഷൂട്ടിംഗ് കഴിഞ്ഞതിന് ശേഷം നിന്നു പോവുകയായിരുന്നു. തീവണ്ടിയിലാണ് ആദ്യമായിട്ട് പാട്ട് എന്ന നിലയ്ക്ക് ഇറങ്ങാന് പോകുന്നത്.\nഎങ്ങിനെയാണ് സംഗീതമേഖലയിലേക്ക് കടന്നുവരുന്നത് ?\nഞാന് ഈ രംഗത്ത് തുടങ്ങാന് ആഗ്രഹിച്ചത് 2002-2003 കാലഘട്ടമായിരുന്നു. ആക്കാലത്തൊക്കെ മക്കളെ എഞ്ചിനീയറും ഡോക്ടറും ആക്കുന്നതിലായിരുന്നു മാതാപിതാക്കള്‍ക്ക് കൂടുതല് ശ്രദ്ധ ഉണ്ടായിരുന്നത്. ഞാന് പഠിക്കുന്ന കാലത്ത് ഈ രംഗത്തേക്കാണ് വരുന്നതെന്ന് പറഞ്ഞപ്പോള് ഒരുപാട് എതിര്‍പ്പുകള് ഉണ്ടായിരുന്നു. പക്ഷേ എല്ലാവരെയും ബോധ്യപ്പെടുത്താന് ശ്രമിച്ചു. അതുപോലെ തന്നെ ഞാന് 11ാം ക്ലാസ്സില് പഠിക്കുന്ന സമയത്ത് 16ാം വയസ്സില് ആദ്യമായി മ്യൂസിക് ആല്‍ബം സംവിധാനം ചെയ്തു.\nസ്വന്തമായി പൈസ ഇറക്കി സ്വയം ചെയ്ത് ഒരു പ്രൊജക്ടായിരുന്നു അത്. ആ പ്രായത്തില് അത് വലിയ വാര്‍ത്തയൊക്കെ ആയിരുന്നു. അന്ന് ആ ആല്‍ബം ചെയ്യുന്ന സമയത്ത് ഞാന് തീരുമാനിച്ചു ഇത് തന്നെയാണ് ഞാന് തിരഞ്ഞെടുക്കാന് പോകുന്ന ഫീല്‍ഡ്.\nപിന്നെ വീട്ടുക്കാര്‍ക്കും ഒരു വിശ്വാസമൊക്കെ വന്നു. അവന് ആ രംഗത്തേക്ക് തന്നെ പൊക്കോട്ടെ എന്നതില് വീട്ടുക്കാരും പിന്തുണച്ചു. അന്നൊക്കെ സംഗീതം ചെയ്യുമ്പോള് വളരെ എളുപ്പമാണെന്നാണ് വിചാരം. കാരണം ഒരു പണിയും ഇല്ലാത്ത സമയത്ത് ഇതൊക്കെ ചെയ്യുമ്പോള് നമുക്ക് ഭയങ്കര വിശ്വാസമായിരിക്കും. പക്ഷേ ഇതില് കൂടുതല് പഠിക്കാനായിട്ട് വിഷ്വല് കമ്മ്യൂണിക്കേഷനും സൗണ്ട് എഞ്ചിനീയറിങ് എല്ലാം കൂടുതല് പഠിക്കാന് തുടങ്ങി.\nകാര്യങ്ങളിലേക്ക് എത്തിയപ്പൊഴാണ് മനസ്സിലാകുന്നത് നമ്മള് വിചാരിക്കുന്ന പോലെയല്ല ഒരുപാട് പരിജ്ഞാനം വേണം എന്നാല് മാത്രമേ നമുക്ക് പിടിച്ച് നില്‍ക്കാന് കഴിയൂ എന്ന്. അങ്ങനെ ഒരു പാട്ടും ഒരു ആല്‍ബവും ചെയ്യാന് പറ്റി. പക്ഷേ അത് കഴിഞ്ഞ് വരുന്ന പ്രൊജക്ട് ചെയ്യുക എന്നതാണ് അതിലും വലിയ വെല്ലുവിളി. അതിന് നല്ല അനുഭവ പരിജ്ഞാനം വേണമെന്ന് മനസ്സിലാക്കിയതിന് ശേഷമാണ്\nതീവണ്ടി ഒരു പൊളിറ്റിക്കല് സറ്റയര് ആണ്, അപ്പോള് ഇത്തരത്തില് ഒരു സിനിമയ്ക്ക് സംഗീതം ചെയ്യുമ്പോള് നേരിട്ട വെല്ലുവിളി എന്തെല്ലാമായിരുന്നു ?\nഅത് വളരെ വലിയൊരു വെല്ലുവിളിയാണ്. കാരണം ഒരു സംഗീത സംവിധായകന് എന്ന നിലയില് നമ്മള് പ്രണയത്തിനായിട്ടുള്ള പാട്ടുകള് സംഗീതം ചെയ്യും, ഫാസ്റ്റ് സോഗുകള് സംഗീതം ചെയ്യും. എന്നാല് തമാശയ്ക്ക് ഒരു പാട്ട് സംഗീതം ചെയ്യാന് പറഞ്ഞാല് അത് നമുക്ക് ചെയ്യാന് കഴിയില്ല. കാരണം തമാശപോലുളള കാര്യങ്ങള്‍ക്ക് ഒരിക്കലും പശ്ചാത്തലസംഗീതം ചെയ്യുന്നതിനുള്ള അവസരങ്ങള് ഉണ്ടാക്കുന്നത് കുറവാണ്.\nഇത്രയും വര്‍ഷം നമ്മള് പലകാര്യങ്ങള് ചെയ്തിട്ടുണ്ടെങ്കിലും ഈ രീതിയിലുള്ളത് ആദ്യമായിട്ടായിരുന്നു. അതിലെ വേറൊരു കാര്യം രാഷ്ട്രീയമായിട്ടുള്ള ഒരു ആക്ഷേപഹാസ്യമാണ് പക്ഷേ ചളിക്കോമഡിയല്ല. അപ്പോള് മ്യൂസിക്കില് അത് കൊണ്ട് വരുകയെന്ന് പറയുന്നത് അതിനേക്കാള് കഷ്ടമാണ്. തമാശ രംഗം നടക്കുമ്പോള് തമാശ രീതിയില് തന്നെ മ്യൂസിക് ചെയ്താല് അത് വിജയിച്ചെന്ന് വരില്ല. അതിന് പകരം ഒരു പ്രത്യേക ലൈനില് തന്നെ പോകുന്ന മ്യൂസിക് ആയിരിക്കണം.\nഒന്ന് പിടിവിട്ട് കഴിഞ്ഞാല് അതിന്റെ ശബ്ദരീതി തന്നെ മാറിപ്പോയാല് ചളി കോമഡിക്ക് സംഗീതം നല്‍കിയപോലെ ആയിപ്പോകും. അത് വലിയൊരു വെല്ലുവിളിയായിരുന്നു. എന്നാല് ആ വെല്ലുവിളിക്ക് കൂടെ നിന്നത് സംവിധായകനാണ്.\nസംവിധായകന് വളരെ കൃത്യമായി പറഞ്ഞിരുന്നു, മറ്റ് രീതിയിലുള്ള ചളി മ്യൂസിക്കുകള് ഒന്നും വേണ്ട. ആവശ്യം ഉള്ള സ്ഥലങ്ങളില് മാത്രം മ്യൂസിക് മതി. നിനക്ക് അതിനുള്ള എല്ലാ സ്വാതന്ത്ര്യവുമുണ്ട്, ആവശ്യമുള്ള സ്ഥലങ്ങളില് പ്രധാന്യം നല്‍കുക ബാക്കിയുള്ള സ്ഥലങ്ങളില് തമാശ രംഗം നടക്കുന്നതിന്പിന്നാലെ പോകാന് നില്‍ക്കണ്ട എന്ന്. സംവിധായകന് തന്നെ ധൈര്യപൂര്‍വ്വം എടുത്ത തീരുമാനത്തില് നിന്നുമാണ് എനിക്ക് അതേ രീതിയില് കൊണ്ടുപോകാന് കഴിഞ്ഞത്.\nഞാനൊരു നല്ല സംഗീതസംവിധായകനൊക്കെ ആയിരിക്കും. പക്ഷേ സംവിധായകന് പറയാണ് ഇയാള് വന്ന് വീഴുമ്പോഴും, ആള് വന്ന് തറയില് നില്‍ക്കുമ്പോഴും ഒരു ചളി മ്യൂസിക് വേണമെന്ന് പറയാണെങ്കില് നമുക്കൊന്നും ചെയ്യാന് പറ്റില്ല. അത് ചെയ്ത് കൊടുക്കാനെ നമുക്ക് കഴിയുള്ളൂ. ഈ പ്രൊജക്ടില് ഉണ്ടായ ഗുണം അതാണ്.\nകൈലാസിന്റെ പുതിയ പ്രോജക്റ്റുകള് ഏതൊക്കെയാണ് ?\nഒന്നു രണ്ട് പ്രോജക്റ്റുകള് ഇപ്പോള് ചര്‍ച്ചയിലാണ്. പിന്നെ തീവണ്ടിയിലെ ഗാനങ്ങള് എല്ലാം പ്രേക്ഷകര് ഏറ്റെടുക്കുമെന്നാണ് എന്റെ വിശ്വാസം. ഈ സമയത്ത് ഞാന് കുറച്ച് സെലക്റ്റീവ് ആയിട്ടാണ് പ്രോജക്റ്റ് തെരഞ്ഞെടുക്കുന്നത്. സിനിമ റിലീസ് ചെയ്ത ശേഷം പുതിയ വര്‍ക്കുകള് ഏറ്റെടുക്കാം എന്നാണ് തീരുമാനം.


ലക്കിടി-പാമ്പാടി പാലം അപകടഭീഷണിയില്\nWed Jan 16 2019 07:47:14 GMT+0530 (IST)\nkasim kzm2018-09-20 04:54:14.0\nപത്തിരിപ്പാല: രണ്ടു ജില്ലകളെ ബന്ധിപ്പിക്കുന്ന ഒരു നൂറ്റാണ്ടു പഴക്കമുള്ള പാലം തകര്‍ച്ചയിലേക്ക് നീങ്ങുമ്പോഴും ബന്ധപ്പെട്ടവര്‍ക്ക് കുലുക്കമില്ല. പാലക്കാട്, തൃശ്ശൂര് ജില്ലകളെ തമ്മില് ബന്ധിച്ചിരുന്ന ലക്കിടി-പാമ്പാടി പാലമാണ് കാലപ്പഴക്കത്തിലും അധികൃതരുടെ അവഗണനയിലും തകര്‍ച്ചയിലേക്കു നീങ്ങുന്നത്. നൂറ്റാണ്ടു പഴക്കമുള്ള പാലത്തിലൂടെ വാഹനങ്ങള് പോകുമ്പോള് പാലത്തിനു ശക്തമായ കുലുക്കമുള്ളതിനാല് യാത്രക്കാരും ഭീതിയിലാണ്. ഭാരതപ്പുഴയ്ക്കു കുറുകെ നിര്‍മ്മിച്ചിട്ടുള്ള ഈ പാലം തകര്‍ച്ചയിലായിട്ട് കാലങ്ങളേറെയായി. തല്‍സ്ഥിതി തുടര്‍ന്നാല് ഏതുനിമിഷവും പാലം തകര്‍ന്നു വന് ദുരന്തമുണ്ടാകുമെന്ന ഭീതിയിലാണ് പ്രദേശവാസികളും ഇതുവഴി യാത്ര ചെയ്യുന്നവരും.\nഇതേ പാലത്തോടു ചേര്‍ന്നാണു ലക്കിടി -പാമ്പാടി തടയണയുമുള്ളത്. കാലപ്പഴക്കമുള്ള പാലത്തിന്റെ ചില തൂണുകള്‍ക്കും കേടുപാടു സംഭവിച്ചിട്ടുള്ളതിനാല് അപകടസാധ്യത ഏറെയാണ്. കഴിഞ്ഞവര്‍ഷം പാലത്തിന്റെ തൂണുകളുടെ ബലക്ഷയം പരിശോധിക്കാനും അറ്റകുറ്റപ്പണികള് നടത്താന് അധികൃതര് തയ്യാറായിരുന്നു.\nചില സാങ്കേതിക കാരണങ്ങളാല് പദ്ധതി ഉപേക്ഷിക്കുകയായിരുന്നു. തടയണയിലെ വെള്ളമൊഴുക്കിക്കളഞ്ഞാല് മാത്രമേ പാലത്തിന്റെ തൂണുകള് പരിശോധിക്കാനാവൂ.\nഇത്രയും വെള്ളമൊഴിക്കിക്കളയുന്നതു പ്രദേശത്തെ കുടിവെള്ളവിതരണത്തെയും പ്രതിസന്ധിയിലാക്കും. മഴക്കാലത്ത് ശക്തമായ നീരൊഴുക്കുള്ളതിനാലും ഇത് സാധ്യമല്ലന്നതാണ് അധികൃതരെ പ്രതിസന്ധിയിലാക്കുന്നത്. തൂണുകളുടെ ബലക്ഷയം പരിശോധിച്ച് അറ്റകുറ്റപ്പണികള് നടത്താന് ബന്ധപ്പെട്ടവര് അടിയന്തിരമായി തയ്യാറാവണമെന്നാണ് ജനങ്ങളുടെ ആവശ്യം. രണ്ടു ജില്ലകളെ തമ്മില് ബന്ധിപ്പിക്കുന്ന പ്രധാന പാലമായതിനാല് രാപകലന്യേ നൂറുകണക്കിന് വാഹനങ്ങളാണ് ഇതുവഴി കടന്നുപോകുന്നത്. പാലത്തിന്റെ മറുകരയില് തൃശ്ശൂര് ജില്ലയിലുള്‍പ്പെടുന്ന ഐവര്‍മഠം, തിരുവില്വാമല വില്വാദ്രിനാഥക്ഷേത്രം, കുത്താമ്പുള്ളി നെയ്ത്തുശാലകള് എന്നവയും ഇക്കരെ ലക്കിടി റെയില്‍വേസ്റ്റേഷന്, കുഞ്ചന്‍നമ്പ്യാരുടെ സ്മാരകമായ കലക്കത്തുഭവന്, സ്വകാര്യ മെഡിക്കല് കോളജ് എന്നിവയുമാണുള്ളത്. പാലത്തിന്റെ തകര്‍ച്ച പരിശോധിച്ച് ആവശ്യമായ നടപടികള് സ്വീകരിച്ച് ഇതുവഴിയുള്ള സുഗമയാത്ര ഉറളപ്പുവരുത്താന് അധികൃതര് തയ്യാറാവണമെന്ന ജനകീയ ആവശ്യം ശക്തമാവുകയാണ്.


അപർണ ബാലമുരളിക്ക് പ്രണയമോ ? നടി തുറന്നു പറയുന്നു..... - M Today Online\nഅഭിനയിച്ച എല്ലാ ചിത്രങ്ങളിലൂടെയും പ്രേക്ഷരുടെ സ്‌നേഹം സ്വന്തമാക്കിയ നടിയാണ് അപര്‍ണ്ണ ബാലമുരളി. താന് ഒരു അഭിനേതാവ് മാത്രമല്ല ഗായിക കൂടിയ ആണെന്ന് തെളിയിച്ച നിരവധി നിമിഷങ്ങളും ഉണ്ടായിട്ടുണ്ട്. ഇപ്പോഴിതാ പുതിയൊരു വെളിപ്പെടുത്തലുമായി വന്നരിക്കുകയാണ് അപര്‍ണ്ണ.\nസുന്ദരിയും കഴിവുറ്റ നടിയുമായ അപര്‍ണ്ണയ്ക്ക് പ്രണയം തോന്നിയിട്ടുണ്ടോ എന്നത് മലയാളി പ്രേക്ഷകര് ഉറ്റു നോക്കുന്ന കാര്യമാണ്. എന്നാല് അത്തരം ചോദ്യങ്ങള്‍ക്കൊന്നും ഉത്തരം നല്‍കാതെ ഒഴിഞ്ഞു മാറി നടന്നിരുന്ന അപര്‍ണ്ണ ഒടുവില് വെളിപ്പെടുത്തിയിരിക്കുകയാണ്. അടുത്തിടെ ഒരു ചാനലിന് നല്‍കിയ അഭിമുഖത്തിലാണ് താരത്തിന്റെ വെളിപ്പെടുത്തല്. സിനിമയില് ഒരുമിച്ച് അഭിനയിക്കുമ്പോള് ആരോടെങ്കിലും പ്രണയം തോന്നിയിട്ടുണ്ടോ എന്നാണ് അവതാരിക അപര്‍ണ്ണയോട് ചോദിച്ചത്.\nഉണ്ട് എന്നായിരുന്നു താരത്തിന്റെ ഉത്തരം. എന്നാല് ഇത് ആരാണെന്നോ പേരെന്തെന്നോ അപര്‍ണ്ണ പറഞ്ഞില്ല. ഒപ്പം അഭിനയിച്ചപ്പോള് ഉള്ളില് പ്രണയം തോന്നിയിട്ടുണ്ട് എന്ന് മാത്രമായിരുന്നു മറുപടി. എന്തായാലും അപര്‍ണ്ണയുടെ ഈ ഉത്തരത്തില് സന്തോഷത്തിലാണ് ആരാധകര്. ആ നടന് ഏതെന്നും ആ നടനെ തന്നെ വിവാഹം കഴിക്കുമോ എന്നുമൊക്കെയുള്ള സംശയത്തിലാണ് ആരാധകര്.\nസ്വാതി എന്ന കഥാപാത്രമായാണ് അള്ള് രാമേന്ദ്രനില് അപർണ എത്തിയത് . ചാക്കോച്ചന്റെ അനിയത്തിയായാണ് ഈ സിനിമയില് വേഷമിട്ടത്. അദ്ദേഹത്തിന്റെ സഹോദരിയാവുമെന്ന് ഒരിക്കലും കരുതിയിരുന്നില്ല. ഷോയിലും മറ്റുമായി ശരിക്കും ടോം ആന്‍ഡ് ജെറി ബന്ധമായിരുന്നു ഞങ്ങള്‍ക്കിടയില്. അത് ശരിക്കും ഈ സിനിമയില് വര്‍ക്കൗട്ടായിട്ടുണ്ടെന്നും താരം പറയുന്നു.\nകൃഷ്ണ ശങ്കറുമായി എങ്ങനെ പ്രണയം അഭിനയിക്കുമെന്ന ആശങ്ക തുടക്കത്തിലുണ്ടായിരുന്നു. എന്നാല് സിനിമയുടെ ഷൂട്ട് ആരംഭിച്ചതിന് ശേഷം ആശങ്ക മാറിയെന്നും സെറ്റിലുള്ളവരും പിന്തുണച്ചിരുന്നുവെന്നും താരം പറയുന്നു. പ്രണയം തോന്നിയിട്ടുണ്ടോയെന്ന് ചോദിച്ചപ്പോള് ഉണ്ടെങ്കില് എന്നായിരുന്നു താരത്തിന്റെ മറുപടി. പ്രണയം തോന്നിയിട്ടുണ്ട് തനിക്ക് ഇപ്പോള് 23 ആയെന്നും ഇതുവരെ പ്രണയം തോന്നിയില്ലെങ്കിലല്ലേ കുഴപ്പമെന്നും താരം ചോദിക്കുന്നു.


കരള് പ്രശ്‌നത്തിന്റെ തുടക്ക സൂചനകള് | Symptoms That Your Liver Is In Trouble - Malayalam BoldSky\n9 hrs ago ഈ രാശിക്കാര്‍ക്ക് വളരെ മികച്ച ആഴ്ച\n10 hrs ago കടക്കെണിയില് പെട്ട് കഷ്ടപ്പെടും രാശിക്കാർ ഇവരാണ്\n21 hrs ago മുഖത്തെ കൊഴുപ്പ് കുറച്ച് സ്ലിം ആവാൻ പൊടിക്കൈ\n22 hrs ago എക്സിമ നിങ്ങളുടെ ചര്‍മ്മത്തെ തളര്‍ത്തുന്നോ ?\nകരള് ശരീരത്തിലെ ഒരു പ്രധാന അവയവമാണ്. ശരീരത്തിലെ അരിപ്പ എന്നു വേണമെങ്കില് വിളിയ്ക്കാം. ശരീരത്തിലെ ടോക്‌സിനുകള് നീക്കി ശരീരം ശുദ്ധിയാക്കി വയ്ക്കുന്നതാണ് ലിവറിന്റെ പ്രധാന കടമ. അതായത് ശരീരത്തിലെ വിഷാംശം നീക്കം ചെയ്യുക എന്ന പ്രധാന കടമ ചെയ്യുന്നത് ലിവറാണ്. വിഷം മാത്രമല്ല, കൊഴുപ്പ് ശരീരത്തില് അടിഞ്ഞു കൂടാതെ പുറന്തള്ളുന്നതും ലിവറാണ്.\nധാരാളം ധര്‍മങ്ങള് നിര്‍വഹിയ്ക്കുന്നതു കൊണ്ടുതന്നെ ലിവര് തകാരറിലായാല് ആകെ മൊത്തം തകരാര് എന്നു വേണം, പറയാന്. ലിവര് കേടായാല് ശരീരത്തിലെ പല അവയവങ്ങളുടേയും ആരോഗ്യം തകരാറിലാകും. ലിവര് പ്രശ്‌നങ്ങള് പലപ്പോഴും മരണത്തിലെത്തിയ്ക്കുന്നതിന്റെ പ്രധാന കാരണവും ഇതാണ്.\nലിവര് തകരാറുകള് ആരംഭിയ്ക്കുമ്പോള് തന്നെ പല തരത്തിലും ശരീരത്തില് സൂചനകള് കണ്ടുവരുന്നു. ഇത്തരം സൂചനകള് കണക്കിലെടുത്ത് ആദ്യമേ ചികിത്സ തേടിയാല് ലിവര് സംരക്ഷിച്ച് ആരോഗ്യം നന്നാക്കുകയും ചെയ്യാം.\nലിവര് തകരാറിലെങ്കില് ശരീരം ചില പ്രത്യേക സൂചനകള് നല്‍കും. ഇതെക്കുറിച്ചറിയൂ,\nവയറിന്റെ വലഭാഗത്ത് മുകളിലായി ആണ് കരള് സ്ഥിതി ചെയ്യുന്നത്. പ്രത്യേകിച്ചും തുടര്‍ച്ചയായും ദിവസവും വേദന അനുഭവപ്പെടുന്നുവെങ്കില്\nഈ ഭാഗത്ത് വേദന അുഭവപ്പെടുന്നുണ്ടെങ്കില് കരളിന് എന്തെങ്കിലും അസുഖമുള്ളതിന്റെ ലക്ഷണമാണ്. കരള് രോഗമായ സിര്‍ഹോസിസ് ബാധിതരുടെ അടിവയര് ദ്രാവകങ്ങള് കെട്ടികിടന്ന് വീര്‍ത്തിരിക്കും. രക്തത്തിലെ ആല്‍ബുമിനും പ്രോട്ടീനും മറ്റു ദ്രാവകങ്ങളും അവിടെ തന്നെ നിലനിര്‍ത്തുന്നതാണ് പ്രശ്ന കാരണം. ഇത്തരം രോഗികളുടെ അടിവയര് ഗര്‍ഭിണികള്‍ക്ക് സമാനമായ രീതിയിലായിരിക്കും.\nദഹനപ്രക്രിയയില് ഉള്‍പ്പെടുന്ന പ്രധാന അവയവങ്ങളില് ഒന്നാണ് കരള്. അതിനാല് കരളിനുണ്ടാകുന്ന തകരാര് സാധാരണ ദഹനപ്രക്രിയ തടസ്സപ്പെടുത്തും. ഭക്ഷണം കഴിക്കല് പൂര്‍ത്തിയാക്കാന് സാധിക്കാതെ വരികയും വയറ്റില് എരിച്ചില് അനുഭവപ്പെടുകയും ചെയ്യും. കരള് രോഗം ബാധിച്ചവര്‍ക്ക് വയറില് പല പ്രശ്‌നങ്ങളും അനുഭവപ്പെടുന്നതും സാധാരണയാണ്.\nഭക്ഷണത്തെ ശരിയായ രീതിയില് ദഹിപ്പിക്കാന് ശരീരത്തിന് കഴിയാതെ വരുന്നതിനാല് പല കരള് രോഗങ്ങളും വിശപ്പ് കുറയ്‌ക്കും. കരള് രോഗങ്ങള് ശരീര പ്രവര്‍ത്തനങ്ങള് തടസ്സപ്പെടുത്തുന്നതിനാല് ഭാരം പെട്ടന്ന് കുറയാന് കാരണമാകും. ഭക്ഷണം കഴിച്ചാലും ഛര്‍ദിയ്ക്കുന്നതും ഛര്‍ദിയ്ക്കാന് തോന്നലുണ്ടാകുന്നതുമെല്ലാം ലിവര് പ്രശ്‌നത്തില് എന്നതിന്റെ സൂചനയാണ് നല്‍കുന്നത്.\nശരീരത്തിനാവശ്യമായ വിവിധ തരം ധാതുക്കളും വിറ്റാമിനുകളും ആഗിരണം ചെയ്യുന്നതിനുള്ള ചുമതല കരളിനാണ്. കരളിന്റെ പ്രവര്‍ത്തം സാധാരണഗതിയിലല്ലാതായാല് തളര്‍ച്ചയും ക്ഷീണവും അനുഭവപ്പെടും. ഏതു രോഗവും പോലെ ക്ഷീണവും കരള് രോഗ ലക്ഷണങ്ങളില് പെടുന്ന ഒന്നാണ്.\nകണ്ണിലും ചര്‍മത്തിലുമുണ്ടാകുന്ന മഞ്ഞ നിറമാണ് ലിവര് തകരാറിലെന്നു സൂചിപ്പിയ്ക്കാനുള്ള മറ്റൊരു ലക്ഷണം. ഇത് ശരീരത്തിലെ ബിലിറൂബിന് എന്ന ഘടകം പുറന്തള്ളിപ്പോകാത്തതു കൊണ്ടാണ് സംഭവിയ്ക്കുന്നത്.\nലിവര് തകരാറിലായാല് വയര് ചാടുന്നത് ഒരു ലക്ഷണമാണ്. വയറ്റിലെ കൊഴുപ്പ് അതായത് വിസെറല് കൊഴുപ്പു നീക്കുന്നത് കരളാണ്. ലിവര് തകരാറിലെങ്കില് ഈ കൊഴുപ്പു നീക്കം നടക്കില്ല. ഇത് വയര് വന്നു വീര്‍ക്കാന് ഇടയാക്കും. അടിവയര് വീര്‍ത്തിരിയ്ക്കുന്നത് ലിവര് പ്രശ്‌നമുള്ളവരില് സാധാരണയാണ്. മറ്റു പ്രത്യേക കാരണങ്ങളില്ലെങ്കില് വയര് ചാടുന്നതിന് ലിവര് പ്രശ്‌നങ്ങളും കാരണമാകുന്നുവെന്നു വേണം, പറയാന്\nശോധനാ പ്രശ്നങ്ങള് കരളിന് പ്രശ്നങ്ങളുള്ളവര്‍ക്ക് മലവിസര്‍ജനത്തില് പ്രശ്നങ്ങള് ഉണ്ടാകും. ക്രമമില്ലാതെയുള്ള മല വിസര്‍ജനം, ഇറിറ്റബിള് ബൗള് സിന്‍ഡ്രോം, എന്നിവക്ക് പുറമെ മലത്തില് നിറ വ്യത്യാസവും അനുഭവപ്പെടാം. ക്രമമില്ലാതെയുള്ള മല വിസര്‍ജനം, ഇറിറ്റബിള് ബൗള് സിന്‍ഡ്രോം, എന്നിവക്ക് പുറമെ മലത്തില് നിറ വ്യത്യാസവും അനുഭവപ്പെടാം. മലത്തില് ഇളം നിറമോ ഇളം നിറമോ കറുത്തതോ ഇരുണ്ടതോ ആയ നിറമോ രക്തത്തിന്‍്റെ അംശമോ കണ്ടാല് ചികില്‍സ തേടുക.\nഇടയ്ക്കിടയ്ക്കു വരുന്ന പനി\nഇടയ്ക്കിടയ്ക്കു വരുന്ന പനി പല കാരണങ്ങളാല് ഉണ്ടാകാമെങ്കിലും കരള് തകരാറിലാണെങ്കിലും ഉണ്ടാകും. ശരീരത്തിന്റെ രോഗപ്രതിരോധശേഷി കുറയുമ്പോഴാണ് ഇത്തരത്തിലുള്ള അവസ്ഥകള് നിങ്ങളില് ഉണ്ടാവുന്നത്.\nചര്‍മത്തിലും ലിവര് പ്രശ്‌നങ്ങള് പല സൂചനകളായി പ്രത്യക്ഷപ്പെടാം. തൊലിയിലെ ചൊറിച്ചിലും പാളികളായി അടര്‍ന്നുപോകുന്നവിധത്തില് തടിപ്പുകള് രൂപപ്പെടലും കരള്‍രോഗ ലക്ഷണമാണ്. ശരീരത്തിലെ ദ്രാവകങ്ങള് തൊലിപ്പുറത്ത് എത്തിക്കാനുള്ള കഴിവില്ലായ്മയാണ് പ്രശ്നകാരണം.\nലിവര് പ്രശ്‌നങ്ങളെങ്കില് കാലില് വെള്ളം കെട്ടിക്കിടക്കുന്ന പ്രത്യേക അവസ്ഥയുണ്ടാകും. ഇത് ഒഡീമ എന്നാണ് അറിയപ്പെടുന്നത്. ഇതുമൂലം കാലില് വീര്‍പ്പുണ്ടാകുന്നു. ഈ ഭാഗത്ത് വിരല് അമര്‍ത്തിയാല് ചര്‍മം താണു പോകുന്നതായി അനുഭവപ്പെടും.\nലിവര് തകരാറിലായാല് വയര് ചാടുന്നത് ഒരു ലക്ഷണമാണ്. വയറ്റിലെ കൊഴുപ്പ് അതായത് വിസെറല് കൊഴുപ്പു നീക്കുന്നത് കരളാണ്. ലിവര് തകരാറിലെങ്കില് ഈ കൊഴുപ്പു നീക്കം നടക്കില്ല. ഇത് വയര് വന്നു വീര്‍ക്കാന് ഇടയാക്കും.\nലിവര് പ്രശ്‌നമുള്ളവര്‍ക്ക് വയറുവേദന അനുഭവപ്പെടുന്നതും സാധാരണയാണ്. ലിവറിന്റെ ഭാഗത്തായാണ് ഈ വേദന അനുഭവപ്പെടുക.\nമഞ്ഞനിറമുള്ള മൂത്രവും കണ്ണിനും ചര്‍മത്തിനും മഞ്ഞപ്പും\nലിവര് തകരാറില് ഉണ്ടാകുന്ന ഒരു പ്രധാന ലക്ഷണമാണ് മഞ്ഞനിറമുള്ള മൂത്രവും കണ്ണിനും ചര്‍മത്തിനും മഞ്ഞപ്പും.\nമൂത്രത്തിന് കടുത്ത മഞ്ഞനിറം കണ്ടാല് സൂക്ഷിക്കണം. . രക്തത്തില് ബിലിറൂബിന് കൂടുതലായാലാണ് ഇങ്ങനെ സംഭവിക്കുക. അധികമുള്ള ബിലിറൂബിന് രോഗാവസ്ഥയിലുള്ള കരളിന് വൃക്കവഴി മാലിന്യമായി പുറന്തള്ളാന് കഴിയാത്തതാണ് പ്രശ്ന കാരണം.\nകരള് വീക്കവും കരള് അര്‍ബുദവും\nകരള് വീക്കവും കരള് അര്‍ബുദവും ബാധിച്ചവര്‍ക്ക് മഞ്ഞപ്പിത്തം ഉണ്ടാകാനുള്ള സാധ്യത ഉണ്ട്. ഇത് കണ്ണിന്റെയും ത്വക്കിന്റെ യും നിറം മഞ്ഞ ആകുന്നതിന് കാരണമാകും.ശരീരത്തില് രൂപപ്പെടുന്ന ബിലിറൂബിന് പുറന്തള്ളാന് കഴിയാത്തതാണ് ഇതിനു കാരണമാകുന്നത്.\nRead more about: liver കരള്\nSymptoms That Your Liver Is In Trouble\nSymptoms That Your Liver Is In Trouble, Read more to know about,


ശമ്പളം പിടിച്ചു പറിക്കുന്നത് മനുഷ്യത്വമില്ലായ്മ: രമേശ് ചെന്നിത്തല - BLIVE - Malayalam\n2k Views by Blive News September 21, 2018, 7:13 am inNews\nതിരുവനന്തപുരം: പ്രളയം കാരണം എല്ലാം നഷ്ടപ്പെട്ട് മൂക്കറ്റം കടം കയറിവരില് നിന്ന് പോലും ഒരു മാസത്തെ ശമ്പളം നിര്‍ബന്ധപൂര്‍വ്വം പിടിച്ചു വാങ്ങുന്നത് മുനുഷ്യത്വമില്ലായ്മയാണെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു.\nഈ നിര്‍ബന്ധപിരിവില് നിന്ന് പ്രളയ ബാധിതരെ പോലും ഒഴിവാക്കിയിട്ടില്ല എന്നതാണ് ദുഖകരമായ കാര്യം. രാത്രിയില് അപ്രതീക്ഷിതമായി വീട്ടില് വെള്ളം കയറിയപ്പോള് എല്ലാം ഉപേക്ഷിച്ച് ജീവന്‍മാത്രം കൈയ്യല്‍പിടിച്ച് ഓടിയവരില് നിന്ന് പോലും ഈ നിര്‍ബന്ധിത പരിവ് നടത്തുകയാണ്.\nവസ്ത്രങ്ങളും കിടക്കയും ഉള്‍പ്പടെ എല്ലാം നശിച്ചവരാണിവര്. വീടു കഴുകി വൃത്തിയാക്കുന്നതിന് സര്‍ക്കാര് പ്രഖ്യാപിച്ച 10,000 രൂപ പോലും ഇവര്‍ക്ക് കിട്ടിയിട്ടില്ല. മാസത്തവണയായി തിരിച്ചടയ്ക്കാമെന്ന വ്യവസ്ഥയില് അത്യാവശ്യ വീട്ടു സാധനങ്ങള് വാങ്ങി ജീവിതം പച്ച പിടിപ്പിച്ചു തുടങ്ങിയപ്പോഴാണ് സാലറി ചലഞ്ചായി അടുത്ത ദുരിതമെത്തിയത്.\nഒരു മാസത്തെ ശമ്പളം കൊടുക്കാന് നിര്‍വാഹമില്ലെന്ന് എഴുതി കൊടുത്തവരെ ജീവനക്കാരുടെ ഭരണപക്ഷ യൂണിയന് നേതാക്കള് നേരിട്ടു ചെന്ന് ഭീഷണിപ്പെടുത്തി വിസമ്മത പത്രം തിരിച്ചു വാങ്ങിക്കുകയാണ്. ഒട്ടെറെ പരാതികളാണ് ഇത് സംബന്ധിച്ച് കിട്ടിക്കൊണ്ടിരിക്കുന്നത്. എല്ലാ നഷ്ടപ്പെട്ടവരില് നിന്നു വീണ്ടും പിടിച്ചുപറി നടത്തുന്നത് അല്പവും മനുഷ്യത്വമില്ലാത്ത നടപടിയാണ്.\nപ്രളയത്തിനിരയായവരെയെങ്കിലും നിര്‍ബന്ധിത പിരിവില് നിന്ന് ഒഴിവാക്കണമെന്ന് രമേശ് ചെന്നിത്തല ആവശ്യപ്പെട്ടു.\nPrevious article കേരള പുനർനിർമ്മാണം: ഗ്ലോബൽ സാലറി ചലഞ്ചിന് മുഖ്യമന്ത്രിയുടെ ആഹ്വാനം\nNext article ആദ്യ അന്താരാഷ്ട്ര ആംഗ്യഭാഷാ ദിനാചരണം നിഷില്